
CUVÂNT 
CĂTRE CITITORI 

Această sfântă carte am făcut-o cu blagoslovenia prea 
cuviosului şi duhovnicescului nostru Părinte Nifon, iero- 
schimonahul, ctitorul şi întemeietorul Schitului Românesc 
Prodromul din Sfântul Munte Athos. 

Sfântul Prooroc Sofonie zice: „Cu sfârşire, să se 
sfârşească de pe faţa pământului, zice Domnul. Sfârşeas-că-se 
omul şi dobitoacele, sfârşească-se păsările cerului şi peştii 
mării, şi vor slăbi necredincioşii, şi voi pierde pe cei fără de 
lege de pe faţa pământului, zice Domnuf (Sofonie 1, 2-3); 
pentru aceasta am găsit de cuviinţă ca să numesc cartea aceasta 
Sfârşitul Omului. 

Textele şi citatele cuprinse în această carte le-am adunat 
de la sfinţii prooroci, din Psalmii lui David, din Sfintele 
Evanghelii, din epistolele Sfinţilor Apostoli şi din scrierile 
multor Sfinţi Părinţi, ce au avut descoperiri şi vedenii pentru 
sfârşitul lumii şi pentru venirea lui Antihrist, şi pentru 
fermecătoriile şi vrăjitoriile lui, cum are să farmece pe oameni, 
şi pedepsele ce are să le pună pe creştini, şi cum are să trimită 
draci prin pustii ca să găsească pe călugări şi pe mirenii creştini 
să îi aducă ca să se plece la voia lui, şi să îi pedepsească cu 
răutatea lui. 

1. CUVÂNT 

către cititorii care cârtesc spunând că: 

„nu se împlinesc Scripturile care s-au zis de 

Sfinţii Apostoli şi de Sfinţii Părinţ" 

ZlS-A Domnul către Avraam: „Ştiind vei şti că ne- 
mernică va fi sămânţa ta în pământ străin, şi o vor supune pe ea 
robiei, şi o vor chinui şi o vor smeri pe ea patru sute de ani. far 
pe neamul acela, căruia îi vor sluji, Eu îl voi judeca, iar după 
aceea vor ieşi aici cu avere multa' (Facere 15, 13-14). 

Aşadar, a zis Domnul către Avraam, că patru sute de 
ani are să fie seminţia lui în robie, şi n-a fost întocmai, pentru 
răutatea evreilor; căci au trecut patru sute trezeci şi doi de ani 
până la ieşirea lor din Egipt. Şi Proorocul Daniil zice: „Şi în 
zilele cele de pe urmă ale împărăţiei lor, când se vor împlini 
păcatele lor, se va scula un împărat fără de ruşine la faţă şi care 
va înţelege ghiciturile (farmecele). Şi puterea lui se va întări, 
măcar că nu cu puterea sa, ci cu chip semeţ şi isteţ în lucruri 
ascunse va strica şi va spori şi va face şi va pierde pe cei tari şi 
pe poporul cel sfânf (Daniel 8, 23-24). 

Atunci vor începe anii durerilor şi necazul cel mare şi 
pedepsele ce are să le pună Dumnezeu pe pământ pentru 
răutăţile acelui împărat fără de ruşine la faţă, care este An- 
tihrist, şi pentru slujitorii şi supuşii lui. 

Vedeţi, vă rog, cum zice Proorocul, că nu zice „când se 

vor împlini anii", ci „când se vor împlini păcatele va veni 
vremea", adică vremea pedepselor şi necazul cel mare. 

Asemenea şi la Agatanghel scrie pentru robirea 
Constantinopolului de către turci, că, la anii de la Hristos 1452 
până la 1453, trebuie să se ia Constantinopolul de agareni 
(turci), precum s-a şi împlinit. Şi-1 vor stăpâni 400 de ani, adică 
până la 1853, şi vedem că nu s-a împlinit întocmai prezicerea, 
pentru păcatele şi nepocăinţa creştinilor. Că iarăşi zice 
Agatanghel: „Aşa vor fi creştinii sub robia agarenilor, precum 
au fost evreii sub robia egiptenilor 400 de ani; însă, pentru 
păcatele lor, a mai prelungit Dumnezeu pedeapsa încă 32 de 
ani, şi în pustia Sinaiului încă 40 de ani şi apoi i-a dus în 
pământul făgăduinţei. Astfel se urmează şi cu creştinii. După 
aceasta are să se facă o credinţă în toată lumea. După cum a zis 
şi Neofit, în tâlcuirea şeptimilor lui Daniil Proorocul. Şi îngerii 
au să pună un împărat în Constantinopol, creştin bun, şi minuni 
multe şi mari au să se facă în Constantinopol. 

Şi, văzând popoarele minunile care au să se facă, au să 
se lepede toţi de eresurile lor şi au să vină să se unească cu 
Biserica Răsăritului. Şi atunci au să se boteze din turci şi din 
evrei mulţime multă. 

2. ÎNAINTE cuvântare 

a cărţii acesteia 

DUPĂ cum se fac vestiri prin cetăţi şi prin oraşe de 
venirea împăratului, aşa am făcut şi eu această înainte 
cuvântare, pentru ca cititorul să ştie ce are să ne vestească nouă 
această carte, ca să ne îndreptăm şi, prin pocăinţă, să ne 
întoarcem şi să facem bine, cu ajutorul rugăciunilor Prea 
Curatei Maicii lui Dumnezeu, ca să aflăm milă în ziua 
înfricoşatei judecăţi, şi să ne învrednicim de partea celor drepţi, 
ca să moştenim împărăţia cerurilor cu toţi sfinţii întru 
nesfârşiţii veci. Amin. 

Zice Sfânta Evanghelie: „A început Iisus a învăţa, şi 
puteri a lucra", adică: a învia morţi, a lumina orbi, a face să 
umble şchiopi, a curaţi leproşi şi a ridica bolnavi din boală. Aşa 
şi noi creştinii, citind Sfintele Scripturi, după cum zice 
Domnul: „Cercaţi Scripturile, că întru dânsele veţi afla viaţa 
veşnica'. Deci şi noi, cei omorâţi cu păcatele, să înviem lui 
Dumnezeu cu sufletele, prin pocăinţă, iar cei orbiţi cu mintea 
să ne luminăm simţirile; cei ce şchiopătăm, prin căi neumblate 
şi prăpăstioase ale vieţii acesteia, să venim la calea pocăinţei; 
cei leproşaţi cu păcatele, să ne curăţăm cu mărturisirea şi cu 
canonul ce ni-1 va da duhovnicul. Aşa ne vom curaţi de 
păcatele noastre. înfricoşate lucruri se vor lucra în veacul de 
apoi, căci şi antihrist în acel veac va să vie, să-şi lucreze ale lui 
înşelăciuni, prin ascultătorii cei înşelaţi de dânsul, întrucât atâta 
se luptă de mult diavolul ca să ducă preoţi creştini în pierzare, 

încât, dacă i-ar fi cu putinţă, şi pe cei aleşi i-ar amăgi ca să-i 
ducă cu dânsul la muncile cele veşnice. Că şi pe Domnul L-a 
ispitit prea vicleanul în pustiu, neştiindu-L că e Dumnezeu; L-a 
suit în munte foarte înalt, într-o clipeală de vreme, şi l-a arătat 
toate împărăţiile lumii şi slava lor, zicându-I: „Acestea toate Ţi 
le voi da Ţie, dacă vei cădea înaintea mea şi Te vei închina 
mie" (Matei 4, 8-9). 

Ştia diavolul de venirea lui Hristos, dar nu ştia când va 
fi; pentru aceasta ispitea pe toţi drepţii. Că şi antihrist va veni 
la sfârşitul veacului acestuia, cu chipul blând şi smerit şi 
milostiv şi va petrece în pustiu, în post şi în rugăciuni, cu 
chipul numai (făţarnic), şi morţi va învia şi leproşi va curaţi, 
însă toate le va face cu năluciri. Pentru că din pustiu va veni, şi, 
de acolo, se va umple de toată puterea satanei, care va locui 
într-însul, după cum zice Sfântul Efrem Şirul; atunci se va 
dezlega satana din iad şi va locui într-însul. 

Numai atunci a cunoscut satana că a venit Hristos, când 
a îndemnat pe jidovi de L-au răstignit pe cruce şi a murit şi S-a 
pogorât în iad şi a surpat puterea satanei; şi, de atunci, mereu 
caută şi ispiteşte totdeauna să vadă dacă nu cumva a venit 
vremea lui antihrist. Că şi dracii mărturisesc singuri, că nu 
găsesc vreun om care să i se închine lui satana, că i-ar da să 
împărătească peste toată lumea. Numai atunci ar stăpâni toată 
lumea, după cum i s-a dat, ca să supună pe toţi oamenii 
diavolului, ca lui Dumnezeu; dar numai trei ani şi jumătate va 
împăraţi prea blestematul antihrist, iar nu în veci, precum îşi 
năluceşte el. 

Şi când am început a scrie despre anii când are să 
împărătească antihrist, şi când am zis cuvintele de mai sus, a 
vrut să mă sugrume. Şi eu i-am zis: „Dacă te-a slobozit dulcele 
meu Iisus ca să mă omori, gata sunt să mor de o mie de ori"; 
Şi, cum am zis aceste cuvinte, a fugit de la mine. 

Sfântul Ipolit, papa Romei, zice că: „După ce vor trece 
zece împăraţi ai romanilor, adică după căderea turcilor, al 
unsprezecelea care va împăraţi va fi antihrist." Iar Sfinţitul 
Mucenic Metodie al Patarelor zice că în vremea aceea, când va 
cădea Turcia, va veni Filip al şaselea cu 1 8 limbi (naţiuni) şi va 
face război, cum n-a mai fost niciodată. Atunci vor pune îngerii 
împărat la Constantinopole, care va împăraţi 32 de ani, iar 
acesta va goni pe turci. Şi îi va împărţi în trei părţi: o parte o va 
boteza, a doua o va supune sub sabie şi a treia o va goni cu 
mare mânie. Şi, întorcându-se de la război, i se vor descoperi 
toate comorile cele ascunse în pământ şi se vor da în mâna lui. 
Atunci se vor duce la dânsul toţi, din toate părţile, şi îşi vor 
cere părţile ţărilor care au fost robite de alţi împăraţi, şi îşi vor 
lua locurile care le-au stăpânit alţii cu nedreptate, după cum 
zice: „Şi se va întoarce fiecare la cuiburile pământeşti"; că zice 
Sfântul Metodie: „Şi boul va rage", adică ţara noastră, care era 
de jaful tuturor. La fel vor face toate naţiile şi îşi vor lua părţile 
lor fiecare. Că împăratul acesta aşa va fi de bun şi de paşnic că 
va fi ca un tată al tuturor. 

Zice Sfântul Andrei cel nebun pentru Hristos: „Şi va 
îmblânzi pe neamul cel plăvan", adică bălan (se vede că pe 
ruşi). Tot acest Sfânt zice că: „Atâta aur are să fie în 
Constantinopol încât cu lopata îl vor întoarce, şi vor fi săracii 
ca şi împăraţii de bogaţi." Şi iar zice proorocul: „Şi se va 
umple pământul lor de aur şi de idoli (adică de patimi), şi va 
stăpâni în vremea aceea mai mult curvia, că de la al doilea 
împărat va începe desfrânarea curviei." 

Al doilea împărat care va urma după cel bun, va fi rău: 
acesta va pune legi şi dogme ca să ia fiul pe mama lui de 
muiere, şi tatăl pe fiica sa, fratele pe soră, şi vărul pe vara sa, că 
şi el singur va avea pe mama lui şi pe fiica lui de muiere; cei ce 
nu vor asculta de poruncile acestui împărat, cu amară moarte 

vor fi omorâţi, iar aceia care vor răbda moartea, pentru ca să 
păzească poruncile lui Dumnezeu, vor fi la un loc cu Sfântul 
Ioan Botezătorul, întru împărăţia lui Dumnezeu. 

Al treilea împărat va înfiinţa închinarea la idoli şi câţi 
se vor închina la idoli, în vremea acestui împărat, pământul lor 
se va umple de şerpi care vor muşca pe cei ce se vor închina 
idolilor şi aceştia vor muri, precum jidovii care cârteau în 
pustie, erau muşcaţi de şerpi şi mureau. în vremea aceea, multe 
semne cereşti se vor arăta: trăsnete şi fulgere, focuri se vor 
arăta, şi multe insule şi cetăţi şi sate se vor cufunda pentru 
multele cutremure ce vor fi pe pământ spre arătarea mâniei lui 
Dumnezeu. 

Al patrulea împărat va veni din Arabia; acesta va fi bun, 
va înălţa bisericile cele stricate şi va împăraţi 12 ani. 

Al 5-lea împărat va veni din Etiopia, şi acesta va fi bun 
şi va împăraţi un an. In vremea acestui împărat va porunci 
Dumnezeu îngerilor Săi ca să adune părticelele cele risipite în 
toată lumea ale cinstitei şi de viaţă făcătoarei Crucii Domnului, 
ca să o facă iarăşi întreagă, precum a fost când S-a răstignit 
Domnul pe Dânsa; şi ea se va da în mâna împăratului acestuia, 
precum zice Sfântul Metodie al Patarelor. Acesta îşi va vedea 
moartea mai înainte, şi va merge la Ierusalim ca să moară, 
pentru că acolo sade împărăţia lui Dumnezeu. Şi mergând la 
Golgota cu Sfântul Lemn, împreună cu îngerii şi cu poporul, îl 
va pune în locul unde S-a răstignit Domnul, şi va pune pe 
pământ coroana lui şi se va ruga, zicând: „Doamne, Doamne, 
de când s-a arătat cinstită Crucea Ta, lumea s-a luminat şi 
puterea satanei s-a surpat, şi cu Crucea Ta, adică cu patima Ta 
cea de bună voie, ai sfărâmat puterea iadului. Cu semnul Crucii 
Tale, Stăpâne, sfinţii cu putere au lucrat, şi pe idoli au sfărâmat 
şi mucenici i-ai făcut. Crucea este slava Bisericii; Crucea este 
întărirea binecredincioşilor creştini. Crucea este biruinţa 

binecredincioşilor împăraţi. Doamne, de acum nu vor mai fi 
creştini mulţi în lume, însă tot vor fi." Şi mai multe decât 
acestea va zice. Apoi va zice: „Acum slobozeşte pe robul Tău 
Stăpâne, după cuvântul Tău în pace, că văzură ochii mei 
mântuirea Ta, care ai gătit-o înaintea feţii tuturor popoarelor, 
lumină spre descoperirea neamurilor şi slava poporului Tău 
Israil." Şi vor lua îngerii Cinstita Cruce şi se vor sui cu ea la 
ceruri. Şi vor lua îngerii şi sufletul împăratului. 

Rugăciunea aceasta am căutat ca să o găsesc la greci 
prin multe cărţi şi nu am găsit-o nicăieri. Am adus de la peştera 
Sfântului Atanasie din Sfântul Munte Athos trei cărţi vechi de 
format mare, scrise cu mâna, de vreo trei sute de ani, şi nu am 
găsit-o în ele; aşa văzând, am renunţat de a mai căuta. Şezând 
eu pe căpătâi, în sus, fiindcă eram bolnav de stomac de vreo 
şapte ani, văd un tânăr lângă mine îmbrăcat cu haine albe şi cu 
brâu încins pe la mijloc, lat ca de un rup (un lat de mână), 
verde închis, plin fiind de cruci mici de aur. Şi mi-a zis: „Să ştii 
că ceea ce cauţi tu, ca să pui în cartea ta, este scris în cărţile 
Sfântului Ioan Gură de Aur." 

Şi Sfântul Metodie al Patarelor, zice pentru acel împărat 
că va împărţi împărăţia la patru fii ai lui. Unul va împăraţi în 
Roma veche, al doilea în Constantinopol, al treilea în 
Alexandria, al patrulea în Tesalonic. 

Se vede că pe cel mai mare îl va pune tatăl lui împărat 
în Roma, mai înainte de moartea sa. Sfântul Andrei zice numai 
de trei; şi aceştia numai o sută cinci zeci de zile vor fi în pace, 
căci, din zavistia satanii, vor ridica între dânşii război; şi vor 
lua pe preoţi şi pe monahi la oaste, încă şi pe copiii cei de şapte 
ani, şi atâta se vor bate la Tesalonic, încât se va stinge neamul 
bărbătesc. In vremea aceea vor tăbărî şapte femei pe un bărbat 
şi nu-1 vor găsi. Că Tesalonic se tâlcuieşte: nebuna biruinţă. 

Pentru al şaselea împărat, care va împăraţi în 

Constantinopol împreună cu fiica sa, zice Sfântul Andrei aşa: 
„Se va ridica un viteaz de la Marea Neagră şi va împăraţi în 
vremea celor patru fraţi şi, după moartea lui, va împăraţi fiica 
sa. Se vede că va răpi acesta împărăţia de la cei patru fraţi, 
fiindcă ei se băteau la Roma şi la Alexandria (Egipt). Şi după 
dânsul va lăsa pe fiica lui, prea spurcată muiere, bici al 
diavolului, la împărăţie. Că aceasta va spurca Sfintele Biserici 
şi va pune să cânte cu chitări şi cu muzică prin biserici; să 
cânte cântece spurcate şi să joace, şi Sfintele Mese să le 
răstoarne; şi va aduna Sfintele Cărţi din tot Constantinopolul şi 
le va arde; va spurca mulţime de suflete şi va strica mulţime de 
prunci. Căci în vremea ei va lipsi partea bărbătească pentru 
mulţimea războaielor ce vor fi. In vremea aceea, se vor ucide 
oamenii pe drumuri: va omorî fiul pe tatăl lui şi tatăl va omorî 
pe fiul lui, şi maicile pe fiicele lor, fiicele pe maicile lor, şi 
frate pe frate, şi surori pe surori, şi vecin pe vecin se vor ucide 
şi alte mii de răutăţi se vor face şi spurcăciuni nenumărate de 
către această prea spurcată împărăteasă; şi cu Dumnezeu a se 
bate, va cugeta, şi cerurile va voi a le sfărâma. Şi se va pierde 
cufundându-se cu tot Constantinopolul. In vremea împărătesei 
acesteia se va împlini cuvântul din Apocalipsă: „Că se va lua 
pacea de pe pământ şi se vor omorî oamenii unii pe alţii." 

Şi în anul când va fi bătaie la Tesalonic, vor veni din 
China şaptezeci şi doi de împăraţi şi vor strica îngrăditura care 
a fâcut-o Alexandru Macedon. Când vor veni aceştia în 
pământul creştinilor vor face atâtea răutăţi câte nu s-au făcut 
niciodată, după cum zice Proorocul Iezechiel: „La sfârşitul 
veacului te voi ridica Eu, zice Adonai Domnul, pe tine Gog, şi 
vei veni în pământul lui Israil (adică al creştinilor), ca negura 
care acoperă pământul: cu cai şi călăreţi şi cu căruţe. Eu te voi 
pogorî în pământul lui Israil; şi Eu voi pierde arcul tău din 
mâna ta cea dreaptă, şi săgeţile tale din mâna ta cea stângă, şi te 

voi pierde desăvârşit. Şi voi aduna fiarele pământului, şi 
păsările cerului, şi te vor mânca în pământul lui IsraiV 
(Iezechiel 38, 1-29; 39, 1-11). Care vor rămânea nemâncaţi de 
fiare şi de păsările cerului, îi va pierde Domnul cu fulgere şi cu 
trăsnete şi cu piatră de grindină. Precum în vremea lui Isus al 
lui Navi pe vrăjmaşii lui, pe care, neputând el să-i bată, i-a 
bătut Domnul cu piatră de i-a pierdut pe toţi; aşa şi pe chinezi îi 
va pierde Domnul. Că atâtea răutăţi vor face Bisericilor lui 
Dumnezeu, că le vor preface în grajduri de cai, şi Vasele cele 
Sfinte le vor unge cu spurcăciuni şi vor mânca pe oameni de vii 
şi sângele lor îl vor bea. Şi aceasta zice Proorocul Iezechiel: 
„că vor aduna (creştinii) oasele cele rămase de la fiare şi vor 
pune semn unde vor găsi vreun os de om, ca să le adune spre 
îngropare în cimitir; că şi cetate vor face şi se va numi cimitirul 
lui Gog." 

Zice Proorocul: „Şi vor locui ostroavele în pace." Iar 
Domnul zice în Sfânta Evanghelie: „ Va fi în zilele acelea necaz 
cum n-a mai fost până acum de la începutul zidirii, pe care a 
zidit-o Dumnezeu, şi nici nu va mai fT (Marcu 13, 5-19). Şi 
atunci, îndată, se va ridica antihrist împărat şi se va scula cu 
mare mânie asupra creştinilor. Atât de mari munci are să pună 
asupra creştinilor, încât şi îngerii se vor înfricoşa, căci 
preaspurcatul şi preableste-matul nu va putea să sufere să audă 
numele lui Hristos. 

Am socotit să însemnăm aici pe toţi împăraţii care vor 
fi de la căderea turcilor până la sfârşit. 

Scrie Sfântul Ipolit, papă al Romei, că dacă vor trece 
zece împăraţi ai romanilor (adică ai grecilor) va împăraţi 
antihrist. 

Cel dintâi este cel pe care îl vor pune îngerii. Al doilea 
va fi rău, că va pune legi şi dogme oamenilor: să curvească, cu 
slobozenie, cu rudele: tatăl cu fiica sa şi feciorii cu maicile lor, 

fraţii cu surorile lor şi verii cu verişoarele lor. Al treilea, are să 
înfiinţeze închinarea de idoli. Al patrulea, va veni de la Arabia. 
Al cincilea de la Etiopia. Al şaselea de la Marea Neagră, şi, cu 
cei patru feciori ai celui bun, se fac zece; iar antihrist va fi al 
unsprezecelea. 

Zice Proorocul pentru veacul de la sfârşit: „Se va scula 
pruncul cu sfadă asupra celor bătrâni; cel prost asupra celui 
învăţat; sluga asupra stăpânului; vecinul asupra aproapelui; 
muierea asupra bărbatului şi bărbatul asupra muieriC Că zice 
Proorocul: „Când veţi vedea acestea toate făcându-se, vai! Că 
zilele izbândirii vin, şi mânia lui Dumnezeu nu va zăbovi" 

De la Proorocul Moisi: „Şi a zis Domnul: «Intoarce-voi 
faţa Mea de la dânşii şi voi arăta ce va fi lor în zilele cele de 
apoi, că neam îndărătnic este, fii la care nu este credinţă întru 
dânşii. Ei M-au întărâtat pe Mine întru cel ce nu este 
dumnezeu, mâniatu-M-au întru idolii săi, şi Eu îi voi întărâta pe 
ei întru cel ce nu este neam, întru neamul cel neînţelegător îi 
voi urgisi pe ei. Că foc s-a aprins din mânia Mea, arde-va până 
la iadul cel mai de jos, mânca-va pământul şi roadele lui, arde- 
va temeliile munţilor. Aduna-voi la ei rele şi săgeţile Mele voi 
sfârşi întru dânşii. Se vor topi de foame şi de mâncarea 
păsărilor şi de gârbovire nevindecată. Dinţi de fiare voi trimite 
asupra lor, cu mânia celor ce se târăsc pe pământ. Din afară îi 
va sfârşi pe dânşii sabia şi din cămări frica; tânărul cu fecioara, 
sugarul cu bătrânul ce stă lângă el. Am zis: îi voi risipi pe ei şi 
voi face să înceteze dintre oameni pomenirea lor. Că neam ce 
şi-a pierdut sfatul este şi nu este întru dânşii ştiinţă. Au doar nu 
toate acestea s-au adunat la Mine şi s-au pecetluit întru 
comorile Mele? In ziua izbândirii voi răsplăti; în vremea aceea 
va rătăci piciorul lor; că aproape este ziua pierii lor, şi sunt de 
faţă cele gătite vouă»" (Deuteronomul 32, 20-26, 28 şi 34-35). 

3. CUVINTE 
de la Prooroci şi Apostoli 

PSALMUL 45, 6-10: „Tulburatu-s-au neamurile, 
plecatu-s-au împărăţiile, dat-a Cel Prea înalt glasul Său, 
clătinatu-s-a pământul. Domnul puterilor cu noi, spijinitorul 
nostru, Dumnezeul lui Iacov. Veniţi şi vedeţi lucrurile lui 
Dumnezeu, minunile pe care le-a pus Domnul pe pământ, 
stricând războaie până la marginile pământului. Arcul îl va 
sfărâma şi va frânge arma şi pavezele le va arde cu foc. Inălţa- 
Mă-voi întru neamuri, înălţa-Mă-voi pe pământ." 

Tâlcuire 

Acestea vor fi când se vor ridica cu război cele şapte 
puteri şi vor veni la Constantinopol. Pentru aceştia zice 
psalmul: „Tulburatu-s-au neamurile, plecatu-s-au împărăţiile." 
Pentru minunile ce se vor face atunci în Constantinopol, că sub 
Sfânta Sofia, biserica cea mare, mai este o altă biserică, şi 
acolo sunt oameni, preoţi şi cetăţeni mulţi, din vremea când a 
fost luat Constantinopolul de către turci. Aceştia stau adormiţi 
de atunci; iar în vremea bătăliei neamurilor vor învia toţi. Şi, 
văzând lumea astfel de minuni, se vor întoarce toate neamurile 
de la eresurile lor şi se vor uni cu Biserica Răsăritului. Pentru 
acestea zice psalmul: „Plecatu-s-au împărăţiile, dat-a Cel Prea 
înalt glasul Său." Adică, Dumnezeu Şi-a dat glasul Său şi 
oamenii L-au primit. Că, în vremea când se vor bate, vor auzi 
toţi glas din cer strigând: „Staţi, staţi, ajunge!" 

Aceasta s-a făcut pentru cei neînţelegători, adică, să-şi 

cunoască rătăcirea lor şi să vină către Biserica Răsăritului. 

Şi zice: „Clătinatu-s-a pământul; Domnul puterilor cu 
noi, sprijinitorul nostru, Dumnezeul lui Iacov." Adică, nu ne-a 
lăsat ca să cădem în vreun eres. „Veniţi şi vedeţi lucrurile lui 
Dumnezeu pe pământ." Aici zice pentru toate neamurile pe 
care le cheamă Dumnezeu, pentru ca să vadă minunile ce au să 
se facă în vremea aceea, „minunile pe care le-a pus pe pământ, 
stricând războaiele până la marginile pământului". După bătălia 
aceasta, nu se vor mai bate până în vremea celor patru fraţi. 
„Arcul îl va sfărâma şi va frânge arma şi pavezele le vor arde 
cu foc." Şi au să le prefacă în fiare de plug şi seceri; uneltele 
cele de lemn au să le ardă în şapte ani şi nu vor tăia lemne din 
dumbravă. Aici zice Proorocul Iezechiel şi pentru cei din 
China, când vor veni în pământul creştinilor: „Şi îi va pierde 
Domnul cu trăsnete şi fulgere", pentru că zice la Apocalipsa: 
„Vor fi atât de mulţi, ca nisipul mării." 

PSALMUL 71, 7: „Răsări-va în zilele lui dreptatea, şi 
mulţimea păcii, până ce se va lua luna." 

Tâlcuire 

Luarea lunii - se tâlcuieşte drept căderea împărăţiei 
turceşti cu desăvârşire şi nu se va mai ridica. 

Stihul acesta este pentru împăratul cel bun, pe care îl 
vor pune îngerii. Şi va domni de la mare până la mare şi de la 
râuri până la marginele lumii. Că împăratul acesta are să boteze 
toate neamurile cu Sfântul Botez Ortodox. 

PSALMUL 74, 2-3: „Când va fi vreme, cu dreptate voi 
judeca. Topitu-s-a pământul şi toţi cei ce locuiesc pe dânsul." 

PSALMUL 75, 3: „Acolo au zdrobit tăria arcului, arma 
şi sabia şi războiul." 

Proorocul Isaia: „Şi va judeca între neamuri şi va 
mustra popor mult şi-şi vor face săbiile lor fiare de plug şi 
suliţele seceri şi sabia nu o va mai ridica neam, împotriva altui 

neam, şi nu se va mai învăţa a se bate. Pentru că s-a umplut ţara 
lor de argint şi de aur şi nu era număr vistieriei lor" (2, 4-7). 
Deşi am scris în mai multe locuri pentru această pricină le repet 
numai pentru mai multe mărturii. 

Proorocul Isaia zice: „Şi voi pune lor domni tineri şi cei 
batjocoritori îi vor stăpâni pe ei. Şi în popor se va porni om 
asupra omului şi asupra vecinului său şi se va scula cu sfadă 
pruncul asupra celui bătrân şi cel necinstit asupra celui de 
cinste" (3, 4-5). 

Proorocul Isaia (4, 1): „Şi se vor apuca şapte femei de 
un om, în ziua aceea, zicând: pâinea noastră vom mânca şi cu 
hainele noastre ne vom îmbrăca, numai numele tău să se cheme 
peste noi. Ia ocara noastră." 

Proorocul Isaia (13, 2-10): „Ridicaţi semn pe vârful 
muntelui, strigaţi către ei, faceţi semn cu mâna, ca să intre pe 
poarta asupritorilor. Eu voi rândui şi îi voi povăţui pe dânşii, 
uriaşi vor veni să împlinească mânia Mea, bucurându-se şi 
semeţindu-se. Glas de neamuri, multe pe munţi, asemenea cu 
neamuri multe, glas de împăraţi şi de neamuri adunate. Domnul 
Savaot a poruncit neamului înarmat, ca să vină din pământ de 
departe, de la marginea temeliei cerului, Domnul, şi înarmaţii 
Lui să strice toată lumea. Plângeţi, că aproape este ziua 
Domnului şi sfărâmare de la Dumnezeu va veni. Pentru aceea 
toată mâna va slăbi şi tot sufletul omului se va înspăimânta. Se 
vor tulbura bătrânii (solii) şi-i vor cuprinde dureri ca pe femeia 
ce naşte şi se vor plânge unul către altul şi se vor înspăimânta 
şi-şi vor schimba faţa lor în chipul focului. 

Că iată, ziua Domnului vine, nevindecată de mânie şi 
de iuţime, ca să facă lumea pustie şi să piardă păcătoşii dintr- 
însa. Că stelele cerului şi luceferii şi toată podoaba cerului nu- 
şi vor da lumina şi se va întuneca soarele, răsărind, iar luna nu- 
şi va da lumina sa." 

Proorocul Isaia: „Iată Domnul va strica toată lumea şi o 
va pustii pe ea, va descoperi faţa ei şi va risipi pe cei ce 
locuiesc într-insa" (24, 1). 

Proorocul Isaia: „în ziua aceea aduce-va Dumnezeu 
sabia cea sfântă şi mare şi tare asupra balaurului, şarpele ce 
fuge, şi asupra balaurului celui încolăcit şi va ucide balaurul cel 
din mare" (27, 1). 

Proorocul Isaia: „Apropiaţi-vă neamuri, auziţi boieri! 
Să audă pământul şi cei ce locuiesc pe dânsul, lumea şi poporul 
cel dintr-însa. Că mânia Domnului este peste toate neamurile, 
iar urgia Lui peste numărul lor, ca să-i prindă pe ei şi să-i dea 
la junghiere. Cei răniţi ai lor şi cei morţi se vor lepăda şi se va 
sui mirosul lor şi se vor uda munţii cu sângele lor. Se vor 
cutremura toate puterile cerului şi se va învălui cerul ca o hârtie 
şi toate stelele vor cădea ca frunzele de pe viţă, cum cad 
frunzele din smochin, îmbătatu-s-a sabia Mea în cer. Se vor 
preface văile ei în smoală şi pământul ei în pucioasă şi va fi 
pământul ei arzând ca răşina, noaptea şi ziua, şi nu se va stinge 
în vreme veşnică; şi se va sui fumul ei în sus, întru neamuri şi 
vreme multă se va pustii" (34, 1-5, 9-10). 

Proorocul Isaia: „Iată, cu mânia Mea voi pustii marea şi 
voi deşerta râurile şi se vor usca peştii lor, nefiind apă, şi vor 
muri de sete. Imbrăca-voi cerul cu întuneric şi, ca un sac, voi 
pune acoperământ lui" (50, 2-3). 

Proorocul Ieremia scrie: „De la Dan vom auzi glasul 
iuţimii cailor lui; de glasul nechezării cailor călărimii lui, s-a 
clătinat tot pământul; va veni şi va mânca de tot pământul şi 
plinirea lui, cetatea şi pe cei ce locuiesc în ea. Pentru că, iată, 
Eu trimit la voi şerpi omorâtori, cărora nu este leac. Şi vă vor 
muşca pe voi fără vindecare, cu durerea inimii voastre slabe" 
(8, 16). 

Tâlcuire 

Aceste stihuri le zice Proorocul pentru Dan, pentru că 
antihrist se va naşte din seminţia lui Dan; şi când le zice 
„pentru glasul iuţimii cailor lor", înseamnă: atunci când va 
împăraţi el, se va ridica cu război asupra creştinilor. Că zice 
Domnul: „Iată, Eu trimit la voi şerpi, împotriva cărora nu este 
leac; şi vă vor muşca pe voi fără de vindecare." Şerpii sunt 
slujitorii lui antihrist; şi pe cei care îi vor înşela şi îi vor 
pecetlui cu pecetea lui, nu vor putea să se mântuiască fără de 
mare pocăinţă. Pentru aceasta zice: „Şi vă vor muşca pe voi 
fără de vindecare." 

De la Proorocul Ieremia: „Şi iată, Eu trimit pescari 
mulţi, zice Domnul, care îi vor pescui pe ei şi după aceea voi 
trimite mulţi vânători care îi vor vâna pe ei, de pe tot muntele şi 
de pe tot dealul şi din crăpăturile pietrelor. Că ochii Mei sunt 
peste toate căile lor şi nedreptăţile lor nu s-au ascuns dinaintea 
ochilor Mei. Şi voi răsplăti îndoit răutăţile lor şi păcatele lor, cu 
care au spurcat pământul Meu cu mortăciunile urâciunilor lor şi 
cu fărădelegile lor, cu care au umplut moştenirea Mea „(16, 15- 
17). 

Proorocul Ieremia: „Aşa zice Domnul: «Iată, relele vin 
de la neam asupra neamului şi învolburare mare iese de la 
marginea pământului». Şi vor fi răniţi de Domnul în ziua 
Domnului, de la marginea pământului şi până la marginea 
pământului, nu se vor îngropa, în gunoi, pe faţa pământului, 
vor fi" (25, 32-33). 

Proorocul Ieremia: „Că urgia Domnului a ieşit 
mânioasă, ieşit-a urgie, hrănindu-se; peste cei necredincioşi va 
veni. Nu se va întoarce urgia mâniei Domnului, până ce se va 
face şi până ce se va aşeza cugetul inimii Lui. în zilele cele de 
apoi veţi cunoaşte acestea" (30, 19-20). 

Proorocul Ieremia: „Iată, popor vine de la miazănoapte, 

şi neam mare, şi împăraţi mulţi se vor scula de la marginea 
pământului, care are arc şi sabie; acesta este silnic, şi nu îi va fi 
milă, glasul lui ca marea va suna, pe cai vor încăleca gătiţi, ca 
focul spre război, asupra ta, fata Babilonului" (50, 41-42). 

Proorocul Iezechiel: „Şi vor scăpa cei ce vor fugi dintre 
ei, şi vor fi în munţi, ca nişte porumbiţe cercetătoare, şi pe toţi 
îi voi omărî, pe fiecare întru nedreptătăţile sale. Toate mâinile 
se vor slăbănogi, şi toate coapsele se vor spurca cu umezeală, şi 
se vor încinge cu saci, şi îi va acoperi pe ei spaima, şi peste 
toată faţa ruşine şi peste tot capul pleşuvire. Argintul lor se va 
lepăda în uliţe şi aurul lor se va trece cu vederea. Aurul lor nu 
va putea să-i mântuiască pe ei în ziua mâniei Domnului. 
Sufletele lor nu se vor sătura şi pântecele lor nu se va umple. 
Căci chin li s-au făcut nedreptăţile lor" (7, 16-19). 

Tâlcuire 

Aceştia sunt cei care vor fugi de la faţa lui antihrist prin 
munţi şi prin prăpăstii şi se vor mântui cu multe lacrimi. 

Proorocul Iezechiel: Că aceasta zice Domnul 
Dumnezeu către Tir: „Au, nu de glasul căderii tale, când vor 
geme răniţii tăi, când se va scoate sabia în mijlocul tău, se vor 
clătina ostroavele?" Şi se vor pogorî de pe scaunele lor toţi 
stăpânitorii mării. Şi vor lua mitrele de pe capetele lor şi de 
îmbrăcămintea lor cea pestriţă se vor dezbrăca; cu spaimă se 
vor înspăimânta, pe pământ vor zace şi se vor teme de 
pierzarea lor şi vor suspina asupra ta. Şi vor începe a plânge 
pentru tine şi îţi vor zice: „Cum ai pierit şi te-ai surpat în mare, 
cetatea cea lăudată, care ai fost tare tu şi locuitorii tăi?" Şi se 
vor teme ostroavele de ziua căderii tale şi se vor tulbura 
ostroavele, în mare, de ieşirea ta. Că acestea zice Domnul 
Dumnezeu: „Când te voi pune pe tine, cetate pustiită, ca 
cetăţile cele ce nu se locuiesc şi voi aduce asupra ta adâncul şi 
te va acoperi apă multă, atunci te voi pogorî cu cei ce se 

pogoară în groapă, la poporul de odinioară şi te voi pune să 
locuieşti în adâncurile pământului" (26, 5. 15-20). 

Proorocul Iezechil: „Fost-a cuvântul Domnului către 
mine, zicând: Fiul omului! întăreşte faţa ta spre Gog şi spre 
pământul lui Magog, spre biruitorul căpeteniei lui Mesoh şi 
Tovel şi prooroceşte pentru dânsul şi zi lui: Acestea zice 
Domnul Dumnezeu: Iată, Eu asupra ta, Gog, şi asupra 
pământului lui Magog, biruitorul căpeteniei Mesohului şi 
Tovelului. Te voi aduna pe tine şi toată puterea ta, cai şi 
călăreţi îmbrăcaţi în platoşe toţi, adunare multă, scuturi şi 
coifuri şi săbii. Găteşte-te, găteşte-te, pe tine însuţi, tu şi toată 
adunarea ta cea adunată cu tine, şi vei fi Mie înainte-strajă. Din 
zile multe se va găti, în anii cei de pe urmă va veni, şi va veni 
la pământul cel stricat de sabie, adunaţi din neamuri multe, în 
pământul lui Israil (adică al creştinilor), care s-a pustiit din 
toate părţile; şi acesta dintru neamuri a ieşit şi vor locui în pace 
toţi. Şi te vei sui ca ploaia şi vei veni ca norul şi vei acoperi 
pământul şi vei fi tu şi toţi cei dimprejurul tău şi neamuri multe 
cu tine. Pentru aceea prooroceşte fiul omului, şi zi lui Gog: 
acestea zice Domnul: Oare, nu în ziua aceea, când va locui 
poporul Meu, Israil, în pace (adică creştinii), te vei ridica? Şi 
vei veni de la locul tău, de la marginea miezului nopţii şi 
neamuri multe cu tine, adunare mare şi putere multă. Şi te vei 
sui asupra poporului Meu Israil, ca un nor, să acoperi 
pământul, în zilele cele de pe urmă. Şi te voi aduce în pământul 
Meu, ca să cunoască toate neamurile când mă voi sfinţi Eu, 
întru tine, înaintea lor. Şi va fi ziua aceea, ziua în care va veni 
Gog asupra pământului lui Israil, zice Domnul Dumnezeu: 
„Sui-se-va mânia Mea. Şi, în râvna Mea, cu focul mâniei Mele 
am grăit, că va fi în ziua aceea cutremur mare pe pământul lui 
Israil." Şi se vor clătina de faţa Domnului peştii mării şi 
păsările cerului şi fiarele câmpului şi toate jivinele, cele ce se 

târăsc pe pământ şi toţi oamenii, cei de pe faţa pământului, şi se 
vor sparge munţii, şi se vor afunda văile, şi tot zidul de pe 
pământ se va surpa. Sabia omului va fi asupra fratelui său. Şi-1 
voi judeca pe el cu moarte şi cu sânge şi cu ploaie înecătoare şi 
cu pietre de grindină şi foc, şi piatră pucioasă voi ploua peste el 
şi peste toţi cei ce sunt cu el, şi peste neamuri multe, care sunt 
cu el. Şi Mă voi slăvi şi Mă voi sfinţi şi Mă voi face cunoscut 
înaintea a multe neamuri şi vor cunoaşte că Eu sunt Domnul" 
(38, 1-9, 14-16 şi 18-23). 

Proorocul Iezechiel: „Şi tu, fiul omului, prooroceşte 
asupra lui Gog şi zi: Acestea zice Domnul: «Iată, Eu sunt asu- 
pra ta Gog, căpetenia lui Mesoh şi Tovel. Te voi aduna pe tine, 
şi te voi povăţui pe tine, şi te voi sui pe tine de la marginea 
miezului nopţii şi te voi aduce pe munţii lui Israil. Şi voi pierde 
arcul tău din mâna ta cea stângă, şi săgeţile tale din mâna ta cea 
dreaptă. Te voi surpa peste munţii lui Israil şi vei cădea tu şi 
toţi cei dimprejurul tău şi neamurile cele ce sunt cu tine, da-se- 
vor la mulţime de păsări şi la toate zburătoarele şi la toate 
fiarele câmpului, te-am dat pe tine, să te mănânce. Pe faţa 
câmpului vei cădea, că Eu am grăit,» zice Domnul Dumnezeu. 
«Voi trimite foc peste Magog şi vor locui ostroavele în pace şi 
vor cunoaşte că Eu sunt Domnul. Şi numele Meu Cel Sfânt se 
va cunoaşte în mijlocul poporului Meu Israil şi nu se va mai 
spurca numele Meu cel Sfânt şi vor cunoaşte toate neamurile că 
Eu sunt Domnul Cel Sfânt în Israil.» Iată, vine şi vei cunoaşte 
că va fi precum zice Domnul: «Aceasta este ziua în care am 
grăit. Şi vor ieşi cei ce locuiesc în cetăţile lui Israil şi vor arde 
armele şi pavezele şi suliţele şi arcurile şi săgeţile şi toiegele de 
mâini şi lăncile şi vor aţâţa cu ele foc timp de şapte ani. Şi nu 
vor lua lemne din câmp, nici nu vor tăia din dumbravă, ci 
armele le vor arde cu foc şi vor prăda pe cei ce i-au prădat pe ei 
şi vor jefui pe cei ce i-au jefuit pe ei,» zice Domnul. «în ziua 

aceea, da-voi lui Gog loc numit mormânt în Israil, îngropare 
celor ce au venit la mare şi vor zidi împrejur gura văii. Şi vor 
îngropa acolo pe Gog şi toată mulţimea lui, şi se va chema 
atunci îngroparea lui Gog. Şi îi vor îngropa pe ei casa lui Israil, 
ca să se curăţească pământul în luna a şaptea, şi-i va îngropa pe 
ei tot poporul pământului şi va fi lor numită ziua în care M-am 
slăvit.» Aşa zice Domnul: «Şi vor trimite oameni, care vor 
umbla prin tot pământul şi vor căuta ca să îngroape pe cei 
rămaşi pe faţa pământului, ca să-1 curăţească pe el; după luna a 
şaptea vor cerca. Şi tot cel ce va umbla pe pământ şi va vedea 
os de om, va pune semn lângă el, până când îl vor îngropa 
groparii, în cimitirul lui Gog, că şi numele cetăţii se va chema 
cimitir; şi se va curaţi pământul.» Şi tu, fiul omului, acestea 
zice Domnul Dumnezeu: «Grăieşte către toată pasărea zbură- 
toare şi către toate fiarele câmpului: Adunaţi-vă şi veniţi, 
adunaţi-vă din toate laturile dimprejur la jertfa Mea cea mare, 
pe care am jertfit-o vouă în munţii lui Israil, şi veţi mânca 
carne şi veţi bea sânge. Cărnurile uriaşilor veţi mânca şi 
sângele domnilor pământului veţi bea, berbeci şi ţapi şi viţei, 
toţi graşi. Şi veţi mânca grăsime de vă veţi sătura, şi veţi bea 
sânge de vă veţi îmbăta, din jertfa Mea pe care am înjunghiat-o 
vouă. Şi vă veţi sătura din masa Mea, de cal şi de călăreţ, de 
uriaş şi de tot bărbatul războinic,» zice Domnul. «Şi voi da 
slava Mea întru voi şi vor vedea toate neamurile judecata pe 
care am fâcut-o şi mâna Mea pe care am adus-o peste ei»" (39, 
1-21). 

Tâlcuire 
Acestea toate, câte le zice Proorocul, sunt pentru 
chinezi. Şi îi va pierde Domnul cu grindină de piatră, precum 
în vremea lui Isus Navi, când au intrat în pământul făgăduinţei 
şi se băteau cu cei de alt neam, şi câţi au rămas vii de la bătaie 
i-a pierdut Domnul cu piatră, aşa va face Domnul şi chinezilor, 

când vor veni în pământul creştinilor, în vremurile cele mai de 
pe urmă. 

Proorocul Daniil: „Şi, în zilele cele de pe urmă ale 
împărăţiei lor, când se vor împlini păcatele lor, se va scula un 
împărat, fără de ruşine la faţă, care va înţelege ghiciturile 
(vrăjile şi farmecele). Şi puterea lui se va întări, (măcar că nu 
cu puterea sa), şi minunat va strica şi va spori şi va face şi va 
pierde pe cei tari şi pe poporul cel sfânt. Şi jugul sarcinii lui va 
spori, vicleşug va fi în mâna lui şi în inima sa se va mări şi cu 
vicleşug va strica pe mulţi şi spre pierderea multora va sta, şi, 
ca pe nişte ouă, în mâini îi va zdrobi pe ei. Şi vedenia cea de 
seară şi cea de dimineaţă, ce s-a zis, adevărată este şi tu 
pecetluieşte vedenia, că după multe zile va fi" (8, 23-26). 

Tâlcuire 

împăratul despre care zice Proorocul aici are să fie 
Antihrist. 

Proorocul Daniil: „Şi vor intra întru el chitimii cei ce 
ies, şi se va smeri, şi se va întoarce şi se va mânia pe 
aşezământul de lege cel sfânt. Şi braţuri şi seminţii dintru el se 
vor scula şi vor spurca sfinţirea puterniciei, şi vor muta 
neîncetarea, şi vor da urâciunea celor stinşi. Cei ce fac 
fărădelegi, aşezământul de lege îl vor aduce în înşelări, iar 
popoarele, cele ce cunosc pe Dumnezeul lui, se vor întări. Cei 
pricepuţi ai poporului se vor pricepe la multe şi vor slăbi întru 
sabie şi întru pară de foc şi întru robie şi întru jaf de zile. Şi, 
slăbind ei, se vor ajuta cu ajutor mic; şi se vor adăuga la ei 
mulţi întru înşelări. Şi din cei ce înţeleg vor slăbi a-i lămuri pe 
ei, şi a-i alege, şi a-i înălbi până la sfârşitul vremii, că încă va fi 
vreme. Şi va face după voia lui şi împăratul se va înălţa şi se va 
mări peste tot dumnezeul şi peste Dumnezeul dumnezeilor şi 
va grăi cu semeţie (mândrie) şi se va îndrepta până unde se va 
sfârşi mânia (căci spre sfârşire va fi), şi spre toţi dumnezeii 



Monah Zosima Pascal-Prodromitul 26 

părinţilor săi, peste toţi se va mări. Şi pe dumnezeul Maozin în 
locul său îl va mări şi pe dumnezeul pe care nu l-au cunoscut 
părinţii lui îl va mări, cu aur şi cu argint şi cu pietre scumpe şi 
în pofte. Şi va face acestea, ca să întărească tăriile cu dumnezeu 
străin, pe care îl va cunoaşte şi căruia îi va înmulţi mărirea; şi 
va supune pe mulţi şi pământ va împărţi în dar" (11, 30-39). 

Osea: „Că zile multe vor şedea fiii lui Israil fără de 
împărat şi fără de căpetenie şi fără de jertfă şi fără de altar, fără 
de preoţie şi fără de arătători (fără de prooroc). Şi după aceasta 
se vor întoarce fiii lui Israil şi vor căuta pe Domnul Dumnezeul 
lor. Şi se vor minuna întru Domnul şi întru bunătăţile Lui în 
zilele cele de apoi" (3, 4-5). 

Tâlcuire 

Şi va trimite Domnul pe Enoh, să spună faptele oameni- 
lor care au fost mai înainte de potop. 

Şi pe Ilie, să arate ale celor mai dinainte de Hristos; şi 
pe Sfântul Ioan Evanghelistul, după Hristos, care vor 
propovădui la evrei să creadă în Hristos, de aceea zice că vor 
cunoaşte pe Domnul Dumnezeu. 

Osea (4, 1-3): „Ascultaţi cuvântul Domnului, fiii lui 
Israil, că va să judece Domnul pe cei ce locuiesc pământul, că 
nu este adevăr, nici milă, nici cunoştinţa lui Dumnezeu pe 
pământ. Blestem şi minciună, şi ucidere şi furtişag şi 
preacurvie s-au revărsat pe pământ şi sângiuiri cu sângiuiri se 
amestecă. Pentru aceasta va plânge pământul, şi se va împuţina 
cu toţi cei ce locuiesc pe dânsul, cu fiarele pământului, cu cele 
ce se târăsc pe pământ şi cu păsările cerului şi peştii mării se 
vor împuţina." 

Proorocul Ioil: „încetat-au jertfa şi turnarea din casa 
Domnului. Plângeţi preoţi, care slujiţi Altarului Domnului, că 
s-au pustiit câmpurile. Să plângă pământul, că s-a stricat grâul, 
vinul s-a uscat, untdelemnul s-a împuţinat. Uscatu-s-au 



Sfârşitul omului 27 

plugarii; plângeţi moşiile pentru grâu şi pentru orz, că a pierit 
culesul din ţarină. Via s-a uscat şi smochinii s-au împuţinat, 
rodiile şi finicul şi mărul şi toţi copacii ţarinei s-au uscat, că au 
ruşinat bucuria fiii oamenilor, încingeţi-vă şi plângeţi preoţilor. 
Plângeţi cei ce slujiţi altarului, intraţi, dormiţi în saci cei ce 
slujiţi lui Dumnezeu, că au încetat din casa Dumnezeului 
vostru jertfa şi turnarea. Sfinţiţi postul, vestiţi slujba, adunaţi pe 
bătrâni, pe toţi cei ce locuiesc pământul, în casa Domnului 
Dumnezeului vostru, şi strigaţi către Domnul întins: Vai mie!!! 
Vai mie!!! Vai mie!!! Că aproape este ziua Domnului şi 
ticăloşie din ticăloşie va veni. Că înaintea ochilor voştri au 
pierit bucatele, din casa Dumnezeului vostru veselia şi bucuria. 
Sărit-au junicile în ieslele lor, pierit-au vistieriile, surpatu-s-au 
teascurile, că a secat râul. Ce ne vom aduna nouă? Plâns-au 
cirezile boilor că n-aveau păşune şi turmele oilor au pierit. 
Către Tine, Doamne, voi striga, că focul a ars cele frumoase ale 
pustiului şi para focului a aprins toate lemnele ţarinei. Şi 
dobitoacele câmpului au căutat spre Tine, că au secat izvoarele 
apelor şi focul a mâncat cele frumoase ale pustiei" (1, 9-20). 

Tâlcuire 

Fraţilor creştini, mari şi înfricoşate lucruri au să se 
lucreze în vremea lui Antihrist, că va porunci prea spurcatul la 
slujitorii lui ca să facă curvii în faţa lumii, pe drumuri se vor 
împreuna ca şi câinii, vor cumpăra copii de parte bărbătească şi 
femeiască spre stricare şi spurcare. Atunci va stăpâni sabia 
curviei cea cu două ascuţişuri, văpaia cea nestinsă. Sfântul Nil 
Athonitul, zice că vor face chipul lui Antihrist cioplit din piatră 
şi din lemn, şi se vor închina chipului ca lui Dumnezeu. 

Iar Proorocul, în citatul de mai sus, zice pentru sfârşitul 
pământului că se vor aprinde dintr-însul toate metalele, pe care 
le-a făcut Dumnezeu şi vor arde pământul şi toate stihiile 
(elementele), toate se vor desfiinţa. Atunci va fi vai tuturor 

oamenilor, dobitoacelor, fiarelor şi tuturor vietăţilor. Cerul şi 
pământul vor plânge pentru om, stăpânul lor, pentru că a 
părăsit pe Dumnezeu, Mântuitorul său. Şi vor zice toate: 
Nevinovate suntem noi înaintea Ta, Dumnezeule. 

Proorocul Ioil (2, 6 şi 10-11, 30-31): „De faţa Lui se 
vor sfărâma popoarele; toată faţa, ca arsura oalei, înaintea feţii 
Lui se va tulbura pământul şi se va clătina cerul, soarele şi luna 
se vor întuneca şi stelele vor ascunde lumina lor. Şi Domnul va 
da glasul Său înaintea feţii puterii Sale, că foarte multă este 
tabăra Lui, că tari sunt faptele cuvintelor Lui, că mare este ziua 
Domnului, luminată foarte, şi cine va fî vrednic ei? Şi voi da 
minuni în cer, sus şi semne pe pământ, jos, sânge şi foc şi abur 
de fum. Soarele se va schimba în întuneric şi luna în sânge, mai 
înainte de venirea zilei Domnului, cea mare şi luminată." 

Proorocul Ioil (3, 2 şi 12-15): „Şi voi aduna toate 
neamurile şi le voi pogorî în valea lui Iosafat, şi Mă voi judeca 
cu ei acolo, pentru poporul Meu şi pentru moştenirea Mea, 
Israil. Să se scoale şi să se suie toate neamurile la valea lui 
Iosafat, că acolo voi şedea ca să judec toate neamurile de 
primprejur. Trimiteţi seceri, că a sosit secerişul, intraţi şi 
călcaţi, că e plin jgheabul, se varsă tocitorile, că s-au înmulţit 
răutăţile lor. Glasuri au răsunat în valea judecăţii, că aproape 
este ziua Domnului în valea judecăţii. Soarele şi luna se vor 
întuneca şi stelele îşi vor ascunde lumina lor." 

Proorocul Amos (7, 1-5): „Aşa mi-a arătat mie Domnul 
Dumnezeu: iată prăsilă de lăcuste, venind de dimi-neaţă, şi iată 
un gândac; era Gog împăratul. Şi va fi după ce va sfârşi a 
mânca iarba pamatului. Am zis: Doamne! Doamne! Fie-Ţi 
milă. Cine va scula pe Iacov? Că s-a împuţinat. Pară-Ţi rău, 
Doamne, de aceasta. Nu va fî aceasta, zice Domnul. Aşa mi-a 
arătat mie Domnul Dumnezeu; iată a chemat judecata cu foc 
Domnul Dumnezeu şi a mistuit adâncul cel mult şi a mâncat 

partea Domnului!" 

Proorocul Miheia (1, 3-4; 4, 3): „Că iată, Domnul va ieşi 
din locul Său şi Se va pogorî şi Se va sui peste înălţimile 
pământului. Şi se vor cutremura munţii sub Dânsul şi văile se 
vor topi ca ceara de faţa focului şi ca apa ce curge în jos. Şi va 
judeca între popoare multe, şi va mustra neamuri tari, până 
departe, şi vor tăia săbiile lor să facă pluguri şi suliţele să facă 
seceri şi mai mult neam peste neam nu va mai lua sabie, şi 
nicidecum nu vor mai învăţa a se război." 

Tâlcuire 

Aici spune Proorocul că nu se vor mai învăţa a se bate. 
Că de la împăratul cel bun pe care îl vor pune îngerii în 
Constantinopol, până la al cincilea împărat după dânsul va 
urma pace, iar acesta va lăsa împărăţia la patru feciori ai lui 
care se vor război între dânşii şi astfel se va strica pacea. De 
aceea zice că se vor strica armele, dar în vremea păcii. Iar 
începând cu aceşti patru împăraţi, tulburarea şi războaiele nu 
vor mai înceta până la sfârşit. 

Proorocul Naum: „Munţii s-au cutremurat de El şi 
dealurile s-au clătinat şi s-a îngrozit pământul de faţa Lui, toată 
lumea şi toţi cei ce locuiesc într-însa. De faţa mâniei Lui cine 
va putea suferi? Şi cine va sta înaintea iuţimii mâniei Lui? 
Mânia Lui topeşte stăpâniri, iar pietrele s-au sfărâmat dinaintea 
Lui" (1, 5-6). 

Proorocul Sofonie (1, 2): „Cu sfârşire să se sfârşească de 
pe faţa pământului, zice Domnul: sfârşească-se omul şi 
dobitoacele, sfârşească-se păsările cerului şi peştii mării şi vor 
slăbi necredincioşii şi voi pierde pe cei fără de lege de pe faţa 
pământului." 

Proorocul Agheu (2, 22-23): „Eu cutremur cerul şi 
pământul, marea şi uscatul. Şi voi pierde scaunele şi puterea 
împăraţilor neamurilor, şi voi sfărâma carele şi călăreţii, şi se 

vor pogorî caii şi călăreţii lor, fiecare cu sabia asupra fratelui 
sau. 

Proorocul Zaharia (14, 12-13): „Usca-se-vor trupurile 
lor stând pe picioarele lor şi ochii lor se vor scurge din găurile 
lor şi limba lor se va usca în gura lor. Şi va fi în ziua aceea 
groaza Domnului mare peste ei, şi se va apuca fiecare de mâna 
aproapelui său şi se va încleşta mâna lui cu mâna aproapelui 
sau. 

Proorocul Zaharia (11, 9): „Şi am zis: nu vă voi paşte 
pe voi; cine moare, să moară şi ce lipseşte, să lipsească; şi 
ceilalţi mănânce fiecare cărnurile aproapelui său." 

Proorocul Miheia (4, 5-6): „Iată, Eu vă trimit vouă pe 
Ilie Tezviteanu, mai înainte până ce va veni ziua Domnului, cea 
mare şi luminată. Care va întoarce inima tatălui spre fiu şi 
inima omului spre vecinul său, ca să nu vin şi să bat pământul 
de tot." 

Proorocul David (Psalmul 21, 31): „îşi vor aduce 
aminte şi se vor întoarce la Domnul toate marginile pămân- 
tului." 

Tâlcuire 

Că va trimite Domnul pe Enoh şi pe Ilie şi pe Sfântul 
Ioan Teologul, mai înainte de a împăraţi Antihrist, cu şapte ani, 
şi vor propovădui de sfârşitul lumii şi de a doua venire a lui 
Hristos. Şi atunci vor veni şi se vor întoarce la Domnul toate 
neamurile; precum şi Domnul a zis în Sfânta Evanghelie: când 
se va propovădui Evanghelia de la o margine a pământului 
până la cealaltă margine a pământului, atunci, să ştiţi că 
aproape este sfârşitul. 

Psalmul 43, 3: „Mâna Ta neamuri a pierdut, şi i-ai sădit 
pe dânşii, chinuit-ai neamuri şi le-ai gătit pe ele." 

Psalmul 96, 5: „Munţii ca ceara s-au topit de faţa 
Domnului." 

Psalmul 106, 2-3: „Şi din ţări i-a adunat pe dânşii; de la 
răsărit şi de la apus şi de la miazănoapte şi de la miazăzi." 

înţelepciunea lui Solomon (5, 18-24): „Lua-va toată 
arma râvna Lui, şi va într-arma (întări) făptura spre izbânda 
(împotriva) vrăjmaşilor. Imbrăca-se-va în ziua dreptăţii, şi îşi 
va pune Lui coif, judecata cea nefăţarnică. Lua-va pavăză 
nebiruită, sfinţenia, şi va ascuţi cumplit mânia ca o sabie, şi va 
da război împreună cu El lumea asupra celor fără de minte. 
Merge-vor drept nimeritoare săgeţile fulgerelor şi, ca dintr-un 
arc bine încordat al norilor, la ţintă vor lovi. Şi, din mânia cea 
zvârlitoare de pietre pline, se vor arunca grindinile, întărâta-se- 
va asupra lor apa mării şi râurile îi vor îneca năpraznic. Sta-va 
împotriva lor Duhul puterii şi ca un vifor îi va vântura pe ei. Şi 
fărădelegea va pustii tot pământul, iar răutatea va răsturna 
scaunele puternicilor." 

înţelepciunea lui Solomon (14, 22-27): „Apoi, nu a fost 
destul a rătăci întru cunoştinţa lui Dumnezeu, ci, în mare luptă 
a neştiinţei vieţuind, pe atâtea rele, pace le numeau. Că, sau pe 
fiii lor omorând, îi jertfeau, sau taine ascunse, sau nebuneşti, 
beţii, din obiceiuri străine făceau. Şi nici viaţa, nici nunţile nu 
le mai păzeau curate; ci unul pe altul viclenind omoară, sau, 
amăgind, fac întristare. Toate amestecate sunt: sângele şi 
uciderea, furtişagul şi vicleşugul, stricăciunea şi necredinţa, 
gâlceava şi jurământul strâmb, şi tulburarea celor bune, 
neaducerea aminte de facerea de bine, spurcăciunea sufletelor, 
schimbarea neamului, amestecarea nunţilor, preacurvia şi 
necurăţia." 

Evanghelistul Matei (10, 21): „Şi va da frate pe frate la 
moarte şi tată pe fiu; şi se vor scula feciorii asupra părinţilor şi 
îi vor omorî pe dânşii." 

Tâlcuire 

Aici se spune după cum şi la Apocalipsă scrie: „Şi a 

ieşit un cal roşu (roib) şi celui ce şedea pe el i s-a dat să ia 
pacea de pe pământ, ca să se omoare unul pe altul." Şi acestea 
au să fie în vremea împărătesei aceleia care are să scufunde 
Constantinopolul cu totul în adâncul mării. 

Evanghelistul Matei (24, 3): „Şi va trimite Fiul Omului 
pe îngerii Săi şi vor aduna din toată lumea smintelile şi pe cei 
care fac fărădelege şi îi vor arunca pe ei în cuptorul cel de foc. 
Acolo va fi plânsul şi scrâşnirea dinţilor." 

Evanghelistul Matei (24, 3-14): „Şi, şezând El pe 
muntele Măslinilor, s-au apropiat de Dânsul ucenicii Lui, 
deosebi, zicând: Spune-ne nouă, când vor fi acestea? Şi care 
este semnul venirii Tale şi a sfârşitului veacului? Şi, 
răspunzând, Iisus, a zis lor: Căutaţi să nu vă amăgească cineva 
pe voi. Căci mulţi vor veni în numele Meu zicând: „Eu sunt 
Hristos" şi pe mulţi îi vor înşela. Şi veţi auzi de războaie şi 
veşti de războaie. Căutaţi să nu vă înspăimântaţi. Că se cuvine 
toate acestea să fie; dar încă nu va fi atunci sfârşitul. Că se va 
scula neam peste neam, şi împărăţie peste împărăţie, şi va fi 
foamete şi ciumă şi cutremure pe alocuri. Şi acestea toate vor fi 
începutul durerilor. Atunci vă vor da pe voi în necazuri, şi vă 
vor omorî pe voi, şi veţi fi urâţi de toate neamurile pentru 
numele Meu. Atunci se vor sminti mulţi, şi se vor vinde unul 
pe altul şi se vor urî unul pe altul. Şi mulţi prooroci mincinoşi 
se vor scula şi vor înşela pe mulţi. Şi pentru înmulţirea 
fărădelegii, dragostea multora se va răci. Dar cel ce va răbda 
până la sfârşit, acela se va mântui." 

Evanghelistul Marcu: „Şi la toate neamurile trebuie mai 
întâi să se propovăduiască Evanghelia" (13, 10). 

Tâlcuire 

Acestea toate, despre care a zis Domnul, au să se 
împlinească după luarea Constantinopolului de la turci, că 
atunci are să trimită împăratul cu sinodul la propovăduirea 

Evangheliei la toate neamurile cele neluminate cu Sfântul 
Botez; şi vor face minuni în numele Domnului nostru Iisus 
Hristos. 

Şi după împăratul cel bun, vor sta doi împăraţi răi şi cu 
totul fără de lege; şi de la aceştia au să se împlinească cuvintele 
Domnului şi ale Proorocilor: „că au să se omoare unul pe altul, 
părinţii pe fiii lor şi fiii pe părinţii lor; şi unul pe altul se vor 
vinde spre moarte şi frate pe frate." 

Zice Domnul: „Cerul şi pământul vor trece, iar cu- 
vintele Mele nu vor trece; şi nici o iotă sau o cirtă nu va trece 
până nu se vor împlini toate. Luaţi aminte ca să nu se 
îngreuneze inimile voastre cu saţiul mâncării şi al beţiei şi cu 
grijile lumii şi, fără de veste, să vină asupra voastră ziua aceea, 
căci ca un laţ va veni asupra tuturor celor ce locuiesc pe faţa 
pământului. De aceea privegheaţi, în toată vremea, rugându-vă, 
ca să vă învredniciţi a scăpa de toate acestea care vor să fie şi a 
sta înaintea Fiului Omului." 

Sfântul Apostul Pavel scrie către Timotei: „Iar Duhul 
arătat grăieşte, că în vremurile cele de apoi se vor depărta unii 
de la credinţă, luând aminte la duhurile cele înşelătoare şi la 
învăţăturile cele drăceşti, ale celor ce în făţărnicie grăiesc 
minciuni, fiind înfieraţi în cugetul lor" (I Timotei 4, 1-2). 

Sfântul Apostol Pavel (II Timotei 3, 1): „Şi aceasta să 
ştii că, în zilele cele de apoi, vor veni vremi cumplite. Că vor fi 
oamenii iubitori de sine, iubitori de argint, măreţi, trufaşi, 
hulitori, neascultători de părinţi, nemulţumitori, necuraţi. Fără 
de dragoste, neprimitori de pace, clevetitori, neînfrânaţi, cruzi, 
neiubitori de bine, trădători, obraznici, îngâmfaţi, iubitori de 
desfătări mai mult decât iubitori de Dumnezeu, având chipul 
bunei credinţe, dar tăgăduind puterea ei; şi de aceştia să te 
fereşti." 

Sfântul Apostol Petru în a doua epistolă sobornicească 

(3, 3-13), scrie: „Aceasta mai înainte să ştiţi, că vor veni în 
zilele cele de apoi batjocoritori, care vor umbla după poftele 
lor. Şi vor zice: Unde este făgăduinţa venirii Lui? Că de când 
părinţii au adormit, aşa rămân toate precum au fost de la 
începutul zidirii. Că ei nu voiesc a şti aceasta, că prin cuvântul 
lui Dumnezeu cerurile au fost făcute de demult, iar pământul 
din apă, şi prin apă, s-a aşezat. Prin care lumea cea de atunci, 
cu apă înecându-se, a pierit. Iar cerurile acestea de acum şi 
pământul cu acelaşi cuvânt sunt puse sub păstrare, păzindu-se 
focului la ziua judecăţii şi a pierderii oamenilor celor 
necredincioşi. Iar aceasta una să nu se tăinuiască de voi, 
iubiţilor, că o zi înaintea Domnului este ca o mie de ani, şi o 
mie de ani ca o zi. Nu va întârzia Domnul făgăduinţa Sa, după 
cum unii întârziere o socotesc, ci rabdă îndelung pentru noi, 
nevrând ca să piară cineva, ci toţi să vină la pocăinţă. Iar ziua 
Domnului va veni ca un fur, noaptea, în care cerurile cu sunet 
vor trece, şi stihiile, arzând, se vor strica şi pământul şi 
lucrurile cele de pe dânsul vor arde. Deci, dacă acestea toate se 
vor strica, în ce fel trebuie să fiţi voi în sfintele petreceri, cele 
dimpreună şi în faptele bunei credinţe, aşteptând şi dorind mai 
degrabă venirea zilei lui Dumnezeu, pentru care cerurile, 
arzând, se vor strica şi stihiile, aprinzându-se, se vor topi? Că 
cer nou şi pământ nou în care dreptatea locuieşte după 
făgăduinţa Lui, aşteptăm." 

Sfântul Ioan Evanghelistul (Apocalipsa 16, 18): „Şi s- 
au făcut glasuri şi fulgere şi tunete şi cutremur mare s-a făcut, 
cum n-a mai fost de când sunt oamenii pe pământ, ca acest 
cutremur (aşa mare)." 

Apocalipsa: „Şi a strigat întru tărie, cu glas mare, 
zicând: a căzut Babilonul cel mare, şi s-a făcut locaş dracilor şi 
pază la tot duhul necurat, şi pază la toată pasărea necurată şi 
urâtă. Că din vinul mâniei curviei ei au băut toate neamurile, şi 

împăraţii pământului cu ea au curvit, şi neguţătorii pământului 
din puterea desfătărilor ei s-au îmbogăţit" (18, 2-3). 

Tâlcuire 

Prin cetatea Babilonului se înţelege Constantinopolul; 
dar şi toată lumea aceasta este babilon. Că „babilonie", în 
limba greacă, înseamnă amestecări. Că zice: au curvit cu ea 
toate neamurile, adică cei ce n-au avut frica lui Dumnezeu, 
făcând curvii, preacurvii, nedreptăţi, ucideri, prihăniri, vrajbă, 
mândrii, beţii, iubire de argint, răpiri, nedreptăţind, răpind cu 
nedreptate ale altora şi făcându-le ale lor şi ucigându-se unul pe 
altul. Când Dumnezeu îşi va ridica darul Său şi toţi se vor pleca 
spre rău, oare atunci ce răutate nu va face satana cu oamenii, 
când toţi se vor pleca spre vicleşuguri? Şi negustorii 
pământului din puterea desfătărilor ei s-au îmbogăţit. „Şi 
negustorii aceştia departe de ea vor sta pentru frica chinului ei, 
plângând şi tânguindu-se şi zicând: Vai, vai, cetatea cea mare, 
cea îmbrăcată cu vison şi cu porfiră şi cu roş (adică cu sângele 
drepţilor), cea poleită cu aur şi cu pietre scumpe şi cu 
mărgăritare! într-un ceas s-au pustiit atâtea bogăţii. Şi tot 
cârmaciul şi toată gloata cea din corăbii şi corăbierii, şi oricâţi 
lucrează în mare, departe au stat; şi strigau văzând fumul 
focului ei: «Care cetate era, asemenea cu cetatea cea mare!» 
(Apocalipsa 18, 5 şi 15-17). Prin „fum" se înţelege vestea 
scufundării Constantinopolului, că, precum face cineva un foc 
mare şi se vede de departe fumul, aşa se va auzi vestea 
scufundării lui până la marginile pământului (şi îşi puneau 
ţărână pe capetele lor şi strigau, plângând şi tânguindu-se, 
zicând: Vai, vai, cetatea cea mare, în care s-au îmbogăţit de 
preţul ei toţi acei ce au corăbii pe mări, că într-un ceas s-au 
pustiit!). 

Sfântul Ioan Evanghelistul, (Apocalipsa 17, 11): „...Şi 
fiara care era şi nu este, şi acesta al optulea este, şi din cei şapte 

este şi întru pieire merge." 

Tâlcuire 
Prin „fiară" se înţelege toată lumea aceasta: care ca o 
fiară răpeşte pe oamenii cei iubitori de cele deşarte ale lumii 
acesteia, îi răpeşte de la Dumnezeu (cu voinţa lor) şi îi pierde şi 
îi face robi satanei. Cele şapte capete sunt cele şapte puteri ale 
lumii acesteia, care cârmuiesc lumea, şi nu lasă nici pe unul 
dintre dânşii să ridice războiul; şi ochii tuturor au privirea la 
Constantinopol, care mai de care l-ar lua, şi mare neînvoială 
este între dânşii. Cele şapte capete închipuiesc şi cele şapte mii 
de ani de la facerea lumii; în al optulea veac (a opta mie) 
Dumnezeu are să facă sfârşitul tuturor. Cele şapte capete mai 
închipuiesc şi cele şapte păcate de moarte. Cei şapte munţi 
închipuiesc cele şapte puteri, care mai înainte (de la facerea 
lumii) nu au fost şi care acum s-au făcut, toate, spre alunecări, 
ca să se strice toate. Muntele întru care bine a voit Dumnezeu a 
locui într-însul este Maica Domnului. Munţii întru care bine a 
voit Dumnezeu a locui într-înşii, sunt toţi sfinţii, pentru că a 
locuit Dumnezeu în dânşii, că au strălucit cu nevoinţele 
faptelor bune şi au luminat lumea, că i-a împodobit Dumnezeu 
cu lucrarea minunilor şi cu mari puteri, fiindcă scoteau draci 
din oameni şi boli nevindecate tămăduiau. Unii din Sfinţi 
făceau mari minuni, că mutau şi munţii, precum Ioachim, 
Patriarhul Egiptului, cel ce a mutat muntele care se numeşte 
Durdana, care se tâlcuieşte din turceşte pe româneşte „stai 
acolo". Muntele întru care a binevoit Dumnezeu a locui de 
acum şi până în veac este Maica lui Dumnezeu, împodobită de 
Dumnezeu cu toate darurile cele dumnezeieşti: adică cu cele 
şapte daruri (din care Sfinţii numai câte unul sau două aveau, 
potrivit cu nevoinţa pe care au făcut-o pentru dragostea lui 
Dumnezeu). Cele şapte capete pe care stă muierea, sunt şapte 
munţi. Muierea este Constantinopolul, pentru că muierea o 

închipuieşte pe cetate. „Şapte împăraţi sunt: cinci au căzut şi 
unul mai este," care va fi creştin. Iar după căderea turcilor, va 
dărui Dumnezeu creştinilor împărăţia şi încă mai mult se vor 
proslăvi creştinii, pentru că au păzit credinţa nevătămată de tot 
eresul, într-atâtea strâmtorări, fiind robiţi de agareni. Iar „unul 
care nu a venit," este Antihrist. Şi dacă va veni, puţin se cade 
lui să rămână, pentru că numai trei ani şi jumătate are să 
împărătească, fiindcă şi sfârşitul lumii are să sosească degrabă. 
Şi fiara care este şi nu era, aceasta, este a opta; „fiara" este 
veac, adică în a opta mie de ani (veac) are să facă Dumnezeu 
sfârşitul tuturor şi învierea tuturor oamenilor de la începutul 
zidirii; şi judecata se va face. Că de toţi Sfinţii s-a spus că în al 
optulea veac are să fie sfârşitul. 



Monah Zosima Pascal-Prodromitul 38 



4. PROOROCII ALE SFINŢILOR 
4.1. Din vedeniile lui Agatanghel Ieromonahul 

care a fost la anii de la Hristos 1274 

Am CITIT cartea ce cuprinde aceste cuvinte: Constan- 
tin a început, Constantin va pierde împărăţia Vizantiei, a 
Răsăritului (Constantinopolul). Fiul omului, numără de la cel 
dintâi Constantin până la al doisprezecelea cu acest nume şi vei 
vedea numărul în care are să se întâmple ceea ce Dumnezeu a 
hotărât. Această sfântă hotărâre, nestrămutată va fi; şi se va 
împlini la anul 1452 până la 1453. Când trebuie să cadă cea 
mai mare împărăţie în mâinile agarenilor (turcilor). Dar, fiul 
omului, nu te teme; se va întoarce din nou către dar, şi va fi 
mult mai slăvită decât cea dintâi. După această stăpânire a 
lumii, care are să vină în stricăciune, vrea Dumnezeu să ne 
supună, nouă, din nou, nenumărate neamuri, mai multe decât 
cele dintâi. Aceasta va smeri grumazul tău cel mâdru, 
închinându-te vei merge a te închina împreună cu care va 
stăpâni jertfelnicul la Vizantiea. Amin. 

Tâlcuire 

Aici zice Agatanghel că, după ce se va face împărăţia 
creştinească a Răsăritului, va veni Papa de la apus şi se va uni 
cu Biserica Răsăritului şi Bisericile se vor face una, precum au 
fost şi mai înainte. 

Agatanghel 

Vai, ticăloase Răsărite, asemenea vei fi robit la a opta 
sută deplin, pentru că te vezi tare silit şi vândut de către 
neprietenia cea latinească. Dar mai îngăduieşte încă, intăreşte- 
te pentru că slava veşnicului Dumnezeu după aceasta la tine se 

va arăta. Fii credincios, fii statornic (în credinţă) până la moarte 

şi vei lua cununa vieţii veşnice. 

Tâlcuire 

Aici Agatanghel prooroceşte pentru Germania. 

„Noaptea va fi luminată şi lină, pentru că tu vei pierde 
mândria cea latinească, şi vei vedea mândria ei smerită căzând 
cu durere, ca să cânte cântare împreună la răsărit (care este 
locuinţa Mea). Amin." 

Aici se arată că Germania are să silească pe Papă ca să 
meargă la Constantinopol să se închine şi să se unească cu 
Biserica Răsăritului, ca Biserica să fie una, după cum una a fost 
de la începutul creştinismului până la anul 1054. 

Agatanghel 

„Groaznic veac va face, pe al doisprezecelea număr de 
aur. 

Numărul acesta, despre care se zice, are să fie în 
vremea împăratului celui bun, care are să fie pus de îngeri, şi 
apoi va curge miere şi lapte. „Şi vor înceta furtunile, cincizeci 
de ani. Vei împăraţi cu alinare, adevărul va triumfa, cerul se va 
bucura de slava cea adevărată: şi se va înălţa dreapta credinţă 
(ortodoxă) şi va sălta, sărind ea de la răsărit către apusuri, ca să 
se fericească şi să se înfricoşeze barbarii ca, tremurând cu 
capul, degrabă să fugă, părăsind pe maica cetăţilor lumii. 
Atunci Dumnezeu va fi slăvit şi vor vedea oamenii lucrurile 
atotputerniciei Lui; aşa facă-se şi aşa să fie." Amin. 

„Se va arăta pace pe pământ;" după aceasta urmează 
pierderea agarenilor (turcilor), şi biruieşte Apostoleasca 
Biserică. 

„Auzeam un glas strălucit înspre munţii dinspre 
ţărmurile Dunării (adică de la români), aşa zicând: „Un cinci şi 
cincizeci este hotărât pentru sfârşitul necazurilor" (adică la anul 
1855, în care se zice de eliberarea ţării noastre de sub jugul 

agarenilor). 

„La Crivăţ, pe movilă înaltă, s-au arătat trei focuri; şi 
iată, am văzut că între dânsele bătea tare război, spre pierderea 
unui tulburător. Şi, iată, auzeam cuvintele acestea în limba 
latinească; multe, vrednice de minune, trebuie a vedea, dar cele 
mai înalte, înaintea poftei a întinde nu se poate." 

Această inscripţie este scrisă pe piatra de deasupra 
mormântului Sfântului Constantin, cel dintâi împărat al 
creştinilor şi s-a tălmăcit de către Ghenadie Scolasticul din 
porunca împăratului grec Ioan Paleologul, la anii 1430 (cu 23 
de ani mai înainte de a fi cucerit Constantinopolul de către 
Sultanul Mohamed al doilea). 

Acest Ghenadie, după luarea Constantinopolului de la 
creştini de către turci, a fost cel dintâi patriarh, pus de Sultanul 
Mohamed, pentru multa lui înţelepciune. 

„La indictionul întâi al împărăţiei lui Ismail, numit 
Mohamed, va birui neamul Paleologilor; şi cetatea de pe şapte 
munţi (Constantinopolul) o va lua şi încă va împăraţi." 

„Şi neamuri multe va răsturna şi ostroavele va pustii 
până la punctul Chesin (Marea Neagră) şi până la vecinii ei de 
la Istru (Dunăre). Acolo va fi hotarul şi se va opri. Şi în al 8-lea 
indict Peloponesul va birui. Iară în al 9-lea indict se va oşti 
asupra părţii Crivăţului, în al 10-lea indict va supune pe 
dalmaţi, şi iară se va întoarce, după un timp, cu război mare la 
dalmaţi; şi pe unii îi va zdrobi. Mulţimea neamurilor la război 
se vor aduna cu cei de la miazănoapte, pe mare şi pe uscat, şi 
pe Ismail vor birui, iar pe un strănepot al lui îl va lăsa să 
împărătească scăzut şi mic. Iar neamul celor plăviţi (ruşii) cu 
celelalte puteri într-o unire, pe Ismail îl vor zdrobi desăvârşit. 
Apoi război mare se va face de la toate neamurile, cu cruzime 
până la al 5-lea ceas şi glas de sus le va striga: „Staţi, staţi cu 
frică! Alergaţi, cu multă sârguinţă, către părţile drepte ale 

cetăţii şi veţi afla un bărbat minunat şi viteaz, pe acesta puneţi-1 
împărat, că iubit îmi este Mie şi, pe dânsul primindu-1, voia 
Mea veţi împlini." 



4.2. Vedenia lui Kir Daniil 

(care a fost la anii 1 763) 

CA cel mai mic între monahi eu, Daniil, petrecând în 
Kerkira (la Corfus), pentru dragostea şi evlavia ce o aveam 
către făcătorul de minuni, Sfântul Spiridon, şi, petrecând într-o 
mănăstire de obşte opt ani, doream foarte mult să mă 
învrednicesc a pătimi pentru Hristos ca să mă fac mucenic, 
arzând de dragostea cea multă a evlaviei pe care o aveam; 
căutam însă vremea prielnică ca să mărturisesc în mod văzut, 
însă, nu e mică primejdia de a se arunca cineva într-o astfel de 
ispită care poate fi şi pierzătoare şi neiertată de dumnezeieştile 
legi. 

Trimis fiind la Constantinopol pentru oarecare nevoi ale 
mănăstirii şi plecând de la Kerkira am venit în Constantinopol. 
Binevoind Dumnezeu şi văzând această cetate plină de 
păgânătate şi pe acei agareni (turci) îndrăciţi cu răutate asupra 
creştinilor, s-a aprins sufletul meu să mărturisească cu 
îndrăzneală pe Domnul nostru Iisus Hristos, chiar şi înaintea 
împăratului de m-ar fi dus. Deci, sfătuindu-mă cu duhovniceştii 
părinţi şi vestindu-le lor dorinţa mea, nu mi-au dat voie să fac 
un astfel de lucru (care nu este fără de primejdie). Dar aflând 
eu un duhovnic iscusit i-am spus lui scopul meu, şi mi-a 
poruncit să mă rog lui Dumnezeu cu lacrimi fierbinţi şi „de este 
bine şi plăcut Lui, gândul pe care îl ai spre folosul tău şi al 

altora, îţi va descoperi ţie prin vreo arătare dumnezeiască 
favorabilă sau potrivnică gândului tău". Şi mi-a poruncit să 
adaug post îndoit şi aşa, dacă se va descoperi vreo vedenie, 
bine te vei încredinţa de nevoinţa mărturisirii, ca să te faci 
vrednic dorinţei tale. Şi am cumpărat două lumânări, ca să mă 
apuc de nevoinţa pe care mi-a dat-o duhovnicul. 

Nevoindu-mă la rugăciuni cu lacrimi până la al noulea 
ceas al nopţii, slăbind de starea cea multă, am adormit. Atunci, 
aducându-Şi Domnul aminte de mine, văd înaintea mea un 
tânăr strălucind ca un fulger, întrebându-mă: „Ce ai Daniile, de 
ce te întristezi? Ţi se cade mai bine a te bucura decât a te 
întrista." Şi a zis tânărul către mine: „Nu mă cunoşti pe mine, 
cel ce grăiesc cu tine? Eu sunt Anastasie, prietenul tău, cel pe 
care 1-a trimis tatăl tău, prin mucenicie, în împărăţia cerurilor." 
Şi am zis către Mucenic: „Dar cum ai primit, omule al lui 
Dumnezeu, a veni către mine, păcătosul şi ticălosul?" „Crede - 
mă, a zis el, că, de când te-ai îndepărtat tu de la casa tatălui tău, 
nu m-am lenevit a ruga pe Dumnezeu pentru tine, deci bucura- 
te şi te veseleşte că astăzi te-ai învrednicit a vedea taine mari 
ale Bunului Dumnezeu!" Şi am zis: „Dar ce bine am făcut ca să 
mă învrednicesc să văd eu taine mari, după cum zici?" 

Atunci apucându-mă de mâna dreaptă, mucenicul mi-a 
zis: „Vino după mine!" Şi mergând noi cale multă am ajuns la 
o geamie turcească şi mi-a spus: „Vezi jertfelnicul acesta?" 
Mai înainte era Biserica Tuturor Sfinţilor. Apropiindu-ne s-a 
deschis uşa singură şi a ieşit un om care ne-a zis: „Veniţi după 
mine degrabă, că ne aşteaptă pe noi!" Şi am intrat înăuntru şi 
era o mulţime de oameni tineri şi bătrâni. Şi am zis lui 
Anastasie: „Cine sunt aceştia?" Iară el a zis: „Aceştia sunt toţi 
Sfinţii despre care am zis." Unul dintr-înşii mi-a zis: „Ai venit 
Daniile?" Şi eu am zis: „Am venit, eu, păcătosul." Atunci au 
început a ieşi câte doi şi aşa urmând lor, am ajuns la o altă 

geamie şi au zis: „Aceasta a fost odată Biserica celor 
doisprezece Apostoli" şi, apropiindu-se, s-au deschis uşile 
singure şi ieşind doi tineri, ţinând fiecare câte o făclie, iar doi 
diaconi, cu cădelniţa, stând aproape de uşă, tămâiau pe toţi 
Sfinţii ce intrau în biserică. Tămâindu-ne şi pe noi, am intrat 
înăuntru şi am văzut pe cei doisprezece Apostoli şi pe Sfântul 
Constantin împreună cu Sfânta Elena, ţinând cinstita Cruce 
care strălucea mai mult decât Soarele. Şi a ieşit Sfântul 
Marchian care, împărţind lumânări fiecăruia, ne-a dat şi nouă şi 
am aprins toţi lumânările. Şi a ieşit Sfântul Constantin, 
împreună cu maica lui, având crucea în mână; asemenea şi 
Sfinţii Apostoli şi toţi Sfinţii urmându-le lor şi ieşind cu 
cinstita Cruce, toate semilunele şi vârfurile geamiilor s-au 
scufundat. 

Deci, înconjurând din destul, ne-am apropiat de Fanar, 
şi, trecând pe lângă o casă, în care şedea un dascăl, Hrisant, am 
zis Mucenicului: „Robule al lui Dumnezeu, aici sade un prieten 
al meu care, de multe ori m-a mângâiat şi m-a miluit pe mine. 
Voieşti ca să-1 strig pe dânsul şi să-1 văd?" Iar el mi-a zis: „îl 
ştiu pe el, dar tu taci şi vino după mine." Şi, mergând încă 
puţină cale, iată, vedem pe Sfântul Gheorghe, purtătorul de 
biruinţă, care a vorbit către Sfinţi: „Treceţi şi pe la locaşul meu, 
care este acum geamie turcească, pentru ca să se cufunde 
turlele cu semnele lor." Iar Marele Gheorghe, mai înainte de a 
ajunge noi a mers şi, aflând pe turci înăuntru, a luat o măciucă 
şi i-a gonit afară, scoţând rogoj inele şi aşternuturile ce erau 
aşternute de dânşii. Şi, căutând, Sfântul Gheorghe cu mânie, le- 
a zis: „Nu mai pot suferi urâciunile voastre, prea pângăriţilor!" 
Şi ajungând cinstita Cruce, s-au cufundat îndată urâtele semne 
ale semilunii, cu turlele geamiilor. De acolo mergând am auzit 
cântare versuitoare (ca aceasta), adică: „Bucură-te, împărăteasă 
Maică" şi celelalte. Apoi, mergând înainte, am întâlnit o 

mulţime de turci strigând: „Vai! Vai nouă! Să fugim că au 
venit creştinii!" Şi, apropiindu-ne de geamia ce se numeşte 
Enigeami, intrând în ogradă şi înfingând Crucea drept, am 
cântat slavoslovia: Slavă întru cei de sus lui Dumnezeu, şi, 
fiind aproape de a se termina, s-a suit hogea sus să strige. 
Atunci, ridicând Marele Constantin ochii în sus a zis cu mânie 
către dânsul: „Blestemăţiile, nu vezi Crucea înălţată, ce strigi şi 
hălălăieşti bârfind?" Şi, ridicând Crucea, au căzut turlele 
împreună cu hogea. Şi nemaintrând înăuntru, am mers la 
Biserica Sfânta Sofia. 

Ajungând acolo, s-a deschis o uşă şi au ieşit doi dia- 
coni, îmbrăcaţi în veşminte sfinţite, ţinând două cădelniţe 
aurite, întrebând eu pe Sfântul Anastasie, mucenicul, cine sunt 
aceşti doi diaconi, acesta mi-a zis: „Cel ce este de-a dreapta, 
este Sfântul întâi Mucenic Ştefan, iar cel ce este de-a stânga 
este Sfântul Lavrentie, arhidiaconul." Acesta tămâind cinstita 
Cruce şi pe toţi Sfinţii, şi mai pe urmă, pe noi, am intrat în 
biserică unde, apropiindu-ne de Sfântul Altar, am văzut că la 
dreapta era o uşă încuiată. Şi mi se părea că s-a deschis, de un 
oarecare, pentru a intra Sfânta Cruce şi toţi Sfinţii înăuntru. 
Acolo era un locaş prea înfrumuseţat şi vrednic de vedere; şi 
erau icoane, candele, sfeşnice şi alte vase sfinte de aur; iar unde 
era de cuviinţă să fie icoana Maicii Domnului, era un jilţ în 
care şedea Maica Domnului şi împrejurul ei era o mulţime de 
îngeri şi de arhangheli. Iar în partea stângă, mai jos de jilţ, era 
alt jilţ, în care stătea un oarecare bătrân - nu ştiu dacă dormea 
sau era treaz - avea cunună pe cap şi avea în mâini o 
Evanghelie înfrumuseţată, închisă. împrejurul locaşului aceluia 
erau şi alte jilţuri şi am întrebat pe Sfântul: „Spune -mi ce jilţuri 
sunt acestea?" El mi-a zis: „Pe acestea au şezut arhiereii care 
au făcut soboarele şi stau pregătite ca şi mai înainte, că au să 
şadă pe dânsele arhiereii pentru ca să facă unirea Bisericii, 

pentru ca să se risipească toate dezbinările şi să rămână de- 
acum înainte nespurcată." Şi aşa au pus în mijlocul bisericii 
cinstita Cruce, iar Sfântul Marchian luând lumânările de la toţi 
Sfinţii şi de la noi le-a pus împrejurul cinstitei Cruci. Şi 
deschizându-se uşa Sfântului Altar, au ieşit tineri îmbrăcaţi în 
haine albe, având jilţ luminat şi prea slăvit în mâinile lor şi 
punându-1 la locul arhiereilor. Şi am văzut ieşind după acestea 
pe Stăpânul Hristos cu mulţime de îngeri, care erau îmbrăcaţi 
cu minunată podoabă preoţească. Iar Stăpânul Hristos avea pe 
cap o cunună ce strălucea ca soarele; şi a mers în scaunul cel 
gătit. Atunci a venit şi Sfântul Iacov, fratele Domnului, şi s-au 
pregătit ca să înceapă Sfânta Liturghie şi, făcând începutul, la 
întâia intrare a intrat Marele Arhiereu, Iisus Hristos înăuntrul 
Altarului împreună cu toţi cei ce stăteau împrejurul Lui. 
Venind vremea apostolului, a început a citi Sfântul Lavrentie; 
şi erau la început acestea: Fraţilor, sfinţii toţi prin credinţă au 
biruit împărăţii... şi celelalte. Iar Sfânta Evanghelie o citea pe 
amvon Sfântul întâiul Arhidiacon, Mucenicul Ştefan, care la 
început zicea: Eu sunt via, iar voi mlădiţele... şi celelalte. Şi, 
venind vremea intrării celei mari, a stat Stăpânul Hristos, când 
ieşeau ei, şi a binecuvântat Sfintele Taine şi când le-a pus pe 
Sfânta Masă iarăşi le-a binecuvântat; iar după ce s-a cântat 
chinonicul a ieşit Sfântul Ştefan, zicând: „Cu frica lui 
Dumnezeu, cu credinţă şi cu dragoste să vă apropiaţi," şi luând 
Sfântul Potir Stăpânul Hristos a stat în uşa Altarului. Atunci, 
Sfântul Ioan Gură de Aur şi Sfântul Mitrofan al Ţarigradului, 
cel dintâi patriarh, mergând, au deşteptat pe bătrânul ce dormea 
în jilţ şi Sfântul Mitrofan a luat cununa de pe capul lui, iar 
Sfântul Ioan Gură de Aur a luat Evanghelia şi, sculându-1 pe 
dânsul, au mers împreună la Născătoarea de Dumnezeu, 
sărutându-i marginile sfîntelelor sale haine şi a venit înaintea 
Sfintei Uşi, unde era Domnul cu Sfântul Potir, şi, închinându- 

se, 1-a împărtăşit pe dânsul Stăpânul Hristos, din Sfântul Potir. 

Atunci a luat Domnul cununa, din mâna Sfântului 
Mitrofan, şi a pus-o pe capul lui şi a luat Sfântul Ioan Gură de 
Aur Evanghelia şi a dus-o la Domnul, iar Domnul a luat-o din 
mâna Sfântului Ioan Gură de Aur şi a pus-o în mâinile lui. 

Şi, săvârşindu-se Sfânta Liturghie, Stăpânul Hristos a 
mers în jilţul care a fost mai înainte, şi îndată, mergând toţi 
Sfinţii, au căzut şi s-au închinat Domnului, grăind: „Doamne, 
noi robii Tăi suntem; ne rugăm bunătăţii şi milostivirii Tale, 
celei neasemănate, să miluieşti pe poporul Tău, cel numit cu 
numele Tău, şi să-1 izbăveşti din mâinile păgânilor." Şi, 
răspunzând, Domnul a zis: „Şi mai multă robie se cade a pune 
asupra lor, pentru că nu sunt vrednici a-i milui." Şi aşa au tăcut 
Sfinţii. Atunci au mers Sfântul Iacov, fratele Domnului, Sfântul 
Ioan Teologul şi Sfântul Ioan Gură de Aur şi s-au închinat 
Maicii Domnului, zicând ei: Doamna noastră, Născătoare de 
Dumnezeu, ne rugăm noi, robii tăi, să mijloceşti către Fiul tău 
şi Dumnezeul nostru să izbăvească pe creştinii cei robiţi de sub 
mâna turcilor. Şi, sculându-se Maica Domnului de pe scaunul 
său, a luat Crucea şi toţi Sfinţii s-au închinat ei, şi mergând cu 
toţii s-au apropiat de Fiul şi s-au închinat Lui, iar Maica 
Domnului a zis către Dânsul: „Fiule prea dulce, vezi pe 
credincioşii robii Tăi cu ce frică stau înaintea Ta, căutând 
izbăvirea creştinilor şi credincioşilor robilor Tăi şi mă rog şi eu 
bunătăţii Tale să-i miluieşti, izbăvindu-i de cumplita robie." Iar 
Domnul a zis către Născătoarea de Dumnezeu: „Cunoaşte, 
Maica Mea, că din zilele prea păgânului împărat Mohamed am 
vrut să-i izbăvesc pe dânşii, însă aceştia sunt nerecunoscători, 
iar de păcatele lor nu s-au pocăit. Şi iar am plecat pe împăratul 
cel de acum să îi îmbrace pe dânşii în haine negre, ca, văzând 
hainele cele negre, să îşi vină în simţiri; însă tot nesimţitori au 
rămas, mâniindu-Mă în toate zilele." 

Atunci a zis împărăteasa a toate: „Fiul meu, pedepseşte - 
i pe dânşii cu bunătatea Ta precum ştii, însă să nu fie supăraţi 
de vrămaşii Tăi agareni (turci)." Atunci a zis ei: „De vreme ce 
Maica Mea mijloceşte către Mine pentru nemulţumitorii aceştia 
de creştini, pentru dragostea ta şi pentru rugăciunile Sfinţilor 
Mei, îi voi izbăvi pe dânşii în puţină vreme. Şi, căzând 
Născătoarea de Dumnezeu şi toţi Sfinţii, s-au închinat 
Domnului, iar Născătoarea de Dumnezeu a şezut în scaunul 
său. 

Deci, sculându-se toţi Sfinţii, după rânduială, câte doi, 
şi închinându-se, sărutau bederniţa Stăpânului Hristos şi, mai 
pe urmă de tot, am mers şi eu, împreună cu Mucenicul 
Anastasie. Şi eu, nevrednicul, apropiindu-mă de Stăpânul 
Hristos, am zis: „Doamne, ajută-mi!" Atunci mi-a zis: 
„Daniile, vezi să nu îndrăzneşti a mărturisi pe faţă, că mare 
primejdie ţi se va întâmpla ţie." Atunci am zis: „Fie voia Ta, 
Doamne!" Şi îndată au ieşit doi tineri, îmbrăcaţi în veşminte 
strălucitoare, din Sfântul Altar, şi, desfăcându-se în două 
acoperământul bisericii, S-a înălţat Domnul Iisus Hristos la 
ceruri, împreună cu toţi îngerii, care stăteau împrejurul Lui, iar 
Sfinţii, mulţumind Născătoarei de Dumnezeu pentru izbăvirea 
creştinilor, foarte veseli stăteau, iar din cei ce erau împrejurul 
Născătoarei de Dumnezeu, au poruncit zicând nouă cum că ne 
cheamă pe noi împărăteasa; şi mergând noi ne-am închinat ei şi 
i-am mulţumit că m-am învrednicit a vedea venirea Fiului ei şi 
a ei, însă m-am mâhnit căci nu m-am învrednicit de ceea ce 
doream eu. 

Iar Maica Domnului mi-a zis: „Nu te mâhni pentru 
aceasta. Dacă ai fi mărturisit, mare vătămare s-ar fi întâmplat 
bisericilor şi creştinilor. Şi dacă ai fi mărturisit pe faţă, nu ai fi 
scăpat de vicleşugurile lor, pentru că voiau să te închidă într-o 
casă împreună cu nişte fete ca să te spurce pe tine prin viclenii, 

iar tatăl tău a fost pe aici mai înainte şi a făcut multe feluri de 
vrăji, şi i-au arătat lui vrăjitorii că te-ai făcut creştin şi călugăr 
şi vei veni în Constantinopol şi nu se pricepe cum te-ai botezat 
şi nepricepându-se, socotea de nu cumva în Ţara Românească 
ai primit Sfântul Botez. Şi, aşteptându-te, au trimis un om 
anume, care se făţărnicea că este creştin, şi te-au căutat 
pretutindeni, doar te vor afla, şi au lăsat pe alţii aici în oraş, 
cercetând, poate te vor afla. Insă ce trebuinţă este de a te face 
mucenic? Pentru că de vei păzi poruncile Fiului meu, vei 
câştiga împărăţia cerurilor." 

Iar eu am zis: „Preacurată Doamnă, Născătoare de 
Dumnezeu, doream ca să se facă şi părinţii mei creştini." Ea 
mi-a zis: „Să nu ai nici o purtare de grijă pentru părinţii tăi, 
pentru că maica ta s-a săvârşit anul trecut şi, pentru rugăciunile 
tale, s-a mântuit, iar pentru tatăl tău nicidecum să nu te rogi, 
pentru că şi înviere din morţi de ar vedea nu va crede, că mari 
rele face el creştinilor." 

Şi i-am zis: „Doamnă, Născătoare de Dumnezeu, un dar 
încă mai cer: să mă laşi, aici în biserica ta, să aprind candelele 
şi să slujesc." Iar ea mi-a zis: „Să ştii că, aceste candele sunt 
totdeauna aprinse, de trei sute de ani şi mai mult, iar aici nu 
poate om să rămână. Tu, însă, să te duci iară unde ai fost, dar la 
Sfântul Munte să nu te duci, pentru că s-au întâmplat multe 
ispite şi vor veni şi mai multe. Iar acestea, pe care le-ai văzut, 
care este adevărata slavă a Fiului meu, să le spui 
Arhiepiscopului Ptolomaidei." 

Şi a venit un om şi a intrat în biserică şi a zis către 
ceilalţi: „Spuneţi împărătesei că păgânul împărat, cu nedrepta- 
te, vrea să omoare pe arhierei şi pe boieri." Şi îndată, sculându- 
se din scaun Născătoarea de Dumnezeu, au urmat toţi după 
dânsa şi noi dimpreună şi, prin cântarea Născătoarei de 
Dumnezeu, îndată au căzut acolo semnele semilunii şi s-au 

scufundat. Şi apropiindu-se de mijlocul oraşului au aflat pe 
arhierei şi pe boieri cu mâinile legate dinapoi, iar pe trei 
arhierei şi pe doi din boieri cu capetele tăiate. Dacă a văzut 
Născătoarea de Dumnezeu acestea, a făcut semn Sfântului 
Hristofor, care, luând sabia din mâna gealatului i-a tăiat capul. 

Deci, lăsând pe ceilalţi acolo, a mers Născătoarea de 
Dumnezeu în casa tiranului împărat, care şedea în scaun, şi a 
zis către dânsul Stăpâna şi Pururea Fecioara Măria: „Prea 
păgâne şi fără de lege, cum ai îndrăznit a omorî pe arhierei şi 
pe boieri?" Iar el cu obrăznicie a zis către Născătoarea de 
Dumnezeu: „Cine eşti tu care cu îndrăzneală ai intrat şi 
vorbeşti cu acest fel de cuvinte?" Iar cei ce erau împrejurul 
Născătoarei de Dumnezeu i-au zis lui: „Neîndumnezeitule, nu 
vezi pe împărăteasa cerului şi a pământului, care a venit să te 
piardă pe tine?" Şi îndată răpindu-1 Sfântul Hristofor din scaun 
1-a trântit jos şi a şezut Născătoarea de Dumnezeu pe scaun şi a 
zis către dânsul cu mânie: „Pentru care pricină nelegiuitule ai 
omorât amar pe arhierei şi pe creştini şi pe ceilalţi ai vrut să-i 
omori? Ce rău ţi-au făcut ei, ţie?" Iar tiranul a zis către dânsa: 
„Pentru aceasta i-am omorât pe dânşii, că au scris vrăjmaşilor 
mei şi potrivnicilor ca să vie asupra mea; ba am vrut să-i omor 
pe toţi." Dar Maica Domnului i-a zis: „Nu aceştia au scris, prea 
necredinciosule, vrăjmaşilor tăi; ci eu îi aduc asupra ta, vrând a 
te sfărâma pe tine şi pe neamul tău, pentru că nu mai pot suferi 
vătămările tale cele mari şi pagubele şi nedreptăţile tale ce le 
faci creştinilor." 

Sculându-se din scaun, Născătoarea de Dumnezeu, au 
încuiat toate casele din palat; şi împreună cu toţi Sfinţii 
(purtând scaunul ei împreună), urma şi Sfântul Hristofor 
(împreună cu dânşii). Şi mergând au ajuns la o poartă şi numai 
cât a făcut semnul Sfintei Cruci şi s-a deschis, şi acolo era o 
biserică şi candelele erau aprinse şi erau trei arhierei îmbrăcaţi 

cu podoaba cea arhierească, şi văzând pe Născătoarea de 
Dumnezeu s-au închinat ei, zicând: „Mulţumim ţie, Doamnă 
Născătoare de Dumnezeu, împărăteasa cerului şi a pământului, 
că vrei să izbăveşti pe toţi smeriţii creştini." Şi iarăşi acolo au 
rămas şi lăsând scaunul în biserică, am venit iarăşi la locul 
unde erau arhiereii şi boierii cei legaţi şi cu porunca 
Născătoarei de Dumnezeu s-au dezlegat prin Sfântul Mucenic 
Hristofor toţi cei legaţi; şi toţi, căzând, s-au închinat ei, zicând: 
„Mulţumim ţie, Prea Slăvită împărăteasă, că ne-ai scos pe noi 
toţi din porţile iadului şi ne-ai izbăvit de această mare nevoie." 
Iar ea a zis către dânşii: „Nemulţumitori sunteţi, fiindcă v-aţi 
făcut şi urători către mine. Au nu sunt eu ceea ce am izbăvit 
cetatea aceasta de atâtea primejdii? Acum mergeţi în pace şi nu 
fiţi nemulţumitori către Făcătorul de bine." 

Atunci a zis Sfântul Ioan Cuvântătorul de Dumnezeu 
către Născătoarea de Dumnezeu: „Cum am lăsat pe aceşti trei 
arhierei ce zac aici omorâţi de nelegiuitul împărat?" Şi a zis 
Maica Domnului către dânsul: „Vezi pe aceştia? Nici pe 
Dumnezeu nu L-au odihnit întru dânşii, nici pe mine, Maica 
Lui. Şi nu numai că s-au lipsit de viaţa aceasta trecătoare, ci au 
luat şi munca cea veşnică." 

Şi, ieşind din palat, am mers la Sfânta Biserică Sofia şi 
Maica Domnului, ţinând aproape de dânsa pe Anastasie, 
Mucenicul, a zis către dânsul: „Fiule, ia pe Daniil şi să mergeţi 
la locaşul lui Constantin, împăratul, ca şi acolo să se închine." 
Şi Maica Domnului, cu toţi Sfinţii, a intrat în Sfânta Sofia. Iar 
eu, cu Mucenicul Anastasie, am umblat cale destulă şi am mers 
în biserica care acum se numeşte Migit, şi, făcând Sfântul 
Mucenic semnul Sfintei Cruci pe uşă, aceasta s-a deschis 
singură. Şi am intrat înăuntru; şi erau în geamie pângăriţii de 
hogi (popi turceşti), iar mucenicul luând o pârghie (lemn) i-a 
gonit afară. Intrând noi în altar, am văzut un acoperământ şi, 

descoperindu-1, era sub dânsul o icoană a Prea Sfintei 
Născătoare de Dumnezeu care slobozea raze şi era prea 
luminată, pe care sărutând-o, mi-a zis Mucenicul: „Vezi 
această Sfântă Icoană? Când vor lua creştinii sceptrul 
împărăţiei turceşti, atunci icoana va săvârşi o mulţime de 
minuni, încât va învia şi morţii. Pentru aceasta şi mare biserică 
îi vor ridica creştinii." Şi acoperind-o pe dânsa, am ieşit, 
mergând la casa mea. Atunci mi-a zis Mucenicul: „Mergi la 
biserică, pentru ca să ajungi utrenia." Iar eu îl sileam pe dânsul 
pentru ca să mergem amândoi la Arhiepiscopul Ptolomaidei, ca 
să îi vestim lui cele pe care mi le-a spus Maica Domnului. Iar 
el mi-a zis: „Du-te singur şi îi spune lui toate cele ce ai văzut că 
eu mă duc la slujba mea;" iar eu îl sileam să rămână împreună 
cu mine puţin şi el a zis către mine: „Iată că şi lumânarea s-a 
stins." Şi eu, deschizând ochii, am văzut lumânarea că se 
sfârşise. Şi, slăvind pe Domnul şi pe sluga Lui, pentru că a 
făcut Domnul mila Sa cu mine, am mers la biserică să cânt 
psaltirea. 



4. 3. Proorocia Sfântului Metodie 

Arhiepiscopul Patarelor, care a fost la anii 

278 de la Hristos şi a pătimit în vremea împărăţiei 

lui Aurelian şi s-a săvârşit prin tăiere cu sabie 

rENTRU cele ce au să fie în zilele cele mai de pe urmă 
ale lumii acesteia. 

Pe la anul şapte mii de la facerea lumii, se vor ridica 
ismailitenii şi agarenii, adică cei ce se trag din Agar şi din 
Ismail, care sunt turcii şi tătarii şi vor înconjura zidurile cetăţii 

Vizantiei (Constantinopol) şi vor aduna toate neamurile în 
cetatea de pe şapte munţi. Câtă urgie, când te va înconjura 
mulţimea de oameni, şi te vor stăpâni ca pe un lucru de nimic! 
Şi zidurile cele frumoase vor cădea, ca un smochin putred şi va 
călca pruncul (care se înţelege Ismail) asupra ta. Şi va pune 
asupra ta sceptrul, iar întru dânsa nu va rămânea, şi va pune 
mâinile lui pe Sfintele lui Dumnezeu Altare. Şi cele sfinte nu le 
va primi, ci le va da fiilor pierzării; iar după aceea se va ridica 
şarpele cel adormit şi va bate pe prunc şi haina lui, cea 
împărătească, îmbrăcând-o, slăvi-se-va numele lui întru bune 
vestiri. Iar fiii pierzării, întărind războiul, vor da feţele lor către 
apusul soarelui, şi, vai de tine, cetate de pe şapte munţi! Şi aşa 
va da şarpele cel adormit la moarte cuvioasă. Şi va stăpâni 
asupra cetăţii de pe şapte munţi neamul cel plăvit cincisprezece 
ani; şi vor da şi vor mânca dintr-însa mulţi, spre izbândirea 
sfintelor. 

Şi vor stăpâni la răsărit trei purtători de grijă şi la apus 
oarecare purtător de grijă (care este neamţul) şi cu dânsul 
împreună se vor scula şapte lupi (care sunt cele şapte puteri), la 
seamă sălbatici (lupi se înţelege neamul cel biruitor). Şi îi vor 
bate pe ismailiteni şi îi vor goni pe dânşii până la colonie, care 
se înţelege că este locul mutării. Şi vor tulbura neamurile cele 
de acolo, care sunt ascultătoare credinţei lor; şi vor scorni cu 
grabă mare şi cu mânie iute şi vor împărţi. Partea cea dintâi va 
ierna la Efes; a doua parte la Magulini; a treia parte la marginea 
câmpului mării la Pergam (lângă Smirna), iar a patra la Bitinia. 
Şi vor înşira vase multe pe apă şi vor călca hotarele ei; atunci 
se vor tulbura limbile care şed în unghiurile Ostrovului şi se va 
ridica Filip cu 18 limbi şi se vor aduna la Constantinopol şi vor 
porni războiul, cum nu s-a făcut niciodată; şi vor alerga pe 
uliţele cetăţii şi multă vărsare de sânge se va face, încât va 
curge sângele ca pâraiele şi se va tulbura marea până în adâncul 

noianului. 

Atunci boul va striga; măgura cea uscată va plânge; 
(prin care se înţelege dealul din partea Droiului). Şi atunci vor 
sta caii şi se va auzi glas din cer, strigând: „Staţi, staţi! Pace 
vouă! Destul!" Această izbândire se va face pentru cei nesupuşi 
şi neascultători. Şi le va zice: „Veniţi către părţile din dreapta 
oraşului şi acolo veţi afla un om, stând cu multă întristare, 
rezemându-se între doi stâlpi (coloane), ştergându-şi sudoarea 
de pe hainele sale şi va fi cu barba albă, drept, milostiv şi cu 
haine sărăcăcioase şi blând la fire, de vârstă mijlocie, şi va avea 
la piciorul drept un negel în mijlocul lui." Şi glas de înger se va 
propovădui: „Luaţi-1 şi-1 încoronaţi pe acesta împărat." Şi, 
luându-1 pe el patru îngeri purtători de viaţă, îl vor duce pe 
dânsul la Sfânta şi marea Biserică a lui Dumnezeu, Sofia, şi îl 
vor încorona pe el împărat şi îi vor da lui în mâna dreaptă o 
sabie, zicându-i: „Imbărbătează-te şi te întăreşte, biruieşte pe 
vrăjmaşii tăi." Luând el sabia de la îngeri, va bate pe 
ismailiteni şi pe etiopieni şi pe tătari şi pe alte neamuri. Pe 
ismailiteni în trei îi va împărţi: partea întâi o va tăia cu sabia, a 
doua parte o va boteza, iar a treia parte o va goni cu mare 
mânie până la copacul singur (Mărul roşu). Şi întorcându-se de 
la război, se vor deşerta comorile pământului şi toţi se vor 
îmbogăţi, nimeni dintre dânşii nu va fi sărac şi pământul îşi va 
da roadă sa însutit. Iar din armele cele de război îşi vor face 
fiare de plug şi seceri. Şi va împăraţi 15 ani, iar după moartea 
lui va împăraţi altul 1 1 ani, şi acesta va vedea moartea sa mai 
înainte de vreme, mergând în Ierusalim, unde este împărăţia lui 
Dumnezeu, iar după el vor împăraţi patru feciori ai lui. Cel 
dintâi va împăraţi la Roma, iar cel de al doilea va împăraţi la 
Alexandria, al treilea la Tesalonic, iar al patrulea la 
Constantinopol. Şi aceştia, ridicând război între dânşii, pe 
preoţi şi pe călugări îi vor lua la oaste; şi nici unul dintre dânşii 

nu se va mântui. 

Şi, nefiind vreun bărbat de folos, ca să fie pus împărat 
pe pământ, va împăraţi o muiere spurcată şi fără de ruşine. Şi 
aceasta va spurca Sfintele Biserici şi Jertfelnicele lui 
Dumnezeu şi, stând în mijlocul Constantinopolului, va 
propovădui, zicând cu mare glas: „Cine este Dumnezeu afară 
de mine şi cine va sta împotriva împărăţiei mele?" Şi, îndată, se 
va cutremura Constantinopolul şi se va scufunda cu totul în 
pierzare şi numai cele ce se cheamă „măguri uscate" se vor 
vedea. Şi trecând prin Constantinopol corăbierii vor zice: „Aici 
a fost Constantinopolul cel vestit şi lăudat în lume!" Şi aşa, va 
împăraţi altul la Tesalonic, puţină vreme, şi se va scufunda şi 
acela şi după aceasta se va scufunda şi Smirna şi Cipru, de 
furtună, în mare. 

După aceea, va împăraţi Antihrist şi va face minunate şi 
ciudate minuni, atâtea încât vor rătăci mulţi de la dreapta 
credinţă, iar de va fi cu putinţă şi pe cei aleşi. Şi îi va mări şi îi 
va slăvi pe jidovi şi va dezrădăcina Bisericile lui Dumnezeu şi 
le va preface în capişti idoleşti; şi va fi foamete şi ciumă în 
toată lumea, iar apele se vor usca şi pâraiele şi lacurile vor seca 
şi ploaia nu-şi va da roadă sa pe pământ. Şi va stăpâni, prea 
bestematul, trei ani şi şase luni. 

Atunci va trece anul ca luna şi luna ca săptămâna şi 
săptămâna ca ziua şi ziua ca ceasul şi ceasul ca minutul, pentru 
robii cei aleşi ai lui Dumnezeu. Iar după împlinirea acelor trei 
ani şi jumătate, va ploua Dumnezeu cu foc asupra pământului, 
şi îl va arde de trei coţi adâncime. Atunci va striga pământul 
către Dumnezeul şi Ziditorul său, zicând: „Curat sunt înaintea 
Ta, Doamne, şi întru mine nu este greşeală." Atunci, cerul, ca o 
carte se va înfăşură, iar îngerii vor trâmbiţa, şi la ale lor glasuri 
vor învia morţii. Şi cei drepţi vor sta de-a dreapta împăratului 
ceresc, iar cei păcătoşi de-a stânga; şi drepţii vor moşteni 

cereştile bunătăţi, iar păcătoşii veşnica muncă a focului nestins, 
şi viermele cel neadormit, cu slujitorii lui Antihrist, care i-au 
înşelat. 

Iar pe noi să ne învrednicească să dobândim veşnicele 
bunătăţi, pe care le-a gătit Dumnezeu celor ce-L iubesc pe 
Dânsul, a Căruia este slava, cinstea şi închinăciunea în veci. 
Amin. 



4.4. Proorocirea Sfântului Andrei cel Nebun 
pentru Hristos care a fost în vremea 

împăratului Leon cel înţelept al Ţarigradului, la anii 882 

ODATĂ, liniştindu-se, Epifanie cu Cuviosul Andrei, 
1-a întrebat ucenicul pe acesta, zicându-i: „Spune-mi, părinte, te 
rog, cum are să fie sfârşitul lumii acesteia? Când are să fie 
începutul durerilor? Şi cum vor cunoaşte oamenii că este 
aproape sfârşitul lumii şi prin ce semne vor fi arătările? Şi cum 
se va strica oraşul acesta, noul Ierusalim, adică 
Constantinopolul, şi ce se vor face Sfintele Biserici, Sfintele 
Cruci, Sfintele Icoane şi Sfintele Moaşte ale Sfinţilor? Te rog, 
arată-mi, pentru că te ştiu pe tine şi pe cei asemenea cu tine. Că 
a zis Domnul Dumnezeu: „Vouă vi s-a dat a şti tainele 
împărăţiei cerurilor şi cu cât mai mult ale lumii." 

Iară Cuviosul a zis: „Ascultă, fiule, pentru începutul 
durerilor şi sfârşitul lumii şi celelalte: 

In zilele cele mai de pe urmă, se va ridica împărăţia 
dintru cei săraci şi va împăraţi în multă dreptate şi vor înceta 
toate războaiele şi va îmbogăţi pe cei săraci şi va fi ca în 
vremea lui Noe, dar nu după vicleşugurile celor de atunci, ci cu 

linişte, şi îi va îmbogăţi pe toţi oamenii, în zilele acelea se vor 
afla oamenii în multă pace: mâncând şi bând, însurându-se şi 
măritându-se şi fără frică de război şi nepăsători făcându-se la 
cele pământeşti. Şi pentru că nu vor fi războaie, vor preface 
săbiile lor în seceri şi suliţele lor în fiare de plug. Şi, după 
aceasta, îşi va întoarce faţa sa spre răsărit şi îi va smeri pe fiii 
lui Agar (adică pe turci) pentru că i-a urgisit pe dânşii 
Dumnezeu pentru pângăritele lor fapte şi pentru păgânătatea 
credinţei lor. Şi se va ridica împotriva lor împărăţia romanilor 
(adică a grecilor), ca să-i surpe pe dânşii cu fiii lor cu tot. Şi va 
supune cu foc, iar cei căzuţi în mâinile romanilor vor fî trecuţi 
prin foc; şi se va înfiinţa împărăţia Ibricului, de la Tesalonic 
până la Albania. Şi împărăţia romanilor va supune Egiptul şi îşi 
vor întinde romanii mâna lor cea dreaptă pe mare şi vor 
îmblânzi pe neamul cel plăvit (slav) şi va ţine împărăţia lor 32 
de ani. In vremea acestui împărat nu se va lua bir de la nimenea 
timp de doisprezece ani, nici daruri, şi se vor zidi Sfintele 
Altare şi se vor înnoi bisericile cele ruinate şi nu va fî 
nedreptate, nici nedreptăţitori, nici nedreptăţiţi, pentru frica lui. 
Va face pe oameni cucernici şi bine cinstitori de 
Dumnezeu şi pe cei fără de lege şi pe marii tirani îi va omorî. 
In vremea acestui împărat tot aurul cel ascuns în pământ, cu 
voia lui Dumnezeu, se va da lui; şi atâta va fi de mult, încât îl 
vor risipi cu lopata în oraşul lui. Şi se vor îmbogăţi cei mari ai 
lui şi se vor face săracii ca împăraţii de bogaţi şi boierii vor fi 
foarte râvnitori şi vor goni pe toţi evreii din oraşul Domnului şi 
nu se vor afla. Vor înfricoşa pe toţi orăşenii lui, să nu se afle în 
oraşul lui cântăreţi cu chitara, nici cântăreţi din gură, şi pe alte 
urâcioase organe le va urî şi le va desfiinţa din oraşul 
Domnului. Şi va fî atunci mare bucurie şi veselie şi toate 
bunătăţile se vor deschide, cele pământeşti şi cele de la mare, 
ca în zilele lui Noe, care se bucura în pustiu până când a venit 

potopul. Şi după ce va trece această împărăţie, vor începe anii 
durerilor. 

Atunci va răsări un oarecare fiu, fără de lege şi va 
împăraţi în acest oraş şi va face cele care nu s-au făcut de la 
începutul lumii, nici nu se vor mai face. Şi dacă va sta la 
împărăţie, va scoate dogme şi va pune legi, pline de toată 
păgânătatea, ca să se însoare tatăl cu fiica sa şi fiul cu mama sa 
şi fratele cu sora sa. Şi care nu-1 vor asculta pe dânsul, cu 
moarte silnică vor muri şi care vor muri astfel, adică, 
neprimind dogmele lui, în ziua judecăţii, la a doua venire a 
Domnului Dumnezeu şi Mântuitorului nostru Iisus Hristos, se 
vor rândui la un loc cu Sfântul Ioan Botezătorul. 

Acest împărat va însura pe călugării de prin mănăstiri 
cu sila, şi pe preoţi. Această silnicie este mai rea decât 
uciderea. Şi acest împărat va curvi cu mama sa şi cu fiica sa. In 
vremea aceea, prea blestemata desfrânare a curviei, o vor lua 
oamenii cei proşti şi neînţelegători; şi vor lua slobozenie de a 
face curvie cu surorile lor şi cele de asemenea; şi se va sui 
pângăriciunea şi putoarea, ca o urâciune, înaintea lui 
Dumnezeu şi Se va mânia cu amar Domnul Dumnezeu. Şi va 
privi spre tot pământul şi va porunci tunetelor şi trăsnetelor sale 
din înălţime, şi va aduce mare frică. Multe oraşe vor fi arse de 
foc şi mulţi oameni, de vuietul acelor înfricoşate tunete şi de 
spaimă mare, vor muri rău, şi mulţi vor arde de foc. Vai, 
pământului, de înfricoşarea Atotţiitorului şi de acea 
nemărginită urgie şi mânie a lui Dumnezeu, cea trimisă în toată 
lumea, pentru că se va pierde, iar acel împărat se va da în focul 
cel nestins! 

Fericiţi cei ce vor locui în Roma în zilele acelea, în 
Aminapetra, în Sirovilo şi în Carnopol, pentru că numai în 
aceste oraşe va fi linişte. Iar în toate celelalte oraşe şi locuri vor 
fi războaie şi tulburări multe, după cum s-a zis mai sus. Vor fi 



Monah Zosima Pascal-Prodromitul 58 

mai înainte-vestiri de tulburări şi războaie şi altele. 

După aceasta se va ridica alt împărat în acest oraş; şi 
acest sălbatic asin (măgar) şi acest călcător de legi, care va huli 
pe Dumnezeul nostru Iisus Hristos şi va strica credinţa celor 
dreptcredincioşi creştini, va înfiinţa închinarea de idoli şi va 
face război cu Sfinţii cei de pe pământ şi se va face mare 
strâmtorare între fiii oamenilor. 

Atunci se va arăta foc în chipul fulgerelor, înspăi- 
mântând cu înfricoşare pe toţi cei de pe faţa pământului, care se 
va lăţi des şi de multe ori cu semne înfricoşate, iar pământul se 
va umple de şerpi otrăvitori, care vor muşca pe oamenii cei ce 
se închină la idoli. Dar toate acestea sunt doar începutul 
durerilor. 

Şi după ce va pieri şi acest împărat fără de Dumnezeu şi 
se va desfiinţa sceptrul lui, atunci va veni altul, din Etiopia, de 
cea mai întâi clasă despre care se zice că va împăraţi 
doisprezece ani. Acesta va fi bun şi iubit de toţi şi va împăraţi 
cu pace, iar Sfintele Biserici cele ruinate, le va restaura; că, de 
bun ce va fi, va fi iubit de tot poporul şi se va lăţi dragostea 
Domnului asupra lui şi asupra casei lui va fi bucurie şi veselie. 
Iar după trecerea împărăţiei lui, va veni alt împărat, din Arabia, 
după cum s-a zis, şi va împăraţi un an. In timpul împărăţiei lui 
se vor aduna de către îngeri toate părticelele, cele în toată 
lumea risipite, ale Sfintei şi de viaţă făcătoarei Crucii 
Domnului (cu voinţa Nevăzutului Dumnezeu), şi se va da 
Crucea în mâinile acestui împărat. Acesta va merge în 
Ierusalim la locul unde au stat picioarele Domnului nostru Iisus 
Hristos şi unde S-a răstignit Domnul şi cu mâinile lui va pune 
acolo Sfântul Lemn şi coroana lui cea împărătească. 

Atunci se vor scula în acest oraş trei tineri obraznici, 
proşti şi nefolositori, care vor împăraţi o sută cincizeci de zile, 
în pace, şi, după aceea, prin lucrarea diavolului, pizmuindu-se 



Sfârşitul omului 59 

între dânşii, cel dintâi va veni la Tesalonic, zicând: „Prin 
acestea vei birui pe vrăjmaş, pentru că tu eşti lauda poporului, 
că Dumnezeu prea te-a sfinţit." Atunci, va lua pe poporul său la 
oaste, de la şapte ani în sus; pe preoţi şi pe călugări îi vor 
încinge cu arme de război. Şi va face corăbii mari şi va merge 
la Roma şi, stând în porţile ei, va zice de trei ori: „Bucură-te, 
lăudată Roma! Sabia ta tăietoare, a deselor săgeţi, eşti tu prea 
gătită, a-ţi ţine religia ta, ca să nu cadă de la tine. Fericiţi cei ce 
locuiesc în tine." Atunci se va scula la război neamul cel plăvit 
(slav) şi va intra în mijloc şi va alege pe cei aleşi ai neamurilor. 

Al doilea tânăr, se va război în Mesopotamia şi asupra 
Ostroavelor Ciclade şi va înarma pe preoţi şi pe călugări cu 
mare împotrivire contra celorlalţi; şi va veni la buricul 
pământului (după cum zic unii, ar fi la Alexandria), cu mare 
mânie, şi va aştepta pe vrăjmaşii lui, cu care va face război, ca 
să-i biruiască. 

Al treilea tânăr va face război în Frigia, care este 
Galatia (în Asia mică) şi în Armenia şi în Arabia. Apoi, chemat 
fiind, va veni la Tesalonic, mai înainte încredinţat fiind că în 
veac nimeni nu-i va sta împotrivă. Şi va veni acesta cu popor 
netăiat împrejur, adică cu poporul care nu este sub stăpânirea 
lui (supus) dar nici vrăjmaş lui; şi când se vor aduna aceste 
armate faţă în faţă, atunci se va încinge înfricoşat şi puternic 
război, şi se vor tăia unul pe altul, bucăţi, ca oile la tăiere şi se 
va vărsa sângele romanilor ca pâraiele şi ca ploaia cea mare, 
încât nu vor mai rămânea ostaşi. Şi se va amesteca atunci 
marea cu sângele celor morţi, în acest loc, până la depărtare de 
12 stadii. Toate femeile vor rămânea văduve, aşa că şapte 
femei vor cere un bărbat şi nu vor găsi; iar tinerii se vor însura 
înainte de vârstă şi se vor silnici la curvii, ca porcii. Fericiţi, şi 
de trei ori fericiţi, acei ce în vremea aceea vor fi în munţi şi, 
prin peşteri fugind, vor sluji lui Dumnezeu, pentru că aceste 

răutăţi nu le vor vedea. Cei ce vor fi deosebiţi, vor aştepta mare 
milă în partea dulcilor mieluşei, care sunt gătiţi a se jertfi 
pentru dulcele Hristos, de către vicleanul (drac) Antihrist. 

Atunci, nefiind bărbat vrednic de a se pune împărat, 
pentru că au murit toţi în războaie, se va ridica de la Marea 
Neagră un viteaz rău şi înrăutăţit şi va împăraţi în acest oraş, 
Constantinopol, cu fiica lui. După moartea acestui bici al 
diavolului şi al poruncilor lui amăgitoare, va împăraţi fiica lui. 
In zilele ei se vor înjunghia oamenii pe drumuri şi prin case; va 
înjunghia fiul pe tatăl său şi tatăl pe fii şi fiica pe maică-sa şi 
maica pe fiică-sa şi frate pe frate şi prieten pe prieten, şi se vor 
face mari răutăţi şi urâciuni în oraşul acesta. 

Acestea se vor face şi înăuntrul bisericilor. Se va face 
amestecare de sânge şi vor cânta din chitări şi din alte 
instrumente prin biserici; jocuri, ghiduşii sataniceşti şi alte 
măscărăciuni se vor face, pe care niciodată nu le-au mai văzut 
oamenii, nici nu le-au mai auzit, nici nu le vor vedea până în 
vremea aceea. Pentru că împărăteasa aceasta pângărită şi prea 
spurcată şi necurată se va numi pe sine zeiţă şi va cere a se bate 
cu Dumnezeu şi a se lupta cu El; şi cu împuţiciunile ei va 
pângări Sfintele Biserici şi cu pângăriciunile ei va spurca tot 
poporul. Atunci, îşi va întoarce faţa sa cu totul înspre rele şi va 
răpi Sfintele Vase bisericeşti, Sfintele Icoane, Sfintele Cruci, 
Sfintele Evanghelii şi toate Sfintele Cărţi, pe care, făcându-le 
grămadă mare, le va arde, prefăcându-le în cenuşă; şi va căuta 
Sfintele Moaşte ale Sfinţilor, ca să le piardă şi nu le va găsi, că 
nevăzut, cu a sa putere, Dumnezeu le va muta din acest oraş în 
altă parte. Şi atunci pângărita împărăteasă va strica Sfânta 
Masă a Marelui Dumnezeu din Biserica Sfintei Sofia şi toate 
Altarele le va răsturna şi le va strica. Şi va sta către răsărit, ca 
în chip de rugăciune, hulind pe Dumnezeu şi zicând: „Nu voi fi 
nepăsătoare faţă de Tine, Dumnezeule, ca să Iţi pierd numele 

Tău de pe faţa pământului. Vezi, câte Ţi-am făcut, 
neputinciosule, şi nu ai fost în stare nici perii capului meu să-i 
vatămi; aşteaptă puţin şi voi strica tăria şi mă voi sui acolo la 
Tine, Dumnezeule, să vedem care este mai tare dintre zei. Şi va 
stărui să pună mâna pe înălţime. Dar să le lăsăm la o parte pe 
celelalte, câte are să se mai facă în vremea ei. 

Şi de aici înainte nu va mai îndelunga Dumnezeu arcul 
Său şi, cu neoprită mânia Sa şi cu înfricoşata putere va întinde 
mâna Sa spre acest oraş şi-1 va lega pe el, puternic, cu secera 
puterniciei Sale şi, tăind pământul dedesubtul acestui oraş, va 
zice apei celei din veac, pe care stă oraşul, ca să-1 înghită pe 
dânsul. Atunci apa, care cu multă frică şi cu grabă şi cu 
înfricoşat vifor va fierbe în cele de dedesubtul oraşului 
acestuia, trăgându-1 pe dânsul în jos, se va ridica la înălţime, ca 
o roată de moară. Aşa cu sila se vor deschide şanurile 
pământului şi cei ce se găsesc în mijlocul acestui oraş, vor fi 
trimişi în noianul pierzaniei. 

Aşadar, fiul meu Epifanie, oraşul nostru se va pierde, 
pentru mulţimea răutăţilor şi a fărădelegilor, de care ţi-am spus 
că vor urma în lume, precum Domnul nostru Iisus Hristos a zis 
că este începutul relelor. După această desfiinţare a oraşului 
nostru, sfârşitul lumii fiind aproape, după cum am mai zis, şi 
după împlinirea vremii tuturor neamurilor, care la rândul lor, în 
diferite vremi au împărăţit, va ridica Dumnezeu şi sceptrul 
israilitenilor (prin Antihrist), ca să împărătească în al şaptelea 
veac spre al optulea, pentru care a mărturisit Proorocul Isaia, 
zicând aşa: „Va ridica Dumnezeu semn spre plinirea 
neamurilor, ce au stăpânit pe oile cele risipite ale lui Israil 
(adică pe creştini) printre neamuri şi va aduna pe Israilul cel 
rătăcit (adică pe evreii cei înşelaţi de Antihrist) în sfânta cetate 
a Ierusalimului." Şi va fi atunci Israil ca şi când au ieşit din 
Egipt, după cum mărturiseşte şi Sfântul Apostol Pavel, care 

zice: Când se vor împlini ieşirile neamurilor, atunci se va 
mântui totlsrailul. 

Acestea amândouă, de mai sus, se unesc cu cele spuse 
de Sfinţitul Mucenic Ipolit (papă al Romei), care zice de 
venirea lui Antihrist, că întâi evreii se vor înşela. Şi Domnul 
nostru Iisus Hristos mărturiseşte aceasta, zicând: „Eu am venit 
în numele Tatălui Meu şi nu M-aţi primit; iar acela va veni în 
numele lui şi îl veţi primi pe ei" 

Aşadar, îi vor aduna pe toţi evreii în cetatea Ierusa- 
limului, pe care o va da lor, ca să nu mai zică ei: „Dacă ar fi 
voit Dumnezeu să ne miluiască pe noi, ne-ar fi dat iarăşi 
locurile noastre şi era să credem în Hristos şi nu L-am fi 
omorât pe el, că a iubit mai mult pe neamuri decât pe noi." Şi 
acum, dacă i-a adunat, n-au ce să mai zică, fiindcă i-a adunat şi 
şi-au luat drepturile lor; şi iarăşi au rămas în necredinţă. 

Aşadar, îndată ce se va arăta Antihrist, vor crede în el, 
că îl vor primi pe el (pe Antihrist) după cum zice înfricoşatul 
cuvânt al Fiului lui Dumnezeu; pentru că Domnul nostru Iisus 
Hristos, Cel Unul-Născut, nu minte, El care a zis: „Eu sunt 
calea, adevărul şi viaţa" 

De nu i-ar fi adunat pe evrei, ar fi putut a-şi face în- 
dreptare (dezvinovăţire). Pentru că Sfântul Apostol Pavel a zis 
că au să se mântuiască, însă nu şi din iad, ci numai din risipirea 
la care au fost supuşi 1815 ani în ţări străine, sub jugul 
neamurilor, şi de multa necinste ce li s-a făcut. Şi se vor aduna 
în ale lor, 1 după cum am zis mai sus, însă din iadul cel veşnic 
nu se vor izbăvi, nu; pentru că nu i-au putut pleca, ca să creadă 
în Fiul lui Dumnezeu. După atâtea pedepse, cum se vor pleca, 
mai ales acum, aflându-se în atâtea bucurii şi veselii?" 



înfiinţarea statului Israel în 1948, ca să-i adune pe evrei dintre neamuri 
este un semn. 

Şi a zis ucenicul Epifanie: „Acestea, lasă-le Cuvioase. 
Numai să-mi spui, pentru ce zic unii că nu se va scufunda 
Sfânta şi marea Biserică a lui Dumnezeu, Sofia, ci, cu nevăzute 
puteri, va sta sus, în văzduh?" 

Iar Cuviosul a zis: „Ce zici, fiule? Tot oraşul 
scufundându-se, biserica cum poate să rămână, că cine va avea 
grijă de ea? Oare, Dumnezeu în locaşuri de mâini locuieşte? 
Insă nu sunt minciuni cuvintele cele zise, pentru că va rămâne 
afară un stâlp al bisericii, cel dintâi, în care sunt Sfintele 
Piroane ale Domnului. Numai acesta va rămâne afară, iar 
corăbierii care vor veni, vor lega de el frânghiile lor. Şi vor 
plânge şi se vor tângui, cei ce umblă pe mare, zicând: „Vai! 
Vai, nouă! Că cetatea noastră cea mare, cu care făceam negoţ, 
s-a scufundat." Şi această plângere va ţine patruzeci de zile, iar 
după acele zile se va muta împărăţia Romei la Tesalonic. 
Atunci şi sfârşitul lumii se va apropia. Şi se vor face lucruri 
înfricoşate. Pentru că, în acel an, va deschide Dumnezeu 
îngrăditura zidurilor, care este la porţile de la Vandalia 
(Marochini), porţi pe care le-a închis Alexandru Macedon. Şi 
vor ieşi de acolo şaptezeci şi doi de împăraţi împreună cu 
poporul lor, care se numesc neamuri vandale (sălbatice), cele 
mai pângărite şi mai spurcate neamuri de pe faţa pământului şi 
care se vor risipi în toată lumea şi vor mânca carne de oameni 
vii şi sângele lor îl vor bea; vor mânca câini şi şoareci şi 
broaşte şi vor mânca şi altele, mai necurate. Vai, de toată lumea 
pe unde vor călca aceştia! Dumnezeul meu! Bine ar fi fost ca în 
zilele acelea să nu mai fie creştini în lume, dar ştiu că tot au să 
fie; şi se va întuneca văzduhul, ameninţând răzbunarea lui 
Dumnezeu, pentru urâciunile pe care le vor face aceste neamuri 
necurate. 

Soarele se va preface în sânge, luna şi stelele vor înceta 
de a mai lumina, văzând răutăţile ce se vor face de aceştia pe 

pământ, pentru că aceşti oameni spurcaţi vor căuta să mănânce 
şi pământul, iar Sfintele Biserici, le vor preface în grajduri şi 
vor face într-însele pângăriri, ungând Sfintele Vase cu 
spurcăciuni. Atunci locuitorii pamatului vor fugi în ostroavele 
Ciclade; pentru aceea va plânge Asia pentru ostroave şi 
ostroavele pentru Asia, fiindcă nu vor merge la dânşii 
noroadele; şi vor plâge 660 de zile. Atunci se va ridica satana, 
Antihrist, din seminţia lui Dan, nu cu puterea lui — să nu fie! 
— dar 1-a lăsat pe dânsul Dumnezeu vas spurcat ca, printr-însul 
să se împlinească proorociile Proorocilor; că satana va fi 
slobozit din legăturile iadului, unde 1-a legat Dumnezeu, şi va 
intra într-un vas al său (adică într-un om necredincios, care va 
avea puterea lui Antihrist). Şi se va naşte dintr-o muiere spur- 
cată, evreică, şi se va mări şi se va face împărat. Atunci va 
începe a-şi arăta înşelăciunile lui, după cum a zis Sfântul Ioan 
Evanghelistul şi Proorocul Isaia: „Vai, bisericilor, celor din 
neamuri." Atunci se va arăta Proorocul Ilie şi Enoh şi Sfântul 
Ioan Cuvântătorul de Dumnezeu şi vor propovădui, 
descoperind înşelăciunile lui Antihrist, despre a doua venire a 
lui Hristos. Cu amar îi va munci pe creştini preablestematul 
Antihrist, până la cea mai de pe urmă răsuflare; iar câţi nu se 
vor lăsa amăgiţi, se vor mântui şi prieteni ai lui Hristos se vor 
arăta. Fericiţi vor fi toţi Sfinţii, dar mai fericiţi vor fi Mucenicii 
din vremea lui Antihrist; fericiţi şi de trei ori mai fericiţi; 
pentru că mare slavă li se va da în vecii vecilor. 

Aşadar, Antihrist va omorî mai întâi pe cei trei Pro- 
oroci: pe Ilie, pe Enoh şi pe Sfântul Ioan Evanghelistul şi după 
dânşii pe toţi cei ce nu vor primi credinţa lui; cu moarte amară 
îi va omorî. Atunci se va face războiul între Antihrist şi Hristos 
şi se va cunoaşte sfârşitul. Se va descoperi atunci marea mânie 
şi urgia lui Dumnezeu şi se vor face semne înfricoşate: fulgere, 
tunete, trăsnete şi vuiete, aşa că de multele tunete se va 

cutremura cerul şi va tuna îngrozitor. Cine, atunci, din oameni 
nu se va înfricoşa şi nu se va înspăimânta, fiul meu prea iubit? 
Acestea făcându-se, fericiţi vor fi toţi câţi nu s-au depărtat de 
Cel Unul-Născut din Sfânta Fecioară şi de Dumnezeu 
Născătoarea Maică! Fericiţi vor fi câţi, pentru dragostea lui 
Hristos, au urât şi au mustrat pe Antihrist şi, cu bărbăţie, pe 
balaur mustrându-1 în faţă şi vicleniile lui în faţă i le-a 
dezvăluit. Aceştia sunt frumoşii luminători şi prietenii de 
aproape ai lui Hristos, luminoase mărgăritare, cu inimile dulci, 
care în Tatăl şi în Fiul şi în Sfântul Duh, în Sfânta şi cea de o 
fiinţă Treime au crezut." 

Acestea, zicându-le, Prea Cuviosul Andrei, Epifanie, 
ucenicul său, le asculta (pe cele ce au să fie în lume) şi suspina 
din adâncul inimii, pentru că era mult-compătimitor. 

Pe urmă 1-a rugat pe Cuviosul ca să-i spună cum au să 
se sfârşească oamenii de pe pământ şi cum o să se facă învierea 
cea de obşte? Şi i-a răspuns Cuviosul: 

„Pe unii îi vor omorî păgânii, alţii vor muri de desele 
războaie, iar pe alţii, care vor fi creştini, îi va omorî Antihrist 
pentru Hristos. Iar pentru cei ce au crezut în Antihrist, va 
trimite Domnul Dumnezeu fiare sălbatice şi păsări zburătoare, 
care vor avea cozile lor înveninate şi otrăvitoare pline cu ţepi, 
ca să înţepe pe oamenii aceia care nu vor avea semnul pecetei 
lui Hristos întreg şi fără de lipsă pe frunţile lor şi aşa vor muri 
toţi oamenii de aceste răni înveninate şi otrăvitoare. Atunci, pe 
Sfinţii care se vor afla în pustie, care s-au ascuns de Antihrist, 
pe aceia care sunt scrişi în cartea vieţii, îi va lua Domnul, pe 
toţi, cu Duhul puterii Sale, şi îi va duce la sfânta cetate. Atunci 
va fi legat Antihrist cu toţi dracii lui, şi prinşi fiind, vor fi daţi 
în mâinile îngerilor celor înfricoşaţi şi vor fi păziţi până 
înaintea Judecăţii, pentru sufletele pe care le-au pierdut. După 
aceea, vor trâmbiţa Sfinţii îngeri şi vor învia toţi oamenii cei 

morţi, fără de stricăciune, după cum zice Sfântul Apostol 
Pavel, şi se vor preface trupurile lor, într-o clipă, din 
stricăciune în nestricăciune şi vor fi răpiţi în nori în 
întâmpinarea Domnului în văzduh. Fiule, când se vor vedea 
pângăritele neamuri intrând în lume, şi urâciunea pustiirii stând 
în locul cel sfânt (adică Antihrist), atunci se va cunoaşte că 
lângă uşă este, iar după puţină vreme va veni Judecătorul 
tuturor." 

Acestea toate le-a zis Sfântul Andrei, iar eu, Epifanie, 
smeritul, scriitorul acestei proorociri, am fost împreună- 
priveghetor la toate acestea. Şi, lăsând pe Cuviosul rugându-se, 
singur, eu m-am dus la biserică. 

4. 5. Proorocirea unui Sfânt 

care s-a găsit în Mănăstirea Decapoliei, 
cu hramul Sfântului Benedict, la anul 1 775 

A FOST găsită într-un mormânt, în mâna unui Sfânt, 
scrisă pe tablă de plumb, însă când a fost proorocită nu se ştie. 
Era scrisă aşa: 

„Cutremur mare va fi în toată lumea la anul 1740. La 
anul 1760 Africa va arde cu foc şi Roma sânge va vedea (cine 
va voi ca să ştie despre Roma să caute în Istoria cea mică 
bisericească şi va găsi pentru aceasta, la anul amintit, lupta 
papilor de la apus cu calvinii, când mult sânge s-a vărsat). La 
anul 1790 mânia lui Dumnezeu în tot pământul şi nu va fi 
dragoste. La anul 1800 puţini vor cunoaşte pe Dumnezeu. La 
anul 1845 va fi numai un păzitor. La anul 1860 sfărâmarea 
leului, a părţii răsăritului şi a Austriei. La anul 1880 se va scula 
un bărbat mare şi va smeri pe ursul crivăţului şi va smulge 
penele vulturului Austriei. La anul 1990 luminile se vor stinge 
şi va fi o turmă." 

Făcându-se socoteală din anii cei vechi de la facerea 
lumii, avem anul 7498, iar de la Hristos 1298 2 . Şi avem acum, 
de la Hristos anul 1900. La greci am găsit scris, că crivăţul este 
Germania, iar nu Rusia, căci Rusia este la miazănoapte. 



2 Probabil este o greşeală de tipar. 7498 - 5508 = 1990, adică anului 7498 
de la facerea lumii şi corespunde anul 1990 după Hristos. Acum după ce 
multe evenimente s-au consumat şi anul 1990 a trecut, ne este uşor să 
înţelegem că la anul 1990 s-a pus început unei noi ere anticreştine. De aceea 
se zice că luminile (credinţei) se vor stinge. 

Tâlcuire 
După cum se zice mai sus, la anul 1880 se va scula un 
bărbat mare şi va smeri pe ursul crivăţului, mi se pare că are să 
fie Japonia, fiindcă cu adevărat Japonia a smerit Rusia. 
Japonia, acesta are să fie bărbatul cel mare, fiindcă toţi câţi au 
venit au robit tot creştinismul. Tătarii şi alte naţii, tot dintr- 
acolo au venit, şi au să mai vină, după cum zic Scripturile 
despre Gog şi Magog, care este China; aceştia au să vină în 
zilele cele mai de pe urmă, după cum zice Proorocul Iezechil la 
cap. 34 şi 39. 

4.6. Din vedeniile Sfântului Nil Athonitul 

- Izvor âtorul de mir - 

A ZIS Cuviosul Părintele nostru Nil: Părinţii cei mai 
dinainte ziceau rugăciunea întreagă şi desăvârşit: „Doamne 
Iisuse Hristoase, Fiule şi Cuvântul lui Dumnezeu, pentru 
Născătoarea de Dumnezeu, miluieşte-mă pe mine păcătosul." 
Iar cei de după dânşii au lăsat pe Născătoarea de Dumnezeu şi 
zic: „Doamne Iisuse Hristoase, Fiul lui Dumnezeu, miluieşte- 
mă!" Iar cei de pe urma lor au lăsat pe Fiul lui Dumnezeu şi 
zic: „Doamne Iisuse Hristoase, miluieşte-mă." Iar monahii 
vremii de acum au lăsat Doamne şi se nevoiesc numai pentru 
aur, şi zic: „Iisuse, miluieşte-mă." Iar cei mai de pe urmă o să 
lase şi pe Iisus şi o să zică numai „miluieşte-mă", neştiind cum 
să se mai poarte şi nici nu o să cunoască cine să-i miluiască. 
Pentru aceasta zic: când va veni de patru ori câte 25 de ani, 
adică 100 de ani, de la 1775 până la 1875, oare atunci în ce 
stare o să ajungă viaţa noastră monahicească? Şi după aceasta, 
când vor mai trece de trei ori câte 25 de ani: adică de la 1875 
până la 1950, care este la mijlocul veacului al optulea de la 
facerea lumii, adică la 7500, oare câtă tulburare are să se facă 
de la 7400 până la 7500? Ce răpiri o să se facă, ce amestecări 
de sânge? Adică se vor însura rudenii între ele, stricări de copii, 
sodomii, preacurvii, curvii şi toate alte fărădelegi pierzătoare. 
Şi o să se întrebe neîncetat şi nu o să găsească nici începutul 
nici sfârşitul; şi atunci are să vie şi sfârşitul agarenilor 
(turcilor), cea mai de pe urmă şi amară iarnă. Căci atunci are să 
fie scârbă şi strâmtorare în toată lumea. 

După pierzarea agarenilor, pe urmă are să se facă al 
optulea sobor şi are să se facă o adunare care o să şadă pe 12 
scaune. Şi aceştia au să aleagă binele din rău; dreapta credinţă 
din eresuri, după cum la arie se alege grâul din paie; grâul 
pentru oameni, iar paiele pentru foc. Şi are să se facă pace, însă 
puţină vreme (după cum zice Sfântul Andrei cel Nebun pentru 
Hristos, 32 de ani) şi pe urmă iarăşi au să se întoarcă oamenii la 
vicleşuguri spre pierzare şi nu o să se socotească între frate şi 
soră, tată sau mamă; că fiul se va împreuna cu mama lui şi 
fratele cu sora lui şi nu vor vrea să asculte de nimeni, ci vor 
avea numai o stăpânire spre curvie, ca la Sodoma şi Gomora şi 
la cele mai rele. Că fratele va avea de muiere pe sora lui şi fiul 
va avea de muiere pe mama lui; şi va omorî fiul pe tatăl lui ca 
să curvească în slobozenie cu mama lui; şi alte mii de răutăţi se 
vor face (Acestea se vor face în vremea împăratului al doilea 
după căderea turcilor de la împărăţie). Şi cu cât vor spori 
răutăţile, cu atât şi nerodire se va face. 

Se vor da oamenii la îndulciri, la răpiri, minciuni, la 
curvii, la sodomii, la mândrii, la nedreptăţi, la deznădăjduire, la 
lenevirea de cele bune, la învârtoşarea inimii, la pomenirea de 
rău, la vrăjbi, la iubirea de averi şi de argint, şi precum cel 
iubitor de avuţie învistereşte în răpitorul său vas, aşa va fi şi 
venirea lui Antihrist. Fiindcă mai înainte au să se întunece 
simţirile oamenilor cu nesimţirea întunericului, — şi se vor 
întuneca oamenii de patimi, după cum zice Apostolul Pavel: 
„Pentru că nu au primit adevărul Evangheliei, le-a dat 
Dumnezeu duhul înşelăciunii patimilor, ca să se împlinească 
întru dânşii fără de legea" 

Sunt 25 de ani de când s-au întors oamenii spre mai rău, 
adică de la anul 1785 încoace pierzarea a stăpânit. Dar când vor 
mai trece alţi 25 de ani, la ce ticăloasă stare are să înainteze 
lumea? Şi după acestea, până la anul 7500 de la facerea lumii, 

vor urma toate relele lui Antihrist. 

In veacul deşartei vieţuiri rânduiala monahiceştii 
aşezări se desparte astfel: cei de dimineaţă se aseamănă cu 
flacăra focului, cei de la amiază cu cărbunii cei aprinşi, iară cei 
de seară cu spuza cea amestecată cu cenuşa, care rămâne de la 
cărbunii cei aprinşi. Iarăşi, cei de dimineaţă se aseamănă cu 
litera Alfa, iar cei de la amiază cu „Mi" şi „Ni", iară cei de 
seară cu F. Adică, fero, fero, care în limba noastră înseamnă 
ad-o, ad-o, ce închipuieşte nesaţiul iubirii de agoniseală şi 
adunări fără de saţiu, precum: iubirea de sine şi de a stăpâni, a 
nedreptăţi, iubirea de argint, iubirea de mândrie, de slava 
deşartă, cămătărie, a se prigoni unii pe alţii, a răpi dreptul altuia 
şi a-1 stăpâni ca pe al său şi altele ca acestea. Că iubirea de 
argint îl face pe călugăr a urî calea cea strâmtă şi necăjită şi a 
iubi mai mult odihna şi lenevirea, care este povăţuitoare şi 
învăţătoare la toată răutatea. De la patriarhi până la împăraţi şi 
până la monahi şi la cei mai de pe urmă săraci, aceasta (iubirea 
de argint) nu ne lasă să intrăm prin uşa cea strâmtă şi necăjită; 
pentru că iubim cele ale lumii acesteia şi suntem pătimaşi la ele 
şi cel mai întâi este pântecele. Litera H, care pe greceşte se 
zice: „hir-hirotera" - că din rău în mai rău va merge, în jos. Cu 
litera H se va începe după moartea împăratului celui bun, care 
va fi pus de îngeri după căderea turcilor. Căci de la al doilea 
împărat al Constantinopolului au să înceapă anii durerilor şi tot 
spre mai rău va merge până la sfârşit. Litera „Psi" înseamă 
„psevma", adică minciuna, căci la vremea aceea va împăraţi 
minciuna, care este antihrist. Iară litera Omega „co" înseamnă 
sfârşitul tuturor, arătând a doua venire a lui Iisus Hristos. 

4.7. Proorocie despre sfârşitul lumii 

DlN cele ce se vor ivi pe la anii 1950 de la Hristos, am 
însemnat aici puţine. Vor fi de obşte în gurile tuturor, lucrările 
cele mai înfricoşate şi nimeni nu le va păzi: răpiri, nedreptate, 
zavistie, lux, desfrânare, neruşinare, iubire de sine, dărăpănarea 
averii şi a cinstei, ambiţia cea fără de nici un folos. Şi vai de 
acele locuri în care vor fi unele ca acestea, că nici pământul nu- 
şi va mai da roadele sale, cele hrănitoare (care satură). Pe 
vremea aceea se vor arăta lucrurile lui Antihrist, ca iarba, 
primăvara, când începe a încolţi. Cinstea către cele sfinte va fi 
ca argintul cel spoit pe aramă, în vremea aceea mulţi se vor 
socoti drept învăţaţi, dar numai din gură; însă ploaia cea 
fierbinte, din focul învăţăturii celei sănătoase la unii din 
oameni, se va veşteji, căci, când colţul acestor buruieni (adică 
învăţăturile cele otrăvitoare ale lui Antihrist) se vor ivi, poate 
se va mai prelungi răul lumii, însă tot el va birui. Ţine minte 
cele ce ai auzit de la mine, vesteşte în lume pentru semnele 
sfârşitului lumii, când vor fi; şi chiar timpurile anului, cele 
patru, cu multă prefacere se vor schimba 3 (aici zice despre 
timpul lui Antihrist, despre cei trei ani şi jumătate). 



3 Putem observa că anotimpurile au început să fie date peste cap în întreaga 
lume (n. ed.). 

4. 8. Cuvânt despre venirea lui Antihrist 
şi pentru sfârşitul lumii 

al Cuviosului Nil Athonitul - Izvorâtorul de mir 

„CÂND se va înmulţi fărădelegea, toate prihănirile şi 
fărădelegile lumii au să se adune într-o necurată fiică a curviei, 
care are să fie locaş al preacurviei. 

Doamna noastră, Născătoarea de Dumnezeu, a fost 
Preacurată înainte de naştere, Curată în naştere şi după naştere, 
şi a născut pe Emanuel, Cel fără de păcat. 

Acea necurată fiică, mama tuturor fărădelegilor şi a 
spurcatului Antihrist, are să fie o curvă necurată şi prea-curvă 
în toată viaţa ei. La această necurată au să se adune toate 
fărădelegile lumii şi are să nască pe fiul pierzării şi, din pricina 
lipsirii Darului Sântului Duh de la oameni, pentru păcatele şi 
fărădelegile lor, o să se adune şi o să învieze în ea (în pântecele 
ei) toate fărădelegile oamenilor. După naşterea fiului păcatului, 
are să vină toată lipsa în lume. 

întâi: au să se lipsească oamenii de dragoste, de unire, 
de curăţenie, de frica lui Dumnezeu; în oraşe nu vor mai fi 
preoţi şi proiestoşi credincioşi; bisericile lui Dumnezeu vor 
duce lipsă de arhierei, de duhovnici şi de preoţi drept 
credincioşi (precum au început încă de acum a se lipsi). 

Pe urmă se va arăta şi acest necurat, după creşterea 
vârstei lui şi se va umple de sataniceasca putere ca să facă 
semne şi minuni cu vrăjitoriile lui, înaintea oamenilor celor 
pătimaşi, precum a făcut Chinops, vrăjitorul, acea înviere 

mincinoasă a morţilor şi altele. Dar la oamenii cei sfinţi vrăjile 
nu au nici o putere, ca să îi amăgească, ci numai la cei 
întunecaţi cu patimi. Precum Marele Macarie vedea pe femeia 
aceea în firea ei, iar oamenii o vedeau ca pe o iapă. Şi se va 
arăta făţarnicul, Antihrist, blând, la începutul propovăduirii lui, 
ca să plece popoarele la înşelăciunea lui, ca să-1 pună împărat. 
Cu pace şi cu smerenie se va arăta, ca toţi să se închine lui, 
fiindcă hrana lui este tulburarea oamenilor, căci, atunci când se 
vor tulbura oamenii, el se va bucura. Că aceasta este uitarea 
credinţei şi a fricii lui Dumnezeu: curvia, preacurvia, sodomia, 
iubirea de avuţie, iubirea de argint, pomenirea de rău, zavistia, 
osândirea, minciuna, clevetirea şi celelalte răutăţi. Şi acestea 
toate, au să odihnească şi să stăpânească toate cetăţile, fiindcă 
nu se va găsi alt individ vrednic ca să împărătească în cetăţi. 
Pentru aceasta va stăpâni toată lumea; şi-1 vor avea pe el (pe 
Antihrist) atotstăpânitor. 

Când vor păcătui oamenii, vor considera că îşi lucrează 
mântuirea lor. Atunci se va defăima Sfânta Evanghelie şi 
bisericile lui Dumnezeu şi are să fie multă lipsă de cuvântul lui 
Dumnezeu în lume. Semne şi arătări de la Dumnezeu: lipsă şi 
foame îndoită, simţită şi gândită. Simţită, că se va închide cerul 
ca în zilele lui Ilie şi nu va ploua, pentru fărădelegile lor. Şi 
gândită, adică vor flămânzi oamenii de cuvântul lui Dumnezeu; 
că nu se va găsi un om drept cu fapte bune ca să-i înveţe 
cuvântul mântuirii. Şi se va ridica binecuvântarea lui 
Dumnezeu de la mâncări şi băuturi şi, cu cât vor mânca mai 
mult, cu atât mai mult vor flămânzi. 

Atunci cei bogaţi îşi vor deschide visteriile lor, aurul şi 
argintul aruncându-1; acestea se vor defăima şi se vor călca ca 
pietrele pe drumuri. Atunci se va zămisli răutatea lui Lucifer în 
inimile oamenilor şi atunci va vieţui păgânătatea cu pecetea lui 
Antihrist şi se va ridica Darul lui Dumnezeu de la oameni, 



Sfârşitul omului 75 

precum zice Sfânta Scriptură: „Nu va rămânea Duhul Meu în 
oamenii aceştia în veac, pentru că trupuri sunt" Şi se vor 
împuţina oamenii, vor slăbi şi vor muri cei pecetluiţi de 
Antihrist, ca păsările pe drumuri; şi vor mânca oamenii cărnuri 
de oameni morţi, nemaiputând suferi leşinarea şi foamea. Şi 
mâncând trupuri moarte vor muri şi ei. 

Iar înţelesul pecetei lui Antihrist este: „Al meu eşti, al 
tău sunt, de bună voie vin, nu de silă''' Vai şi amar de cei 
pecetluiţi de Antihrist! Se va face mare tulburare în lume; şi 
auzind oamenii că într-alte părţi este pace, se vor muta acolo şi 
vor găsi, dimpotrivă, mai multă lipsă. Şi vor auzi de la 
locuitorii locului aceluia: „O, cum aţi venit în acest loc 
blestemat, unde n-a mai rămas între noi înţelegere omenească?" 
Şi, atunci, văzând Dumnezeu tulburarea oamenilor, o să 
poruncească mării să-şi ia cea dintâi stare; şi o să se suie focul 
cel de sub pământ, cu care se înfierbântă apele cele calde şi are 
să fiarbă apa mării precum fierb apele în oalele cele de metal. 
Atunci vor înceta oamenii de a se mai muta din loc în loc. Din 
fierberea mării se va desfiinţa pământul şi se va usca şi nu va 
răsări iarba, copacii nu vor înmuguri, vlăstarii şi izvoarele ape- 
lor se vor usca, dobitoacele şi păsările vor muri de aburii mării 
şi ai pucioasei. 

Iată, vremea se apropie şi voi nu vreţi să înţelegeţi, 
fiindcă vicleşugurile oamenilor s-au înmulţit; s-au făcut şi 
stihiile grabnice, că se apropie sfârşitul. 

Dar, Dumnezeu, purtând grijă pentru mântuirea tuturor 
oamenilor celor cu bună voinţă, va trimite, atunci, pe cei trei 
Sfinţi: pe Ilie, pe Enoh şi pe Sfântul Ioan, Cuvântătorul de 
Dumnezeu, ca să propovăduiască şi să întoarcă la mărturisire 
(pocăinţă) şi să-i înveţe pe acei puţini, care vor vrea să se 
mântuiască. Şi care nu se vor pecetlui cu pecetea lui Antihrist, 
vor moşteni împărăţia cerurilor, căci, însemnându-se cu semnul 

şi puterea cinstitei Cruci, se vor izbăvi din osânda iadului. 

De flămânziţi, răbdaţi, că Dumnezeu vă va trimite 
ajutorul Său din înălţime. Iar oamenii vor zice: iată, cei ce s-au 
peceltuit cu pecetea lui Antihrist s-au mulţumit. Iar Sfinţii le 
vor zice: ce mulţumire este aceasta cu însemnarea pecetei celei 
pierzătoare, care cu înşelăciuni i-a înşelat, nesimţitori fiind, că 
nu-şi cunosc mântuirea lor? 

Şi aceşti oameni răi s-au făcut într-o unire cu dracii, de 
aceea nu simt foamea şi setea; însă ei flămânzesc şi însetează 
de 7 ori câte 7 mai mult decât voi, cei drepţi. Răbdaţi puţin, 
căci cei ce vor răbda, dintre voi, vor trăi în veci. 

Atunci, văzând Antihrist pe cei trei Prooroci propo- 
văduind adevărul şi arătând înşelăciunea lui, se va mânia şi va 
porunci la ai săi să îi aducă înaintea lui şi, întâi, are să-i 
momească, zicând: „Pentru ce voi nu vă pecetluiţi cu pecetea 
împărătească?" Atunci ei îl vor ocări pe faţă pentru 
înşelăciunile lui, zicându-i: „O, amăgitorule şi înşelătorule 
Antihrist, nu-ţi ajunge că ai pierdut atâtea suflete, ne sileşti şi 
pe noi să te ascultăm? Blestemată este pecetea ta şi slava ta şi 
cu pierzarea ta a venit şi sfârşitul lumii." Iar spurcatul, auzind 
ocările lor şi blestemele ce-i fac Sfinţii, singur are să ia sabia şi 
are să-i taie. Iar după moartea lor are să poruncească slujitorilor 
săi să facă cumplite răutăţi, adică: curvii, preacurvii, sodomii şi 
cumpărări de copii parte bărbătească şi femeiască; vor curvi pe 
drumuri, ca şi câinii, şi aşa are să se stingă firea omenească, 
prin aceste chipuri ale răutăţii, adică, prin curvie simţită şi 
gândită. Pentru răutatea lor îşi vor pierde cuviinţa cea 
omenească, care o să iasă din minţile lor, pentru multa 
neastâmpărare a curviei. Se vor face scurţi la stat, ca dracii, 
fiindcă firea dracilor este scurtă şi rotundă. Că firea dracilor cu 
a oamenilor celor răi are să se unească şi la scurtimea vârstei au 
să fie până la cinci palme înălţime. Se vor face oamenii mai 

vicleni decât dracii, fiindcă dracii n-au trup ca să curvească şi 
să ucidă, ci numai în gând îndeamnă pe oameni (adică, le 
şoptesc oamenilor în gând ce să facă, iar oamenii, necunoscând 
poruncile lui Dumnezeu, cred că aceste gânduri sunt ale lor şi 
că ceea ce gândesc ei este bine şi le este lor şi celorlalţi spre 
mântuire, necunoscând, sărmanii, vicleşugurile şi cursele prin 
care diavolul i-a făcut slujitori ai planurilor lui). 

Atunci Antihrist are să se bucure foarte mult, că şi-a 
împlinit scopul lui cel rău şi dorinţa sa cea fără de lege. Când 
se va bucura el şi se va veseli, are să îi vie sabia cea cu două 
ascuţişuri de sus, care-1 va sfărâma, iar spurcatul lui trup îl va 
arunca în veşnica muncă, unde se va munci, împreună cu 
sufletul cel prea necurat al lui; şi pentru aceasta va fi omorât, 
spre răsplătirea morţii lui. Şi moartea lui are să facă sfârşit 
morţilor, după cum moartea lui Abel (pe care 1-a ucis Cain) a 
fost începutul tuturor morţilor, aşa şi Antihrist are să fie 
sfârşitul tuturor morţilor, şi aşa o să se sfârşească toată lumea. 

Numai Unul Dumnezeu ştie şi cunoaşte cele ce vor fi 
după acestea şi cum au să se sfârşeasă toate. Se va face 
judecată şi răsplătire şi cei cu fapte bune, ca oile cele fără de 
răutate, au să împărătească cu Hristos, în împărăţia cerurilor; 
iară cei păcătoşi au să fie osândiţi în veşnica muncă a iadului, 
cu Antihrist împreună şi cu toţi dracii în veci. 

4. 9. Din Apocalipsa 

(7,3-10) 

„Nu vătămaţi pământul, nici marea, nici copacii, până 
ce nu vom pecetlui pe robii Dumnezeului nostru pe frunţile lor. 
Şi am auzit numărul celor pecetluiţi: O sută patruzeci şi patru 
de mii de pecetluiţi din toată seminţia fiilor lui Israil." 

După acestea am văzut, mulţime multă, pe care nimeni 
nu putea să o numere; din toate neamurile şi seminţiile şi 
popoarele şi limbile pământului, stând înaintea Scaunului şi 
înaintea Mielului îmbrăcaţi în veşminte albe şi cu finice în 
mâinile lor. 

Şi strigau cu glas mare, zicând: „Mântuirea este de la 

Dumnezeul nostru, care sade pe Scaun şi de la Mielul." 

* 

După căderea turcilor vor veni toate neamurile la 
credinţa Ortodoxă şi se vor uni cu Biserica Răsăritului. 

Aproape de venirea lui Antihrist, cu trei ani şi jumătate 
mai înainte, va trimite Domnul pe Enoh şi pe Ilie Tezviteanul şi 
pe Sfântul Ioan Evanghelistul, ca să propovăduiască dreapta 
credinţă, ca lumea să nu primească propovăduirea lui Antihrist, 
căci înşelător este şi potrivnic lui Hristos. In vremea 
propovăduirii se vor întoarce numai din seminţia lui Iuda o sută 
patruzeci şi patru de mii. Socotiţi deci, dacă numai din Iuda se 
va întoarce atâta mulţime, apoi din celelalte neamuri, câtă 
mulţime de popoare are să creadă în Hristos, şi câte minuni au 
să facă aceştia? Cât foc are să se coboare din cer şi cât război 

va fî ca apele să se prefacă în sânge?! 

Şi Antihrist are să facă minuni, încât şi munţii o să-i 
mute din loc cu farmecele şi cu vrăjitoriile lui, dar va fermeca 
numai vederea oamenilor, iar munţii nicidecum nu se vor muta. 

Căci zice: „Iar trupurile celor trei propovăduitori ai lui 
Hristos vor şedea trei zile şi jumătate aruncate în uliţă, apoi va 
veni glas din cer şi vor învia şi se vor urca la cer. Atunci toţi 
antihriştii îşi vor trimite daruri unul altuia, zicând că aceştia trei 
ani au pedepsit pământul cu tot felul de pedepse." 

4. 10. Din viaţa Sfântului Ciprian 

în care se arată cât de mare vrăjitor a fost el (înainte de a se 

pocăi). Aşa şi Antihrist, cu farmecele şi cu vrăjitoriile lui, are 

să farmece vederile oamenilor celor pecetluiţi cu 666 

LA 30 de ani ai vârstei lui, a mers Sfântul Ciprian la 
haldei şi acolo, învăţând citirea stelelor, a completat învăţătura 
sa. Apoi a mers în Antiohia unde s-a desăvârşit în toată 
răutatea: vrăjitorii şi farmece de suflete pierzătoare. Mare 
prieten şi credincioasă slugă a stăpânitorului iadului, cu care 
singur, de faţă, a vorbit, şi de mare cinste diavolească, de la 
dânsul, s-a învrednicit. Aceste lucruri le-a mărturisit, zicând: 
„Să mă credeţi pe mine, că pe însuşi diavolul singur l-am văzut 
şi el mi-a zis: Iată, noul Amvrie, grabnicul spre ascultarea 
noastră, vrednic de împărăţia noastră." Şi mi-a făgăduit să mă 
pună boier, după ieşirea mea din trup, iar cât voi mai petrece pe 
pământ în toate să-mi ajute, şi mi-a dat spre slujire mie un grup 
de draci. Drept aceea, boierii lui mă ascultau, văzându-mi cin- 
stea ce mi-o făcuse diavolul. 

Şi era chipul lui ca o floare şi capul lui încununat cu o 
coroană prefăcută, nu adevărată, ci cu năluciri. Toată coroana 
era din aur şi pietre luminoase, care tot câmpul din jurul lui îl 
lumina; şi hainele lui erau minunate. Iar când se întorcea încolo 
şi încoace, se cutremura tot locul acela şi mulţi stăteau lângă 
scaunul lui în diferite rânduieli de duhuri ale răutăţii, în mare 
supunere, şi eu, cu totul supunându-mă la toate poruncile lui." 

Acestea toate, despre dânsul, le-a spus Sfântul Ciprian, 
după lepădarea sa de diavol şi întoarcerea la credinţa cea 

Ortodoxă în Hristos. 

De aici se vede cam ce fel de om era el, care era prieten 
al dracilor şi făcea toate lucrurile lor, supărând pe oameni şi 
înşelându-i. Petrecând el în Antiohia, a adus multă mulţime de 
oameni spre toată spurcata fărădelege. Pe mulţi i-a ucis cu 
otrăvurile şi cu farmecele lui, pe copii şi pe copile spre jertfa 
dracilor îi înjunghia; pe mulţi i-a învăţat vrăjitoriile cele rele, 
pe unii să zboare prin văzduh, pe alţii să înoate cu barca prin 
nori, pe alţii i-a făcut să umble pe apă, încât de către toţi 
păgânii era slăvit şi cinstit ca un mare vrăjitor şi prea înţelept 
slujitor al spurcaţilor lor dumnezei. Şi mulţi la dânsul alergau, 
pentru nevoile lor, şi acestora le ajuta cu drăceasca sa putere 
(vezi în Vieţile Sfinţilor, la 2 octombrie). 

La sfârşitul lumii se va dezlega satana din iad şi are să 
dea toată puterea sa lui Antihrist şi va locui într-însul, după 
cum zice Sfântul Efrem Şirul în cărţile lui. 

4.11. Sfântul Ioan Damaschin 

Pentru Antihrist, din cartea a IV-a, cap. 26. 

Se cuvine să ştim că trebuie să vină Antihrist. Deci tot 
cel ce nu mărturiseşte pe Fiul lui Dumnezeu, că a venit în trup 
şi că este Dumnezeu desăvârşit şi S-a făcut Om desăvârşit, 
împreună şi Dumnezeu desăvârşit, antihrist este. Trebuie mai 
întâi să se propovăduiască Evanghelia la toate neamurile, după 
cum a zis Domnul. Şi atunci va fi sfârşitul şi va veni Domnul 
să judece lumea, spre mustrarea jidovilor, celor potrivnici lui 
Dumnezeu. Că zice: „Eu am venit în numele Tatălui Meu şi nu 
mă primiţi pe Mine; dar va veni altul în numele său, şi pe acela 
îl veţi primi." Apostolul zice: „Pentru că ei n-au primit 
dragostea adevărului, ca să se mântuiască, de aceea le va 
trimite Dumnezeu, lucrarea înşelăciunii; ca să creadă minciunii 
şi să se judece toţi, care n-au crezut adevărului, ci au crezut în 
nedreptate." 

Deci iudeii, pe Domnul nostru Iisus Hristos, Cel ce este 
Fiul lui Dumnezeu, nu L-au primit; iar pe înşelătorul, care se 
va numi pe sine Dumnezeu, îl vor primi. Iar cum se va numi pe 
sine Dumnezeu, îngerul 1-a învăţat pe Daniil, zicând aşa: „Spre 
Dumnezeul părinţilor săi nu va înţelege." Şi Apostolul zice: 
„Să nu vă amăgească cineva pe voi, în nici un chip, că va veni 
mai întâi depărtarea (de credinţă) şi pe urmă se va arăta omul 
păcatului, fiul pierzaniei, potrivnicul, care se va înălţa mai 
presus de tot cel ce se zice Dumnezeu, sau închinăciune, aşa 
încât să şadă el în Biserica lui Dumnezeu, ca un Dumnezeu, 
arătându-se pe sine că ar fi el Dumnezeu." 

Dar nu în Biserica cea Ortodoxă, ci în cea iudaică. Căci 

nu la noi, ci la iudei va veni. Nu pentru Hristos, ci împotriva lui 
Hristos şi a celor ce sunt ai lui Hristos. De aceea se şi numeşte 
Antihrist, însă trebuie mai întâi să se propovăduiască 
Evanghelia la toate neamurile. Şi apoi se va arăta cel fără de 
lege, a cărui venire va fi cu lucrarea satanei şi cu puterea diavo- 
lului; semne şi minuni mincinoase va face cu fermecătorii, cu 
nedreptate în cei pieritori (pecetluiţi cu 666); pe acesta Domnul 
îl va omorî cu duhul gurii Sale şi-1 va strica cu venirea arătării 
Sale. Deci, nu diavolul se va face om, ci, după asemănarea 
întrupării Domnului, (să nu fie) un om se va naşte din curvie, şi 
va primi toată lucrarea satanei, că, mai înainte ştiind voinţa lui 
cea rea, Dumnezeu va slobozi diavolul să locuiască în acel om. 
Deci, se va naşte din curvie, precum am zis, şi va fi 
crescut în ascuns şi fără de veste se va scula şi se va împotrivi 
şi va împăraţi. Dar la începutul împărăţiei lui, sau mai bine 
spus la începutul tiraniei lui, se va făţarnici, iar după ce va lua 
stăpânirea, va prigoni Biserica lui Dumnezeu şi îşi va arăta 
toată răutatea lui. Va veni cu semne şi cu minuni mincinoase şi 
amăgitoare (nu adevărate), cu farmece, cu putere diavolească; 
şi, pe cei ce vor avea putrede şi neîntărite temeliile minţii lor 
(necredincioşi), îi va înşela şi îi va depărta de la Dumnezeul 
Cel Viu. Şi aşa se va sili spurcatul să smintească şi pe cei aleşi, 
de i-ar fi cu putinţă. Dar Domnul va trimite pe Ilie Tezviteanul 
şi pe Enoh, ca să întoarcă inimile părinţilor către fii, adică sina- 
goga evreilor către Domnul nostru Iisus Hristos şi către 
propovăduirea Apostolilor. Ei vor fi omorâţi de Antihrist. Şi va 
veni Domnul din cer, în chipul în care L-au văzut Apostolii, pe 
El, mergând la cer, Dumnezeu desăvârşit şi Om desăvârşit, cu 
slavă şi cu putere; şi îl va omorî pe omul fărădelegii, pe fiul 
pierzării, cu Duhul gurii Sale. Nimeni să nu aştepte pe Domnul 
de pe pământ, ci din cer, precum însuşi a spus. Deci, Antihrist 
va fi om cu adevărat (Antihrist se zice potrivnic lui Hristos). 

4.12. Din viaţa Sfântului Ioan Evanghelistul 

Despre cele ce a lucrat Chinops vrăjitorul, 

minunile făcute de dânsul cu farmecele lui. 

Asemenea va face şi Antihrist 

în vremea împărăţiei sale 

IN vremea când propovăduia Sfântul Ioan Evanghe- 
listul în Ostrovul Pergamului, era un vrăjitor cu numele 
Chinops, care de mulţi ani petrecea în pustie cu duhurile 
necurate. Şi toţi oamenii din ostrovul acela îl aveau ca pe un 
Dumnezeu, pentru nălucirile pe care le făcea. Jertfitorii, care 
slujeau lui Apolon, erau foarte nemulţumiţi asupra Sfântului 
Ioan, pentru că a risipit capiştea acestui idol, cu puterea lui 
Dumnezeu, şi pe toţi oamenii i-a întors la învăţătura Bisericii 
Ortodoxe, învăţându-i în numele lui Iisus Hristos. 

Deci, aceşti jertfitori s-au dus la Chinops şi i s-au jeluit 
împotriva Sfântului Ioan, rugându-1 pe el ca să vină să-i 
răzbune pentru necinstea dumnezeilor lor. Dar Chinops n-a 
vrut să meargă în cetate. Apoi mai mulţi cetăţeni l-au rugat. El 
tot nu a vrut, însă le-a făgăduit că va trimite un înger viclean 
(drac) în casa lui Miron, unde locuia Sfântul Ioan, ca să-i ia 
sufletul lui şi să-1 dea judecăţii veşnice. Deci, a doua zi, a 
trimis un diavol mai mare din cei vicleni, poruncindu-i ca să 
aducă la dânsul sufletul Sfântului Ioan. 

Mergând diavolul în casa lui Miron, a stat deoparte. 
Ştiind Sfântul Ioan de venirea lui i-a zis: „Iţi poruncesc ţie în 
Numele lui Hristos ca să nu pleci din locul acesta, până ce nu 
îmi vei spune de ce ai venit la mine." Şi fiind legat diavolul, cu 

cuvântul lui Ioan, a zis: „Jertfitorii lui Apolon au mers la 
Chinops şi l-au rugat ca să meargă el în cetate (ostrov) ca să 
aducă asupra ta moarte, iar el nu a voit, zicând: «Mulţi ani am 
stat în locul acesta neieşind şi acum oare să mă ostenesc pentru 
acel om prost şi de nimica? Duceţi-vă în calea voastră şi 
dimineaţă eu voi trimite pe un înger de al meu (drac) ca să ia 
sufletul lui şi îl va aduce la mine, iar eu îl voi da judecăţii 
veşnice.»" 

Şi a mai zis Sfântul Ioan către drac: „Dar te-a mai 
trimis pe tine vreodată să iei suflet omenesc şi să-1 aduci la 
dânsul?" Şi i-a răspuns: „Am fost trimis de-am omorât, dar 
suflet n-am putut lua." 

Şi 1-a întrebat Sfântul Ioan: „Dar pentru ce îl asculţi pe 
dânsul?" Şi i-a răspuns cel viclean: „Toată puterea satanei în 
dânsul este şi ne ascultă pe noi Chinops şi noi pe el." 

Apoi i-a zis Sfântul Ioan: „Apostolul lui Iisus Hristos, 
îţi porunceşte ţie, duhule viclean, ca să nu mai intri în 
locuinţele oamenilor şi nici să nu te mai întorci la Chinops, ci, 
afară din ostrovul acesta, să ieşi şi să te munceşti." Şi îndată a 
ieşit spurcatul din ostrov. Şi văzând Chinops că nu i s-a mai 
întors dracul, a trimis pe altul, dar şi acela a pătimit la fel. Apoi 
a trimes pe alţi doi diavoli, dar le-a poruncit ca unul să intre la 
Ioan, iar altul să stea afară, să asculte şi să îi aducă lui răspuns. 

Deci, intrând unul din diavoli la Sfântul Ioan, a pătimit 
ca şi cei dinaintea lui, iar cel care era afară, văzând chinul 
tovarăşului său, a fugit la Chinops şi ceea ce văzuse i-a spus. 

Deci, auzind Chinops s-a umplut de mânie pentru 
aceasta, şi luând toată mulţimea drăcească, a mers în cetate şi s- 
au bucurat mulţi cetăţeni văzând pe Chinops, şi mergeau de i se 
închinau lui. 

Şi văzând el că Ioan învăţa poporul, s-a umplut de 
multă mânie şi a zis către toţi: „O, oameni orbi care aţi rătăcit 

de la calea adevărului, ascultaţi-mă pe mine; de este drept Ioan 
şi de sunt drepte cele grăite de dânsul, să vorbească cu mine şi 
să facă acele feluri de minuni pe care şi eu le voi face, şi veţi 
vedea cine este mai mare între noi, Ioan sau eu? De va fi mai 
mare Ioan voi crede şi eu pe cele spuse şi făcute de dânsul." 

Deci, luând Chinops pe un tânăr i-a zis lui: „Tânărule, 
este viu tatăl tău?" Şi i-a răspuns lui tânărul: „A murit." Şi 1-a 
întrebat Chinops: „Dar cu ce moarte a murit?". Iar tânărul a zis: 
„Corăbier a fost şi spărgându-se corabia s-a înecat în mare." 
Atunci a zis Chinops către Ioan: „Acum să-ţi arăţi puterea ta, 
Ioane, ca să vedem cele zise de tine şi să pui pe tatăl viu, 
înaintea fiului său." Iar Ioan a zis: „Nu m-a trimis pe mine 
Hristos ca să ridic pe cei morţi din mare, ci pe oamenii cei 
amăgiţi să-i învăţ." Şi a zis Chinops oamenilor: „Măcar acum 
să mă credeţi pe mine că înşelător este Ioan şi că vă amăgeşte 
pe voi. Prindeţi-1 pe el şi-1 ţineţi până ce voi scoate pe tatăl 
copilului viu." Şi mulţimea 1-a ţinut pe Ioan. 

Apoi şi-a întins mâinile Chinops şi a plesnit cu ele şi a 
lovit marea, toţi temându-se, apoi făcându-se nevăzut din locul 
acela, oamenii cei de pe mal ridicau glasurile lor şi ziceau: 
„Mare eşti Chinopse." Şi a ieşit Chinops din mare, ţinând pe 
tatăl copilului viu şi toţi s-au mirat. Şi a zis tânărului: „Oare 
este acesta tatăl tău?" Şi a răspuns tânărul: „Aşa, doamne," şi s- 
au închinat toţi lui Chinops. Atunci căutând lumea să-1 ucidă pe 
Ioan, Chinops i-a oprit pe ei şi a zis: „Când veţi vedea cele mai 
mari decât acestea atunci să fie muncit." Şi chemând pe alt om 
i-a zis lui: „Ai avut tu fiu?" Iar acela a răspuns: „Da, doamne, 
dar din zavistie 1-a ucis pe el un oarecare." Şi îndată a strigat 
Chinops, chemând pe nume pe ucigaş şi pe cel ucis, şi amândoi 
au stat de faţă. Atunci a zis Chinops omului aceluia: „Oare 
acesta este fiul tău şi acesta este ucigaşul lui?" Şi a zis omul: 
„Aşa, doamne!" Şi a zis Chinops lui Ioan: „Ce te minunezi, 

Ioane? Iar Ioan a răspuns: „Eu de aceasta nu mă minunez." 
Atunci a zis Chinops: „Şi mai mari decât acestea vei vedea şi 
atunci şi mai mult te vei minuna şi nu vei muri până ce nu te 
voi înfricoşa pe tine cu semnele." Atunci a răspuns Ioan lui 
Chinops: „Semnele tale degrabă se vor strica." 
Auzind mulţimile un cuvânt ca acesta, s-au repezit asupra 
Sfântului Ioan şi l-au bătut până când au considerat că a murit. 
Şi a zis vrăjitorul Chinops: „Lăsaţi-1 neîngropat ca păsările 
cerului să-1 mănânce pe el," apoi s-au dus toţi din acel loc 
bucurându-se împreună cu Chinops. 

După aceea auzind Chinops că Ioan învaţă în locul care 
se numea „Aruncarea de pietre" a chemat pe un diavol cu 
ajutorul căruia făcea vrăjile şi mergând acolo unde era Sfântul 
Ioan i-a zis lui: „Mă gândesc că mai multă ruşine şi înfruntare 
să îţi fac ţie că pentru aceasta te-am lăsat viu, să vii deci la 
malul mării şi vei vedea slava mea şi te vei ruşina." Şi mergeau 
după Chinops trei diavoli care li se păreau mulţimii că sunt 
oameni înviaţi din morţi. 

Apoi lovind tare şi plesnind cu mâinile s-a aruncat în 
mare şi s-a făcut nevăzut în ochii tuturor. Atunci mulţimea de 
pe mal a strigat: „Mare eşti Chinopse şi nu este altul mai mare 
decât tine!" 

Atunci a poruncit Ioan celor trei diavoli care luaseră 
chip de oameni să stea pe loc şi să nu se ducă după dânsul. Şi s- 
a rugat Sfântul Ioan Domnului ca să nu-1 mai socotească printre 
cei vii pe Chinops, şi aşa a fost. Pentru că pe neaşteptate s-a 
tulburat marea şi fierbea cu valuri mari şi n-a mai ieşit Chinops 
din mare, rămânând acolo în adâncul apelor după cum şi 
Faraon, când s-a afundat în apă la trecerea prin Marea Roşie. 

Iar diavolilor acelora, pe care mulţimea îi considera că 
sunt oameni înviaţi din morţi, le-a zis Sfântul Ioan: „In Numele 
lui Iisus Hristos, Celui răstignit şi a treia zi înviat, vă poruncesc 

să ieşiţi din ostrovul acesta, iar ei îndată s-au făcut nevăzuţi. 
Mulţimea de oameni stăruia tot aşteptând să iasă Chinops din 
mare, trei zile şi trei nopţi pe nisipul mării răbdând de foame, 
de sete şi arşiţa soarelui. Iar cei mai mulţi dintre ei au slăbit şi 
zăceau fără de glas, dintre care trei copii au murit. 

Milostivindu-se Sfântul Ioan s-a rugat pentru mântuirea 
lor şi mult vorbindu-le despre credinţă, a înviat pe copiii lor şi 
a tămăduit pe bolnavi. 

Apoi toţi, apropiindu-se de Domnul nostru Iisus 
Hristos, s-au botezat şi s-au întors la casele lor slăvind şi 
lăudând pe Mântuitorul Hristos. 

Aşa va face şi Antihrist tot felul de minuni, ba şi mai 
mari are să facă decât Chinops, însutit şi înmiit, cu vrăjile şi cu 
farmecele lui. Că toată puterea satanei i se va da lui, ca să facă 
orice, pentru a înşela pe oricine, iar dacă va fi cu putinţă şi pe 
cei aleşi. 

5. CUVÂNT DESPRE SFÂRŞITUL LUMII 

din Apocalipsa şi din scrierile altor Sfinţi Părinţi 

LA SFÂRŞITUL lumii, după multe răutăţi ale lui Anti- 
hrist, vor fi mari nevoi şi scârbe în toată lumea, cum n-au mai 
fost de la începutul lumii, dar nici atunci nu va uita Dumnezeu 
pe aleşii săi, căci le va trimite lor ajutor şi va scurta zilele lui 
Antihrist şi împărăţia lui cea urgisită curând o va strica. Şi acei 
trei ani şi jumătate vor trece foarte repede, după cum zice 
Sfântul Ioan Evanghelistul în Apocalipsa, cap. 12: „Şi mai 
înainte va trimite Dumnezeu pe Enoh şi pe Ilie care vor arăta 
vicleşugurile lui Antihristr Căci aceşti Sfinţi sunt luaţi cu 
trupurile în rai, Enoh mai înainte de potop; Ilie după potop, iar 
Ioan după Hristos, şi trăiesc până astăzi aşa cu trupurile, unde, 
numai Dumnezeu ştie. Şi vor veni atunci, adică în vremea lui 
Antihrist, aceşti Sfinţi şi vor arăta vicleşugurile lui. Şi la sfârşit, 
tăiaţi fiind cu sabia, vor muri şi vor şedea în uliţe trupurile lor 
moarte trei zile şi jumătate; şi după cele trei zile şi jumătate va 
veni glas din cer, zicându-le lor: „Sculaţi-vă şi veniţi la mine;" 
şi atunci îndată, înviind ei, se vor ridica cu trupurile în nori la 
cer. Iar după aceea degrabă va sosi sfârşitul lumii şi va fi după 
cum a zis Domnul nostru Iisus Hristos în Sfânta Evanghelie. 
Atunci puterile cerului se vor clătina, iar îngerii care au această 
dumnezeiască dregătorie (ca întru minuni, cu tărie să poarte 
lucrurile lui Dumnezeu), atunci vor începe a schimba şi a tocmi 
lucrurile cerului şi ale pământului, cu groaznice schimbări, 
încât vor înfricoşa lumea şi va fi mare frică şi durere oame- 
nilor. Iar toate acestea vor fi spre răsplătirea oamenilor celor răi 
şi vrăjmaşi ai lui Dumnezeu. 

5.1. Descoperire a lui Dumnezeu 

către un oarecare om drept şi plăcut al Său 

SUFLETUL unui om drept, cu voinţa lui Dumnezeu, a 
fost purtat prin vămile văzduhului, prin iad şi prin rai; şi fiind 
el purtat pe la toţi Sfinţii, a fost dus şi la aceşti trei Sfinţi: la 
Enoh, la Ilie şi la Sfântul Ioan Evanghelistul, căci aceşti trei 
Sfinţi sunt la un loc. Purtat fiind de Arhanghelul Mihail, i s-au 
arătat lui toate cetele Sfinţilor. Iar la aceştia trei era o masă 
foarte frumoasă, care avea o prescură pe dânsa. Atunci a zis 
Arhanghelul Mihail: „Fericiţi vor fi toţi câţi se vor învrednici a 
mânca din prescura aceasta. Căci, în vremea lui Antihrist va 
înceta de a mai fi Sfânta Liturghie pe pământ şi vor veni aceşti 
trei Prooroci, în vremea lui Antihrist, şi vor sluji Sfânta 
Liturghie şi vor împărtăşi pe creştinii care se vor afla în vremea 
aceea, şi care vor primi propovăduirea acestor trei Prooroci," 
după cum zice la Apocalipsa (7, 4): „Şi am auzit numărul celor 
pecetluiţi, o sută patruzeci şi patru de mii, pecetluiţi din toată 
seminţia fiilor lui Israif (adică din tot neamul jidovilor). 
Aceştia au să creadă în propovăduirea acestor Prooroci, afară 
de alte limbi şi neamuri care vor primi propovăduirea acestor 
trei, şi vor fi omorâţi de Antihrist, pentru că nu l-au primit pe 
dânsul (după cum zice Sfântul Ioan Damaschin despre venirea 
lui Antihrist). 

Cele patrusprezece semne, prin care lumea se va strica, 
vor fi in patrusprezece zile. Va certa Dumnzeu lumea cu 
dânsele, aşa cum ne-au arătat Sfinţii Părinţi. Ele nu vor urma 

una după alta, în fiecare zi la rând, ci, precum scrie la 
Apocalipsa Sfântului Ioan, se vor împărţi zilele acelea în 
oarecare vremi. Şi vor fi semnele acestea la sfârşitul lumii: 

în ziua dintâi, se vor înălţa toate apele mărilor în sus de 
patruzeci de coţi şi vor sta ca nişte ziduri. 

în ziua a doua, vor scădea apele mărilor în adânc, încât 
abia se vor vedea şi, de sunetul valurilor, toată lumea se va 
îngrozi; iar care vor fi aproape de mare, vor muri de groaza 
vuietelor valurilor. 

în ziua a treia, toate fiarele cele spurcate şi veninoase şi 
toate jivinele mării, cele necurate şi veninoase, vor ieşi la 
ţărmurile mării şi vor urla şi vor ţipa cu glas mare, încât se vor 
înspăimânta toţi oamenii din lume. 

în ziua a patra, se vor aprinde apele mărilor şi toate 
celelalte ape (curgătoare şi stătătoare) şi vor arde din fund până 
deasupra şi vor clocoti ca para de foc şi ţărmurile se vor face de 
smoală şi de catran, şi va fi mare groază şi spaimă în toată 
lumea. 

în ziua a cincea, marea şi izvoarele şi tot pământul, se 
vor umple de sânge, după cum zice Isaia, Proorocul, la cap. 24, 
şi Ioan, la Apocalipsa: „Am văzut, zice, pe al treilea înger că a 
vărsat cupa cea de aur, ce o luase din mâinile lui Dumnezeu, 
peste izvoarele apelor, şi s-au prefăcut în sânge. Atunci a zis 
îngerul: Drept eşti, Doamne şi drepte sunt judecăţile Tale; că 
pentru vărsarea sângelui Proorocilor, sânge le-ai dat să bea, 
căci vrednici suntT 

în ziua a şasea, va fi cutremur mare în tot pământul 
(atât de mare şi de groaznic, cum n-a mai fost de la începutul 
lumii), încât se vor sfărâma munţii şi se vor topi ca ceara la foc, 
după cum zice David: „Munţii, ca ceara, s-au topit de faţa 
Domnului" (Psalmul 96, 5), şi Miheia: „Şi se vor cutremura 
munţii sub dânsul şi văile se vor topi ca ceara de faţa focului şi 

ca apa vor curge în jos' (1, 4). 

în ziua a şaptea, va fi iar cutremur mare peste tot 
pământul: stâncile şi pietrele se vor sfărâma lovindu-se una de 
alta. Oamenii şi dobitoacele vor muri zdruncinaţi, iar mai marii 
lumii acesteia, adică domnii şi împăraţii, ca nişte oameni beţi, 
se vor legăna. Şi cine, aflându-se în atâta primejdie, va putea să 
stea? 

în ziua a opta se vor aduna toate păsările cerului la un 
loc, vor ţipa şi vor striga cu mare jale, arătând că, peste puţină 
vreme, se apropie sfârşitul lor! 

în ziua a noua, toate fiarele pământului, fiecare după 
firea ei, se vor aduna şi vor striga, fiecare în glasul ei. In lume 
va fi frică mare şi spaimă, arătând şi ele că, în curând, va veni 
sfârşitul lor. 

în ziua a zecea, vor fi oamenii la fel şi deopotrivă, în 
necazul cel mare, că împăraţii, domnii şi cei bogaţi, nu se vor 
cunoaşte dintre cei săraci, şi, toţi în aceleaşi amărăciuni şi 
necazuri fiind, nimenea nu se va arăta mai mare; nici unul nu 
va căuta la aur, la argint şi la mărgăritare sau la pietre scumpe, 
ci toate acestea vor fi lepădate de toţi, ca nişte gunoaie pe 
drumuri şi nimeni nu le va mai lua, că nici nu vor avea 
trebuinţă atunci de ele. Toată pofta va pieri de la oameni în 
vremea aceea, şi feţele celor vii vor fi ca şi ale morţilor, în acea 
vreme nu-i va mai trebui nimănui frumuseţea femeilor, căci 
numai amar şi vai va fi în toată lumea: de o parte de groaza 
stihiilor, iar de altă parte de înfricoşarea lui Antihrist. 

în ziua a unsprezecea, vor ieşi toţi din casele şi lo- 
cuinţele lor, şi cei ce vor fi ascunşi se vor îmbrăca cu saci şi 
vor presăra cenuşă pe capetele lor şi vor plânge cu amar, toţi, şi 
se vor usca de frică. Atunci vor striga, toţi oamenii împreună, 
zicând: „O, voi, munţilor şi dealuri! Cădeţi asupra noastră şi ne 
acoperiţi şi ne ascundeţi de mânia lui Dumnezeu, că nu mai 

putem răbda scârbele ce ne-au cuprins;" şi foarte tare se vor 
înfricoşa. 

în ziua a douăsprezecea va fi după cum zice cuvântul în 
Evanghelia lui Hristos: „Soarele se va întuneca şi luna în sânge 
se va schimba şi stelele cerului vor cădea" Vai şi amar, de 
frica care va fi atunci oamenilor celor ce se vor închina lui 
Antihrist, căci, atunci, vor cunoaşte că au fost înşelaţi de 
vicleanul! Atunci însuşi Antihrist se va întrista, cu toate slugile 
lui, văzându-şi pierzarea lor. Atunci, va plânge cerul şi 
pământul, de amarul şi jalea oamenilor celor ce s-au înşelat de 
Antihrist şi s-au închinat lui. 

în ziua a treisprezecea se vor trimite îngerii, 
dumnezeieştile oşti ale cetelor cereşti, a celor de foc, peste 
toată faţa pământului, şi vor prinde pe toţi cei ce au fost 
pecetluiţi de Antihrist cu 666, şi îi vor aduna ca vântul. Şi după 
cum spulberă vântul pleava de pe faţa pământului, aşa vor lua 
pe Antihrist şi pe toate slugile lui. Şi îi vor arunca în iezerul cel 
de foc, în muncile cele veşnice, iar cei drepţi vor fi ridicaţi în 
întâmpinarea Domnului în văzduh şi vor împăraţi cu Iisus 
Hristos, în vecii vecilor. 

în ziua a paisprezecea, cerul şi pământul se vor aprinde 
de foc. Vor arde munţii şi dealurile şi toate măgurile, ca ceara 
se vor topi şi tot pământul se va preface în şes şi se va curaţi de 
toată spurcăciunea şi se va face alb ca zăpada şi curat precum 
cristalul, pentru ca să vină Făcătorul său pe dânsul. 

5.2. Cele 12 semne, care vor fi la sfârşitul lumii 

care s-au găsit într-un Hronograf evreiesc, 
de înţeleptul Ieronim 

IN ziua dintâi se va înălţa marea la înălţime încât să 
treacă din hotarele ei, covârşind vârfurile munţilor; şi va sta aşa 
ca nişte ziduri, nerevărsându-se în lături; 

în ziua a 2-a vor scădea apele mărilor atât de mult, încât 
abia se vor vedea; 

în ziua a 3-a se vor vedea deasupra mării chiţii cei mari 
şi tot felul de fiare din mare, care vor striga atât de tare, încât se 
va auzi glasul strigării lor până la cer; 

în ziua a 4-a vor seca mările şi apele; 

în ziua a 5-a vor asuda cu sânge toţi copacii şi ierburile 
pământului; 

în ziua a 6-a se va face cutremur mare în toată lumea, 
atât de mare şi înfricoşat, încât nu va sta pe picioare nici om, 
nici dobitoc. Şi vor cădea toate zidurile şi munţii şi toate 
locurile cele înalte şi se va face tot pământul şes; 

în ziua a 7-a toate stâncile şi pietrele se vor lovi între 
dânsele şi se vor sfărâma; 

în ziua a 8-a se vor deschide toate mormintele, de la 
apusul soarelui până la răsărituri, şi vor ieşi oasele morţilor şi 
vor sta deasupra pe faţa pământului; 

în ziua a 9-a vor cădea stelele de pe cer. Şi toate 
dobitoacele şi fiarele se vor aduna în câmpuri şi vor rage tare 
fără a paşte; 

în ziua a 10-a vor muri toţi oamenii, ca să învieze cu 
ceilalţi morţi; 

în ziua a 11-a se va face cer nou şi pământ nou şi va 
veni atunci înfricoşatul Judecător arătat (foc mergând înaintea 

Lui), după cum zice David: „Dumnezeu arătat va veni, 
Dumnezeul nostru, şi nu va tăcea. Foc înaintea Lui va merge şi 
va arde pe vrăjmaşii Lui foarte" 

în ziua a 12-a se va arde cu foc iute, cerul şi pământul şi 
văzduhul. 

5.3. Vedenia pustnicului Grigorie 

care i s-a descoperit la anul 1868, în pustiul Iordanului, 

şi pe care a scris-o către stareţul Schitului românesc 

Prodromul din Sfântul Munte al Athosului 

DlN pustiul Iordanului: către mult doritul meu părinte 
Nifon, ctitorul şi fondatorul Sfântului Schit Prodromul din 
Sfântul Munte al Athosului, închinăciuni până la pământ. 

In numele Atotputernicului Dumnezeu, Celui în Treime 
slăvit şi al Născătoarei de Dumnezeu, a cărei milă este 
nemăsurată asupra noastră, a mult greşiţilor ei robi şi pe care o 
ascultă iubitul ei Fiu şi Dumnezeu, care ştie toate, de la 
întemeierea lumii şi până la sfârşit (şi pe care ni le-au vestit 
nouă, prin Sfinţii Săi Prooroci şi prin Evanghelii) pentru 
nevoile ce le va pune pe pământ, ca semne ale apropierii zilei 
celei de-apoi, mi-au vestit şi mie acestea prin îngerul Său. 

întâi m-am uitat la apus şi a ieşit un nor şi pe el era o 
baie mare, spre botez, celor ce au rămas neluminaţi până acum, 
în neamuri şi în popoare. 

Al 2-lea: Au ieşit şapte stele mari, de la apus, şi s-au 
dus tot bătându-se către răsărit, închipuind că va veni neam 
peste neam. 

Aici zice despre Constantinopol, căci va veni de la apus 
Filip al şaselea, cu 1 8 naţii şi se vor bate atât de tare şi atât de 
cumplit, încât va curge sângele ca pâraiele şi apa Buhadului va 
fi ca sângele de roşie. 

După această groaznică bătălie se va face al optulea 

sobor, pentru ca să se aleagă binele de rău, adică dreapta 
credinţă din eresuri şi atunci vor veni toate neamurile la Sfântul 
Botez Ortodox. 

Al 3-lea: Am văzut căruţă de lemn, cu cai de lemn, fără 
alt material, mergând. Şi mi s-a grăit că este sfârşitul la tot 
meşteşugul, după cum zice Proorocul Daniil: „Când se va 
înmulţi mintea, atunci va fi şi sfârşitul" Căci vor ieşi maşinării 
încât şi prin văzduh vor zbura. 

Al 4-lea: Am văzut cerul plin de păsări zburătoare, care 
îi vor mânca pe oameni de vii. Şi vor fi acestea după cum zice 
Proorocul Iezechiel. 

In vremea când vor veni din China, ca să ia toate ţările 
creştine, vor fi atât de mulţi, ca negura care acoperă pământul 
şi, din cauza lipsei de hrană, vor mânca pe oameni de vii şi 
sângele lor îl vor bea, pentru lipsa ce va fi pe pământ. Dar îi va 
pierde Domnul pe ei, cu fulgere şi cu trăsnete şi cu piatră, încât 
niciunul nu are să mai rămână. 

Şi atunci va porunci Domnul păsărilor cerului şi fiarelor 
pământului ca să-i mănânce pe ei, pentru că, dacă i-ar lăsa aşa, 
s-ar împuţi tot pământul şi văzduhul şi ar muri toţi oamenii. 

Al 5-lea: Am văzut două păsări foarte mari: una, care 
era foarte grasă, a murit îndată pe pământ, iar pasărea cealaltă 
era foarte slabă. 

Aici, se arată că vor fi doi împăraţi, şi unul, care este al 
Turciei, va pierde în mod desăvârşit împărăţia lui, iar al doilea, 
împăratul Austriei. Căci zice Agatanghel: „Vai ţie, Austrie, că 
nu vei vedea lumina ta până când nu vei cânta: «Bine este 
cuvântat cel ce vine în numele Domnului.»" 

Să nu se mire nimeni de lucrurile ce se vor întâmpla, 
pentru că Dumnezeu nu-i nedrept, căci Austria a luat cu 
nedreptate alte ţări mai mici şi le-a asuprit pentru religie şi 
pentru ca să îşi lărgească hotarele; după cum a luat din Serbia 

atâtea milioane de sârbi şi i-a făcut papistaşi; după cum i-a luat 
pe Ieşi. De la noi (de la români) a luat Bucovina şi alte părţi. 
Acestea înseamnă luarea a toată bunătatea de pe pământ şi tot 
rodul cu care ne-am hrănit noi până acuma. Prin asta să 
înţelegem, nu numai hrana cea trupească, ci şi cea 
duhovnicească. De aceea a lipsit hrana cea duhovnicească, căci 
învăţăturile de astăzi sunt rătăcite, deoarece au adus profesori 
străini, eretici, care cu încetul au să-i îndepărteze (pe creştini) 
de la dreapta credinţă Ortodoxă. Cred însă că Dumnezeu nu va 
zăbovi arcul mâniei Sale asupra celor răi. Căci se spune în 
Psalmii lui David: „Plerde-va Domnul pe cel ce grăieşte 
minciunar 

„Şi pasărea cealaltă era foarte slabă;" prin aceasta se 
arată că va fi moarte cumplită pe pământ, de foame, de sete şi 
de alte morţi năprasnice. 

Al 6-lea: Mi s-a arătat Mântuitorul, dimpreună cu Prea 
Cinstita Sa Maică, şi am privit la Prea Curata Maică şi Fecioară 
şi era numai cu lanţuri de aur înfăşurată şi împodobită. Am 
privit la Mântuitorul şi avea în stânga Sa o carte şi, fără a-mi 
spune ceva, S-au înălţat. 

Al 7-lea: Mi s-a dat în mână cartea, ce am văzut-o la 
Mântuitorul, fiind peste tot pecetluită, dar pe aducătorul ei nu 
mi s-a slobozit a-1 vedea cu ochii mei cei trupeşti. Şi s-a 
desfăcut una din peceţi şi am citit acestea: „24 de ani mai sunt 
încă şi toată pacea se va lua de pe pământ." După aceea s-a 
închis vederea ochilor mei şi n-am mai putut citi nici un 
cuvânt. Şi mi-a luat din mână cartea, grăindu-mi: „Celelalte nu 
le poţi vedea cu ochii cei trupeşti, că această carte este a 
Proorociei celei veşnice de la început." 

Al 8-lea: Dus fiind la un loc înalt am privit toate 
holdele şi ţarinile lumii cu totul coapte şi uscate şi plecate spre 
cădere... 

Creştinătatea din toată lumea este uscată şi plecată spre 
cădere. Adică credinţa creştină fără de fapte este în mare 
primejdie de a cădea, în mod desăvârşit, de la Dumnezeu. Dar 
Dumnezeu nu va înceta, certându-ne şi pedepsindu-ne, doar ne 
vom întoarce la El. 

„...Am privit şi, pe neaşteptate, am văzut venind 
mulţime de secerători străini." 

Aceştia mi se pare că au să fie cei din China, fiindcă 
zice „străin", adică străin de Dumnezeu, adică închinători la 
idoli. 

„Şi, secerând toate bucatele, grâul, porumbul şi toate 
semănăturile, le-au cărat din toate părţile la arie, spre treierat: şi 
aveau în mână lopată mare, spre vânturat." 

Şi, cu adevărat, cei ce vor veni dinspre China, când vor 
intra în lume, vor tăia pe creştini, eretici, evrei şi turci, după 
cum se taie şi se adună grâul de pe câmp la arie, spre a fi 
treierat. Aşa vor face aceştia; vor aduna toate neamurile spre 
tăiere şi îi vor vântura, cum se vântură pleava la arie, de către 
vânt, şi o spulberă în toată lumea; aşa vor face aceştia, căci 
şaptezeci şi doi de împăraţi au să fie în fruntea lor. 

Al 9-lea: Eram privind şi s-a dat drumul la toate 
dobitoacele pământului, mari şi mărunte, curate şi necurate, ca 
să pască toate ţarinele. Şi priveam şi iată se îngrăşaseră foarte. 

Când se va lua Constantinopolul de la turci de către 
împăratul pe care au să-1 pună îngerii, are să fie bine, căci va 
rodi pământul însutit şi războaie nu vor fi, iar săracii au să fie 
ca împăraţii de bogaţi. Atunci vor fi zilele cele de aur, după 
cum zice Agatanghel. 

„Şi s-a spus: aproape este toamna, adică sfârşitul lumii, 
apoi s-au pregătit trei scaune." 

Adică trei căsăpii în care se vor aduna toate spre tăiere. 
De la anul 1871 va începe foamete, căci se va lua rodul de la 

toate cele cu care ne-am hrănit până astăzi, mergând aşa, din 
rău tot mai spre rău. Acestea toate, câte le zice Grigorie, se vor 
împlini după luarea Constantinopolului de la turci. Căci, când 
va împăraţi împăratul cel bun, care va fi pus de îngeri, va fi 
pace şi dreptate, 32 de ani. Iar după acesta va fi împărat unul 
rău, şi de la acesta vor începe anii durerilor, de care zice 
Grigorie; şi va urma aşa tot mai rău până la sfârşit. 

Al 10-lea: Eram privind. S-a sculat un casap de la apus, 
având în mâna lui un cuţit mare şi cu dânsul alţi casapi, mulţi şi 
tari, având toţi cuţite în mâini. Şi au venit la întâiul scaun, care 
este în Viena şi, după cum eram şi priveam cele ce grăiesc, au 
început să taie şi să înjunghie şi era un ţipăt foarte mare; apoi 
răsturnară scaunul. Şi ieşea un râu de sânge din căsăpie, ca de 
treizeci de stânjeni de lat şi de trei de adânc, după cum am 
putut a-1 aprecia cu ochii. 

Acest casap se spune că a venit de la apus. Aici prin 
„apus" trebuie înţeles: cel căzut de la Dumnezeu, în 
necunoaştere de Dumnezeu şi care nici nu crede în Dumnezeu. 
Mi se pare că are să fie Antihrist, pentru că se zice că: „stătea 
de-a dreapta împăratului rusesc un evreu foarte semeţ." Zic 
Sfinţii Părinţi, că va bate pe trei împăraţi mari şi, negreşit, 
Antihrist trebuie să fie acesta, căci Constantinopolul are să fie 
cufundat în vremea lui Antihrist. 

Al 11-lea: Şi au trecut casapii la al doilea scaun, care 
este al Prusiei. Aşa îmi arăta mie cel ce-mi arătă acestea: Era 
un ţipăt foarte mare, de la dobitoacele care se junghiau 
(dobitoace sau eretici, care nu cinstesc pe Dumnezeu după 
adevăr). Apoi răsturnară scaunul. După ce sfârşise tăierea, 
ieşise alt râu de sânge tot aşa de mare, de nu-1 putea trece 
voinicul călare. Iar culoarea sângelui, ce ieşea din eretici, era 
foarte urâtă. 

Al 12-lea: Trecură acea căsăpie către al treilea scaun, 

care este al Rusiei (căci aşa mi se arătau, toate, pe rând). La 
această căsăpie, erau adunate numai dobitoace curate, dar 
foarte grase, adică în creştinătate. Se tăiau foarte, mari şi mici, 
şi erau trimişi casapii prin toţi munţii, ca să adune toţi berbecii 
la căsăpie, pentru tăiere, zicând, că altă grijă n-au iubitorii de 
argint decât să mănânce şi să bea, de la cei bătrâni până la cei 
tineri. Adică s-au abătut de la paşterea cea duhovnicească la 
iubirea de argint, la mâncări şi la băuturi fără saţiu. Şi îi 
aduceau în turme, turme, spre tăiere; şi eram privind când 
răsturnară al treilea scaun! Apoi au pus foc casapii în palaturile 
împărăteşti şi era fumul arderii ridicându-se până la norii 
cerului. Şi eram umblând prin toată cetatea Petersburgului şi, 
iată, nu erau locuitori, şi, cetatea era pustie de tot, împreună cu 
alte părţi creştineşti. 

Al 13-lea: Mi s-a zis: priveşte în faţa împăratului. Şi era 
până la 60 de ani, în ziua când fugea el la munţi, în pustii, 
numai cu un soldat, de la faţa vrăjmaşilor săi. Şi iarăşi am 
văzut pe împăratul, şezând pe scaun, tânguindu-se că a pierdut 
toate moşiile pe care le-a avut. Iar un evreu stătea de-a dreapta 
lui cu sabia goală, foarte semeţ. 

Al 14-lea: Era ieşind un râu de sânge, de la a treia 
căsăpie mare, dar nu m-am putut apropia nicidecum de râul cel 
de sânge, nici de trupurile morţilor, fiind oprit şi zicându-mi-se 
că toţi sunt Preoţi, Cuvioşi, Mucenici, omorâţi cu felurite 
munci pentru dreapta credinţă 4 . Deci, fericit va fi şi mucenic se 
va chema, tot cel ce va răbda să moară creştin: sau de sabie, sau 
de foc, sau înecat, sau de foame, sau de sete, sau de orice 
felurite munci, pentru dreapta credinţă. Şi am privit la râul cel 
de sânge, ce ieşea din creştinătate şi nu se putea compara nici 



4 Imaginea descrisă se aseamănă mult cu ceea ce s-a petrecut în Rusia după 
ce comuniştii au luat puterea şi l-au ucis pe ţar cu întreaga familie. 

cu 20 de părţi la una, cu cel ce ieşea din ereticii păgâni. Era 
luminat ca nişte pietre scumpe şi spuma lui era albă ca zăpada. 
Şi îmi arătă, în carte, nenumărata sumă a morţilor, dar nu am 
putut-o număra cu privirea, căci erau milioane de milioane! 

Al 15-lea: Am fost dus la un munte înalt; şi m-am uitat 
la cer şi iată, a ieşit de la apus un nor mare care a acoperit toată 
faţa cerului. După aceea a ieşit alt nor mare, foarte întunecat, şi 
a acoperit toată faţa pământului, plin cu foc şi sânge, şi mergea 
spre răsărit cu urgie foarte mare şi era să cadă peste mine; dar 
m-am rugat Domnului şi a venit un nor mic şi m-a ridicat foarte 
sus şi m-a pus pe spatele acelui nor purtător de foc şi de sânge. 
Şi nu am văzut soarele, nici luna, nici stelele, şi nu ştiam cum 
mă ţine la atâta înălţime. După aceea s-au dus la răsărit şi pe 
mine m-au pus pe pământul cel de odihnă. Iar sus era Duh de 
rouă, ca rouă lui Aron. Adică, toate relele, de la apus vor ieşi şi 
către răsărit vor merge. Şi pentru fărădelegile noastre va pune 
Dumnezeu peste noi: foamete şi secetă şi ne va da în mâinile 
celor mai cumpliţi păgâni care, jupuindu-ne de vii, ne vor arde 
şi ne vor trece prin ascuţişul săbiei; dar nimenea dintre creştini 
să nu se abată de la Sfânta Credinţă Ortodoxă, căci mulţi 
învăţători s-au sculat, şi se vor scula nenumăraţi, pe deasupra oi 
şi înăuntru lupi răpitori, care se vor sili, în tot chipul, a răpi 
turma lui Hristos de la păzitorii ei duhovniceşti. De la patriarhi 
până la diaconi, aveţi grijă de turma lui Hristos, să nu piară 
vreun miel din ea, căci veţi da seamă de toată turma, în ziua 
mâniei şi a urgiei şi a focului şi a scrâşnirii dinţilor, înaintea 
Domnului; căci s-au apropiat zilele lupilor, ale tigrilor şi ale 
celor mai cumplite fiare sălbatice, care se vor sili, în tot chipul, 
să sfâşie turma lui Hristos. 

Al 16-lea: Am auzit pe Maica Domnului plângând 
foarte tare şi grăind cuvinte mari şi nu am putut înţelege pentru 
mulţimea plânsului. Şi, iarăşi, mi s-a zis: „Aşa zice Domnul 

Dumnezeu, Sfânta Treime, Domnul a toată puterea de sus şi de 
jos, Domnul a tot ce mişcă: vin zile în care nu ne vom odihni, 
nici ziua şi nici noaptea, de urgia ce va să fie." 

Al 17-lea: Iarăşi mi s-a zis: „Vezi, ce semn înfricoşat 
s-a arătat, până a nu se împlini cei 24 de ani arătaţi în cartea 
proorociei ce ţi s-a dat?." 

Privegheri şi cu acatiste şi inimă curată şi vă va arăta 
dacă Dumnezeu ne va ierta şi va mai îndelunga aceasta de la 

noi şi de la fiii noştri în alt neam. 

* 

Şi te rog din suflet, prin cel prin care vei primi această 
scrisoare, să-mi trimiţi şi mie răspuns, din cele ce te va lumina 
Maica Domnului, citind acestea. Că aşa am rugat pe 
închinătorii aceia, care mi-au făgăduit că iarăşi se vor întoarce 
după câtăva vreme. Şi vă rog a ne ruga unii pentru alţii, că aşa 
este plăcut Domnului, că de la Domnul m-am înştiinţat a-ţi 
trimite acestea, pe care le vei împărţi pe la păstorii bisericeşti, 
căci multă plată vei primi pentru osteneală. 

Scrisă cu mâna mea, în pustiul Iordanului, unde mă 
aflu, în mult-tristul locaş locuind. 5 

Anul 1870, iulie 2, 
Pârvu Grigorie, Pustnicul. 



5 Iar pentru vedenia pentru care zice ca să se roage Domnului ca să-i 
descopere dacă ne va ierta Dumnezeu sau nu, Părintele Nifon nu a mai avut 
vreme pentru că fiii lui cei duhovniceşti 1 -au dat în judecată în ţară şi la 
Patriarhie şi a şezut pe la schituri (şi a fost alungat şi de la Schitul din Tasul) 
şi a umblat aşa 28 de ani. Şi aşa a fost prigonit, până la moartea lui; şi 
ucenicii lui, cu dânsul împreună. 



Monah Zosima Pascal-Prodromitul 104 



5. 4. Cuvânt al Sfântului Sfinţitului 
Mucenic Ipolit, papă al Romei 

Despre sfârşitul lumii şi pentru a doua venire a Domnului 
nostru Iisus Hristos şi pentru venirea lui Antihrist 

„OBICEI au împăraţii, când voiesc a merge la război, 
mai întâi să trimită din oamenii lor prin oraşele pe unde au să 
treacă, ca să dea de veste poporului să iasă în întâmpinarea 
lor." 

Asemenea a făcut şi Marele împărat al împăraţilor, Iisus 
Hristos. Fiindcă avea să iasă la război contra ucigaşului de 
oameni, diavolul, a trimis mai întâi pe Prooroci, care au 
propovăduit venirea Lui din cer pe pământ. Şi au spus de 
Naşterea Lui din Pururea Fecioara Măria şi că Se va boteza, va 
pătimi, şi va muri pe Cruce, Se va îngropa şi va învia, ca 
împreună să ne învieze şi pe noi, Se va înălţa la ceruri şi va 
trimite pe Sfântul Duh, ca să lumineze pe Sfinţii Apostoli, 
pentru că ei aveau să propovăduiască Sfânta Evanghelie la 
toate neamurile, până la marginea Pământului. Toate acestea 
le-au arătat Sfinţii Prooroci, încă şi despre sfârşitul lumii au 
spus, ca cei ce erau înainte-văzători şi luminaţi de Sfântul Duh. 

Şi toate se vor împlini la vremea lor. Căci va veni 
Domnul nostru Iisus Hristos ca să răsplătească fiecăruia după 
lucrurile lui: pe cei drepţi să-i încununeze, iar pe cei păcătoşi 
să-i osândească. Şi auzind şi noi, să luăm aminte despre noi 
înşine ca, cunoscând că este judecată şi răsplătire, să nu mai 
păcătuim, zicând că „Dumnezeu este milostiv şi ştie neputinţa 

firii omeneşti," ci să ne ferim de orice păcat, că, deşi 
Dumnezeu este milostiv, dar este şi drept judecător, dând 
fiecăruia după faptele lui. 

Deci, rogu-vă pe voi binecredincioşilor creştini, fii ai 
Tatălui ceresc, să deschideţi ochii inimii voastre, ca să primiţi 
cu toată dragostea cuvintele mele, ce am să vi le zic, ca pe nişte 
seminţe cereşti în sufletele voastre cele însetate de graiuri 
dumnezeşti, deoarece am a vă spune lucruri prea de mirare şi 
străine auzului omenesc, adică despre sfârşitul lumii şi despre 
înşelăciunile diavolului, despre farmecele şi vrăjile lui Antihrist 
şi despre a doua venire a Domnului nostru, Iisus Hristos. însă, 
de unde voi începe, o, iubitorilor de Hristos?! Şi pe cine să 
aduc martor cuvintelor mele? Că nu am mai mult decât credinţa 
şi nădejdea spre Dumnezeu. 

Marele Prooroc Isaia, mai vechi decât ceilalţi Prooroci, 
zice despre sfârşitul lumii aşa: „Pământul vostru, deşert şi 
pustiu! Oraşele voastre, arse de foc! Ţara voastră, înaintea 
voastră, o mănâncă străinii! Părăsi-se-va fiica S ionului ca 
umbrarul în vie şi ca o păzitoare de poame în harbuzărie, ca un 
oraş împresurat de vrăjmaşi!' 

Iată, cât de arătat zice Proorocul pentru sfârşitul lumii! 
Şi nu vorbeşte pentru poporul iudeu, nici nu vorbeşte despre 
cetatea lor, Sionul, ci pentru Sfânta noastră Biserică zice, căci 
în vremea lui Antihrist se va pustii. Dar de ce această Biserică, 
care a lui Dumnezeu este, se numeşte noul Sion? David zice: 
„Maica Sionului, va zice omul, şi om s-a născut într-însa." Şi 
iarăşi: „Domnul în Sion, mare este şi înfricoşat." Şi Proorocul 
Osea zice, pentru sfârşitul lumii, aşa: „în vremile cele de apoi 
va trimite Domnul vânt arzător din pustie asupra lor, şi se vor 
usca cu totul vinele lor, şi tot vasul cel mai plăcut al lor se va 
defăima şi cele ce vor avea în pântece vor crăpa" Deci, care 
este altul vântul cel arzător, dacă nu Antihrist, care se va naşte 

din pustie, adică din poporul iudeu, care este pustiit de darul lui 
Dumnezeu, cu toţi cei ce-1 vor primi pe dânsul. 

In vremile lui se vor usca apele pământului şi se vor 
strica sufletele oamenilor celor ce sunt vase plăcute lui 
Dumnezeu, şi multe femei îngreunate vor muri de foame. 

Şi iarăşi, Proorocul Amos zice: „Acestea grăieşte 
Domnul «Fiindcă bateţi cu pumnul pe săraci şi luaţi de la 
dânşii daruri făcându-vă case strălucite, nu veţi locui 
într-însele»r Şi, mai jos, iarăşi zice: „Aceasta grăieşte Domnul 
Dumnezeu Atotţiitorul: în toate locurile va fi plângere mare şi 
în toate uliţele se va auzi: vai! vai! celor ce doresc ziua 
Domnului. Că această zi este pentru voi întuneric, iar nu 
lumină! Şi precum ar fugi omul din faţa leului şi ar da peste 
urs, aşa va fi în ziua aceea?' Adică, plângere şi tânguire mare 
va fi în vremea lui Antihrist. 

Apoi zicea celor ce-1 întrebau pentru sfârşitul lumii: 
Pentru ce doriţi să ştiţi? Că ziua aceea va aduce întuneric, iar 
nu lumină, adică pe Antihrist, în vremea căruia se vor face 
multe răutăţi, foamete mare şi secetă. Şi necaz peste necaz le va 
veni oamenilor, trecând din nevoi mari la mai mari, căci, din 
gura leului vor cădea în gura ursului. Şi Proorocul David zice, 
despre judecata lui Dumnezeu: „Acolo scaunele au şezut la 
judecată, scaunele asupra casei lui David.'" 

Şi pe tot Proorocul, de îl vei întreba, vei afla de obşte 
vestind pentru sfârşitul lumii. Şi, ca să nu întindem cuvântul de 
la toţi Proorocii, să aducem numai pe unul, spre mărturie, şi pe 
urmă să începem cuvântul despre care vrem să vorbim. 

Proorocul Maleahi, arăta despre sfârşitul lumii aşa: 
„Iată vine ziua arzând ca un cuptor, şi-i va arde pe ei şi vor fi 
toţi ca cei de alt neam, ca cei ce-şi fac numele lor bun, iar 
faptele lor sunt rele. îi va arde pe ei ca trestia, în ziua aceea, 
care vine, zice Domnul Atotţiitorul, şi nu va rămânea dintre ei 

nici neam, nici rădăcină, nici odraslă." Şi va răsări vouă, adică 
celor ce iubesc numele Lui, Soarele dreptăţii, Domnul nostru 
Iisus Hristos, Judecătorul Cel drept. Şi vindecarea va fi în 
aripile Lui. Şi mai jos zice: „Şi iată, Eu voi trimite vouă pe Ilie 
Tezviteanul, mai înainte de ziua cea mare şi înfricoşată a 
Domnului, care va întoarce inima părinţilor către fii şi inima 
omului către vecinul său, că să nu bată pământul fără de veste." 

Deci, toate acestea, ce le zice Proorocul, sunt ca să 
cunoaştem noi tulburările şi neînţelegerile ce vor fi în vremea 
aceea, cum vor fi atunci: „defăimaţi preoţii de popor şi poporul 
părăsit de purtarea de grijă a preoţilor; cum vor umbla tinerii în 
voia lor şi cum fiii vor urî pe părinţii lor! Părinţii îşi vor ucide 
fiii, muierile îşi vor da bărbaţii la moarte, bărbaţii vor trage la 
judecată pe femeile lor; stăpânii se vor face nemilostivi către 
slugi şi slugile împotriva stăpânilor; bătrânii nu vor fi cinstiţi 
de cei tineri şi tinerii nu se vor folosi de viaţa bătrânilor. 
Bisericile se vor schimba în grajduri, Scripturile se vor călca, 
Evanghelia se va defăima, curvia va prisosi, preacurvia se va 
înmulţi, minciunile, clevetirile, nedreptăţile, călcările de 
jurământ şi toate vicleşugurile se vor face în vremea cea mai de 
pe urmă (pentru care Sfântul Apostol Pavel ne sfătuieşte, 
zicând: Fraţilor, păziţi-vă de câini, adică de eretici). 
Păziţi-vă de lucrătorii fărădelegii; păziţi-vă de pierzarea 
voastră. Păziţi-vă să nu vă înşele pe voi cineva sau să vă 
amăgească cu vremelnica înşelăciune lumească. Vedeţi cum 
umblaţi. Umblaţi cu înţelepciune, nu ca cei necunoscători, ci ca 
cei înţelepţi, răscumpărând vremea, căci zilele sunt rele." 

Cine dar, auzind astfel de cuvinte de la Sfinţii Apostoli 
şi de la Sfinţii Prooroci şi de la însuşi Mântuitorul Hristos, să 
nu creadă că este înviere? Cine, auzind de judecată şi de 
răspuns, nu se va îngriji pe sine, ca să fie pregătit în tot minutul 
pentru a răspunde la dreapta judecată? 

Iar pentru Antihrist, zice Proorocul Daniel: „Eu, Daniel, 
iată, mi s-a arătat în vedenie, noaptea, patru vânturi ale cerului 
ce au lovit în marea cea mare şi patru fiare ce au ieşit din Mare, 
deosebindu-se între ele. 

Cea dintâi era ca leul, parte femeiască, şi avea aripi ca 
de vultur. Am privit până ce a întins aripile sale şi s-a ridicat de 
la pământ şi pe picioare de om a stat şi inimă de om i s-a dat ei. 

A doua fiară, asemenea ursului, a stat la o parte şi avea 
trei coaste în gura ei. 

Priveam şi iată a treia fiară, ca pardosul s-a arătat. 
Aceasta avea patru aripi de pasăre asupra ei şi patru capete. 

In urma acesteia priveam, şi am văzut a patra fiară 
înfricoşată şi înspăimântătoare şi cu tărie deajuns. Dinţii ei erau 
de fier şi unghiile de aramă; mânca şi ceea ce-i rămânea călca 
cu picioarele sale. Aceasta era mult mai deosebită decât 
celelalte fiare, pe care le-am văzut mai înainte, şi avea zece 
coarne; şi mă uitam la coarnele ei. Şi, iată, alt corn mic a ieşit 
din mijlocul lor şi trei coarne ale ei, din cele dintâi, s-au smuls 
dinaintea feţei aceluia; iar ochii erau ca ochii omului, în cornul 
acela, şi gură mare grăitoare." 

Acum să tâlcuim ce înseamnă aceste fiare: 

Cea dintâi fiară, adică leoaica, înseamnă împăratul 
Babilonului, Nabucodonosor, care, după cum a văzut Proorocul 
Daniil, era cu capul de aur, înălţându-se ca un vultur şi mult 
mândrindu-se, iar după aceasta, cu puterea lui Dumnezeu s-a 
schimbat în bou. După aceea s-a întors iarăşi la împărăţie, şi 
după ce s-a smerit, s-a întors la chipul său cel dintâi. 

Fiara a doua, adică ursul, înseamnă împărăţia perşilor, 
care s-a văzut ca argintul în vedenia lui Daniel. Şi zice 
Proorocul, că fiara avea trei coaste în gură. Aceasta înseamnă 
că trei naţii au împărăţii una după alta: perşii, midii (mezii) şi 
babilonienii. 

Fiara a treia, pardosul, înseamnă împărăţia lui 
Alexandru Macedon, care a împărăţit mai întâi asupra grecilor. 
A fost văzută de Proorocul Daniel ca arama căci, după căderea 
împărăţiei perşilor, Alexandru, fiul lui Filip, a ucis pe Darie, 
împăratul lor, şi i-a luat împărăţia. Iar despre ceea ce zice 
Proorocul, că „fiara avea patru capete şi patru aripi de pasăre," 
aceasta înseamnă că împăratul Alexandru, murind, a lăsat după 
dânsul patru împăraţi, fiind puşi de dânsul. 

Iar fiara a patra, care era înfricoşată şi îngrozitoare, 
având zece coarne, dinţi de fier şi unghii de aramă, înseamnă 
împărăţia romanilor, care s-a arătat în chipul fierului, fiindcă 
această împărăţie a fost mai puternică decât toate împărăţiile 
dinainte, după cum şi fierul mai tare este decât aurul, argintul şi 
arama. 

Să mai zicem acum pentru picioarele chipului, pe care 
1-a văzut Nabucodonosor în vis, şi pentru cele zece coarne ale 
acestei fiare. Acestea amândouă înseamnă că după ce vor trece 
zece împărăţii ale romanilor, se va naşte Antihrist; el a fost 
văzut ca „un corn mic în mijlocul celor 10 coarne". El va 
dezrădăcina trei împăraţi: al Egiptului, al Libiei şi al Etiopiei, şi 
va fi împărat la evrei. Şi va fi mare tulburare în vremea lui, 
mari războaie, mari împerecheri şi amestecări. Acesta îşi va 
începe împărăţia smerit, liniştit, iubit de toţi, cucernic, paşnic, 
urător de nedreptate. Va fi defăimător de daruri, necinstitor de 
idoli, iubitor de Scripturile bisericeşti, cinstitor de preoţi, 
ruşinându-se de bătrâni, îmbrăţişând pe tineri, îngreţoşându-se 
de curvie, vrăjmaş celor potrivnici, niciodată nu va jura, pe 
străini îi va iubi, pe săraci îi va ajuta, pe cei lipsiţi îi va milui, 
pe văduve le va ajuta, pe bolnavi îi va căuta. După acestea va 
face şi minuni: pe cei leproşi îi va curaţi, pe cei bolnavi îi va tă- 
mădui, va scoate draci, va spune mai înainte cele viitoare, va 
spune cele ce s-au făcut în depărtare, va învia morţi, va lumina 

orbi şi alte multe minuni va face, toate acestea cu năluciri 
drăceşti. Iar unde va vedea doi oameni certâdu-se, el îi va face 
să se împace, zicând că, Dumnezeu zice: „să nu apună soarele 
peste mânia voastră, având vrajbă cu fratele vostru." Şi aşa se 
va arăta întru toate după ale Domnului, până la o vreme. Bani 
nu va aduna, argintul nu-1 va iubi, pentru avere nu se va îngriji. 
Toate acestea le va face ca să-1 iubească oamenii şi să-1 
cinstească. 

Şi văzând oamenii bunătăţile cele desăvârşite ale lui şi 
puterea lui, se vor aduna toţi să-1 facă împărat. Dar mai mult 
neamul evreilor, îl vor cere lor de împărat, zicând între dânşii: 
oare se mai află altul ca acesta în acest timp. Oare se mai află 
alt sfânt astăzi ca acesta? Deci să-1 facem împărat şi să ne 
grăbim a-1 dobândi. Şi aşa, toţi vor merge la dânsul, rugându-1 
şi zicâdu-i: „Noi toţi pe tine te voim împărat şi pe tine te iubim, 
ţie ne supunem toţi, şi prin tine nădăjduim a ne mântui, că 
numai tu eşti drept pe pământ. Pe tine te-am cunoscut sfânt în 
neamul nostru, pe tine te-am găsit vrednic şi bun, pentru 
aceasta ne rugăm ţie, fii împărat peste noi!" 

Iar el, fâţărnicindu-se, nu va voi să-i asculte, ca să-1 
roage mai mult şi aşa, după multă rugăminte, va primi ca să se 
facă împărat şi îndată se va înălţa (mândri) inima lui, după cum 
zice Sfântul Ioan Evanghelistul în Apocalipsa: „Şi s-au închinat 
balaurului, care i-a dat stăpânire fiarei" Şi va face război cu 
trei împăraţi şi-i va omorî: pe al Egiptului, pe al Libiei şi pe al 
Etiopiei. După aceasta va ridica templul evreilor din Ierusalim 6 
şi îl va lua în stăpânire. Şi după aceasta, necuratul împărat va 
trimite porunci prin tot ţinutul împărăţiei lui, prin draci, prin 
oameni şi prin toate slugile lui, să propovăduiască tuturor, 



6 Toate materialele pentru ridicarea templului din Ierusalim sunt pregătite de 
evrei, iar construcţia nu ar dura mai mult decât câteva luni. 

zicând: mare împărat s-a arătat astăzi pe pământ, veniţi, toţi să 
ne închinăm lui, veniţi de vedeţi puterea lui şi stăpânirea îm- 
părăţiei lui, căci acesta vă va da pâine şi vin mult, şi bogăţie cât 
voiţi, şi alte daruri şi cinstiri nenumărate! Cine este asemenea 
lui, care clatină pământul, mută munţii, înviază morţii şi 
îmbogăţeşte pe săraci şi face oricâte voieşte? Veniţi toţi către 
dânsul, să vă dea toate bunătăţile (pofta trupului). 

Atunci se vor duce toţi către dânsul şi-i vor zice: am 
auzit că eşti mare împărat şi veseleşti pe toţi slujitorii tăi, 
pentru aceasta am venit, ca să ne închinăm ţie, spre a ne hrăni, 
că pierim de foame. Atunci le va zice înşelătorul: veniţi să vă 
punem pecetea (666) pe mâna dreaptă şi pe frunte şi vă voi da 
oricâte voiţi. Pentru aceasta va pecetlui dreapta omului, ca să 
nu mai poată face cu mâna semnul cinstitei Cruci şi să fie a lui 
desăvârşit. Se vede că numai cu câte o literă are să fie 
însemnată în pecetea lui Antihrist, pentru fiecare cuvânt, care 
va fi zis al lepădării de Dumnezeu. Iar aceia, necunoscând 
înşelăciunea lui, vor sta ca să-i pecetluiască pe mâna dreaptă şi 
pe frunte. Iar pecetea lui va avea numărul 666, după 
mărturisirea Sfântului loan Evanghelistul. Şi îi va face pe cei 
mari şi pe cei mici bogaţi, va slobozi pe cei ce sunt în robie, ca 
pe mulţi să-i amăgească, şi nimeni nu va putea să vândă, sau să 
cumpere, fără numai aceia care vor avea semnul şi numărul 
fiarei sau numărul numelui fiarei. 

„Aici este înţelepciunea. Cel ce are minte, socotească 
numărul fiarei; că nume de om este şi numărul ei este 666^ Iar 
înţelesul peceţii va fi aşa: Mă lepăd de Făcătorul cerului şi al 
pământului, mă lepăd de Sfântul Botez, mă lepăd de a sluji lui 
Hristos şi mă fac rob al tău; mă lepăd de împărăţia cerului şi 
iubesc muncile cele veşnice; mă lepăd de Sfânta Cruce şi 
primesc pecetea ta. Acestea vor fi scrise în pecetea 
înşelătorului Antihrist. Care nu va voi să primească pecetea lui, 

va primi moartea din mâinile lui. „Fericit va fi cel ce va răbda 
în acea vreme, căci se va mântui şi cu mucenicii cei mari va fi," 
după cum zice Domnul, în Evanghelia de la Matei: „Cel ce va 
răbda până la sfârşit, acela se va mântui." Şi Sfântul Ioan Evan- 
ghelistul, zice în Evanghelia sa: „Unii ca aceia mari se vor 
chemai 

După acestea, Antihrist va preface pe diavoli în chip de 
îngeri străluciţi şi mulţime multă de draci va pune ca să-1 laude 
şi să-1 slăvească, zicând: Mare este împăratul vremii de acum, 
mare este stăpânirea şi domnia lui, cine este Dumnezeu şi cine 
este Domn afară de acesta? Acesta este Dumnezeu. Veniţi, de 
vă închinaţi lui, veniţi, de credeţi lui! 

Pentru aceasta ne porunceşte Domnul în Sfânta 
Evanghelie de la Matei, zicând: „Căutaţi să nu vă înşele cineva 
pe voi" Şi atâta se va mândri înşelătorul, că va face multe 
feluri de năluciri cu vrăji şi cu farmece şi se va arăta 
prefăcându-se că se suie la cer şi-1 vor lua dracii şi-1 vor purta 
prin văzduh. Apoi va face, cu năluciri, că omoară şi înviază, 
făcând pe slujitorii lui a face cele poruncite cu multă frică şi 
cutremur. Atunci va trimite prin munţi, prin peşteri şi prin 
crăpăturile pământului pe dracii lui, spre a căuta pe cei fugiţi şi 
ascunşi de frica lui, cei care nu au voit să se pecetluiască. Şi 
dacă vor veni pentru a se pecetlui, bine, iar de nu, cu atâtea 
pedepse îi va munci, de care nu s-au mai pomenit şi nici nu 
s-au mai auzit în veac. Căci cu aşa de cumplite munci îi va 
munci, încât numai de s-ar gândi cineva la ele, cu totul s-ar 
înfricoşa şi cutremura. Fericiţi vor fi aceia, care vor birui pe 
nelegiutul Antihrist, că aceşti Mucenici, se vor cinsti cu mult 
mai mult decât cei dintâi Mucenici. Pentru că cei mai dinainte 
mucenici au biruit pe slujitorii lui Antihrist (oameni), iar 
aceştia îl vor birui pe însuşi Antihrist. Atunci toţi, care se vor 
arăta slujitori râvnitori ai lui Hristos, se vor cinsti şi se vor 

încununa de înseşi mâinile lui Hristos, Dumnezeu Atotţiitorul. 

Să ne întoarcem, însă, la cuvintele noastre. După ce îi 
va înşela şi îi va pecetlui pe toţi ai lui, după ce vor flămânzi şi 
vor înseta, vor merge la dânsul, zicând: Iată noi ne-am închinat 
ţie şi ne-ai pecetluit pe noi; acum, dar, dă-ne să mâncăm şi să 
bem, după cum ai făgăduit, că, iată, pierim de foame, întoarce 
putoarea mării într-o bună mireasmă, că, iată, din cauza secetei 
celei mari au pierit toate fiarele din mare, au împuţit tot 
văzduhul şi ne ies sufletele de multă putoare! Porunceşte 
fântânelor să izvorască ape! Porunceşte cerului să plouă şi 
pamatul să-şi dea roadă sa! Goneşte de la noi fiarele cele 
mâncătoare de trupuri, care au ieşit din culcuşurile lor şi din 
mare la uscat şi, neavând ce mânca şi ce bea, au năvălit asupra 
noastră ca să ne mănânce! Că noi, toţi, în tine ne-am pus 
nădejdea de a ne mântui. 

Atunci el, cu multă mânie, le va răspunde, zicând: De 
unde să vă dau vouă acestea? Dacă cerul nu vrea să dea ploaie 
şi pământul nu vrea să-şi dea roadă sa, de unde să vă dau eu 
hrană? Daţi-mi şi voi mie! Atunci, nenorociţii aceia, auzind 
aceste cuvinte ale lui, vor cunoaşte că el este Antihrist. Şi vor 
plânge cu amar, bătându-şi piepturile cu pumnul şi faţa cu 
palmele, zicând: O, nenorocirea noastră cea mare! O, rea negu- 
ţătorie! Vai, cât de rău am greşit! Vai, în ce grozavă pierzare 
am căzut, cum ne-a înşelat amăgitorul acesta! Vai, nouă! Cum 
ne-a prins tiranul în laţul său! Cum am căzut în cursa necu- 
ratului! O, cum nu am voit noi să ascultăm Sfintei Scripturi şi 
cum nu voiam să auzim cele poruncite din cărţile Sfintelor 
Biserici! Cât de mult ne-am orbit! Că, de multe ori auzindu-le 
acestea, despre care ne învaţă Sfânta Evanghelie, nu am luat 
aminte; şi, iată, acum înşelându-ne, desăvârşit am pierit. 

Acestea zicând ei, vor părăsi toate şi se vor strădui să 
fugă în munţi şi în peşteri, ca să se ascundă şi să îşi plângă 

păcatul lor şi, cu inima înfrântă şi zdrobită, se vor ruga lui 
Dumnezeu, ca să se îndure spre dânşii şi să le ierte lepădarea 
lor. Iar Dumnezeu, ca un îndurat şi iubitor de oameni ce este, îi 
va mântui din mâinile lui Antihrist şi-i va acoperi cu mâna Sa 
cea atotputernică, ca să nu-i găsească necuratul tiran. Şi cei ce 
se vor pocăi, bine le va fi, iar cei care vor rămâne prin cetăţi şi 
prin sate mari necazuri vor suferi. Că cei de la răsărit vor merge 
către apus, nădăjduind că vor găsi acolo puţină uşurare; iar alţii 
de la apus vor veni către răsărit, neştiind că în tot locul sunt 
aceste ticăloşii, necazuri şi chinuri care nu s-au făcut din veac, 
după cum zice Domnul în Sfânta Evanghelie: „ Vai celor ce vor 
avea în pântece?' 

Asemenea dureri vor avea toţi oamenii, căci, venind 
noaptea, vor aştepta cu nerăbdare să se facă ziuă, iar venind 
ziua vor aştepta să se facă noapte, zicând: când se va face 
noapte, ca să mai uităm durerile şi chinurile? Şi noaptea, 
venind iarăşi, vor zice: când se va face ziuă ca să vedem lumină 
şi să scăpăm de fiarele ce năpădesc asupra noastră! Şi văzând 
noaptea fulgerele şi auzind tunetele şi de neîncetatele trăsnete 
fiind speriaţi, vor zice: când se va lumina, ca să vedem cel 
puţin lumina zilei şi, bucurându-ne, să ne veselim de vederea 
rudeniilor şi a vecinilor noştri?! Şi aşa, nemângâiat vor plânge, 
ziua şi noaptea. Cu oamenii împreună va plânge, atunci, toată 
făptura. Pământul greu va suspina, cerul cu amar se va tângui, 
soarele, luna şi stelele împreună, cu jalnică mâhnire vor fi 
acoperite, numai pe jumătate dându-şi lumina lor. Marea şi tot 
văzduhul neîncetat vor fi tulburate şi înnegurate. Fiarele cele 
sălbatice şi toate dobitoacele cele domestice, de asemenea, cu 
jalnică strigare se vor tângui şi neobişnuit vor ţipa. Munţii, 
pădurile, câmpiile, pietrele şi toată suflarea omenească, toate 
vor plânge cu amar, tânguindu-se pentru amăgirea şi 
înşelăciunea ce au pătimit, închinându-se oamenii neleguitului 

Antihrist şi, mai ales, pentru că au primit pecetea acestui 
necurat şi viclean şi s-au lepădat de prea cinstita şi de viaţă 
făcătoarea Cruce a Domnului nostru Iisus Hristos! 

Vor plânge atunci, cu amară tânguire, toate Bisericile 
lui Dumnezeu, căci, atunci va lipsi cu totul dintr -însele Sfânta 
Liturghie şi alte Sfinte Slujbe, toate vor fi părăsite, ca nişte 
urâciuni. Sfântul şi Cinstitul Trup şi Sânge al lui Hrisos, nu se 
va mai vedea în zilele acelea, încetând cu totul slujbele cele 
Sfinte. Vor înceta atunci toate cântările bisericeşti; citirea 
Sfintelor Scripturi, nu se va mai auzi; iar învăţătura Sfintelor 
Evanghelii de tot va tăcea. Iar necazurile se vor înmulţi; din zi 
în zi se vor înmulţi. Aurul şi argintul lor pe drumuri îl vor 
arunca, pietrele, cele de mult preţ, vor fi călcate în picioare ca 
pietrele de pe drumuri fiindcă toţi se vor grăbi, în zilele acelea, 
care mai de care să se ascundă de la faţa fermecătorului 
Antihrist. Şi nici un loc nu-i va putea tăinui de el, deoarece, 
pecetluiţi fiind de dânsul, vor fi cunoscuţi de toată lumea. Şi de 
mare frică vor fi cuprinşi, pentru că se văd amăgiţi, şi nici 
îndreptare n-au să aibă de unde dobândi! 

Şi, văzând trupurile cele împuţite ale morţilor de pe 
drumuri şi de prin case şi din tot locul, de mare groază şi frică 
se vor umple! In casă nevoie, afară, necaz; în casă, foame şi 
sete, pe drumuri, tulburări şi strigări! Atunci se va veşteji 
frumuseţea fiilor omeneşti şi feţele celor vii vor fi ca şi ale 
morţilor! Pofta femeilor va pieri şi cu totul va înceta; şi vai 
oamenilor în acele zile, de necazul cel mare, care are să fie! 

Insă, în unele ca acestea fiind oamenii, Iubitorul de 
oameni şi Preaînduratul Dumnezeu nu va lăsa zidirea Sa să fie 
pedepsită multă vreme, că, acei trei ani şi jumătate ai împărăţiei 
blestematului Antihrist se vor împuţina şi degrabă vor trece şi 
se vor ştirbi, după cum s-a zis mai înainte, pentru pocăinţa 
celor ce vor fugi prin munţi şi prin crăpăturile pământului, 

plângându-şi lepădarea lor. După cum zicea Domnul în 
Evanghelia cea de la Matei: „Că de nu s-ar scurta zilele acelea, 
nu s-ar mântui nici un trup, însă, pentru cei aleşi se vor scurta 
zilele acelea" 

Deci, după ce se vor împlini trei ani şi jumătate, îndată 
se va desfiinţa împărăţia necuratului Antihrist şi va cădea toată 
puterea şi mândria lui, iar el va merge în munca cea veşnică, 
după cum mărturiseşte Sfântul Ioan Cuvântătorul de 
Dumnezeu, în Apocalipsă, zicând: „Şi am văzut pe fiară şi pe 
împăraţii pământului şi pe oastea lor adunată, ca să facă război, 
cu Cel ce şedea pe cal, şi cu oastea Lui. Şi prinzând pe fiară, şi 
cu ea şi pe proorocul cel mincinos, care a făcut semne înaintea 
ei, cu care a amăgit pe cei ce au luat semnul fiarei şi pe cei ce 
s-au închinat chipului ei, de vii s-au trimis aceştia doi în iezerul 
cel cu foc, care arde cu piatră de pucioasă, far ceilalţi au fost 
ucişi cu sabia Celui ce şedea pe cal, care ieşea din gura Lui, şi 
toate păsările s-au săturat din cărnurile lor. Bine şi maiestos era 
Cel ce şedea pe cal şi armata Lui urma după Dânsul" 

Tot din Apocalipsă: „Şi am văzut cerul deschizându-se 
şi iată ieşea un cal alb şi Cel ce şedea pe el, credincios şi 
adevărat era, care întru dreptate judecă, şi dă război cu fiara. 
Ochii Lui erau ca para focului şi pe capul Lui erau multe 
cununi cu nume scrise, pe care nimeni nu ştia să le citească, 
afară de Cel ce şedea pe cal. Şi era îmbrăcat cu haină vopsită 
cu sânge, fiindcă a fost omorât pe Cruce, şi Şi-a vărsat tot 
Preacuratul Său Sânge; şi Se cheamă numele Lui Cuvântul lui 
Dumnezeu, iar oastea Lui, care era îmbrăcată cu haine albe 
preacurate, urma după Dânsul, şezând călări pe cai albi. Din 
gura Celui ce şedea pe cal alb, ieşea o sabie cu două ascuţişuri, 
ca să biruiască pe neamuri" (care sunt dracii şi cei dintre 
oameni care i-au ascultat pe ei). Deci, cu aceştia a făcut război 
Fiul lui Dumnezeu, cu împăraţii pământului şi cu diavolul. Şi a 

fost prins diavolul, împreună cu Antihrist, care făcea minuni 
amăgitoare înaintea lui, şi cu acele minuni a amăgit pe toţi 
aceia care au primit pecetea diavolului şi s-au închinat icoanei 
lui, adică lui Antihrist. După uciderea lui Antihist şi a 
slujitorilor lui, se va arăta Domnul nostru Iisus Hristos, adică 
va fi a doua venire a Fiului lui Dumnezeu, în care am nădăjduit 
şi nădăjduim că ne vom mântui. 

Şi va fi a doua venire a Lui, după cum singur, în 
Evanghelia cea de la Matei, arată, zicând: „Precum fulgerul 
iese de la răsărit şi se arată la apus, aşa va fi şi venirea Fiului 
Omului" 

Dar, acum să spunem şi despre sfârşitul lumii, despre 
venirea lui Antihrist, cum are să se nască şi cum va împlini 
toată răutatea lui: 

Domnul nostru Iisus Hristos, când a voit să vină pe 
pământ ca să mântuiască neamul omenesc, S-a născut din 
Preacurata Fecioara Măria, ce era de neam împărătesc şi 
arhieresc, după cum zic toţi Proorocii şi mărturisesc Sfintele 
Scripturile. 

Asemenea şi de înşelătorul şi de prea răucredinciosul 
Antihrist, aşa mărturiseşte Sfânta Scriptură: că se va naşte din 
seminţia lui Dan, dintr-o femeie necurată şi prea spurcată şi va 
fi crescut în ascuns. Nu după cum zic unii, că însuşi diavolul se 
va întrupa, ci, va fi om ca toţi oamenii, dar având într-însul 
toată lucrarea satanei, după cum mărturiseşte Sfântul Ioan 
Damaschin. Şi se va tăia împrejur ca şi Hristos şi apostoli va 
aduna, spre a-i sluji lui la toate răutăţile, pe care le va face cu 
fermecătorii şi vrăjitorii (năluciri). Şi va iubi el neamul 
evreiesc şi multe minuni mincinoase va face înaintea lor, ca să 
înşele pe oamenii cei răi, încă şi pe cei sfinţi, de va fi cu 
putinţă. 

Apoi, se va mândri contra lui Dumnezeu, socotind, 

ticălosul, că va împăraţi în veci. Şi va aduna draci, în chipul 
oamenilor, ca să-i pună stăpânitori asupra lucrurilor şi asupra 
poporului. Apoi, fiind pus împărat, va urî pe supuşii săi şi va 
striga, cu mare glas, către popoare: Cunoaşteţi, popoare, 
neamuri, seminţii şi limbi, puterea mea cea mare? Care împărat 
poate să se împotrivească mie şi care dintre împăraţi nu se va 
teme de mine? Priviţi la minunile mele şi vă înspăimântaţi! 
După aceea va muta munţii cu nălucirile lui, va umbla pe mare 
ca pe uscat, foc va coborî din cer, ziua o va preface în noapte şi 
noaptea o va preface în zi, şi, în sfârşit, va face toate câte i se 
va părea, ca să amăgească pe toţi. Insă toate câte va face, nu 
sunt adevărate, ci năluciri şi fermecătorii, pentru ca să înşele pe 
oameni. Şi îndată ce oamenii vor începe a crede lui şi se vor 
închina, cerul nu va mai ploua şi pământul nu va mai rodi. 
Marea se va împuţi şi toate fiarele din mare vor muri, râurile şi 
izvoarele, pâraiele şi fântânile şi toate bălţile vor seca şi toată 
verdeaţa se va usca. Iar fiarele cele sălbatice vor năvăli asupra 
oamenilor. Toate dobitoacele vor pieri, încă şi oamenii vor 
cădea pe uliţe leşinaţi, morţi de foame şi de sete. Mamele vor 
îmbrăţişa pe fiicele lor, şi vor cădea moarte amândouă, părinţii 
cu feciorii lor, fraţii cu surorile lor vor cădea murind împreună 
şi nu va fi cine să-i îngroape. Tot pământul se va umple de 
reaua putoare din trupurile cele moarte! Marea va vărsa afară 
valurile sale, ca nişte păcură împuţită. Atunci va fi foamete şi 
secetă mare în toată lumea, plângeri şi tânguiri, amar şi vai în 
toate locurile. Suspinele şi oftările inimilor vor prisosi, oamenii 
din vremea aceia vor ferici pe cei morţi, zicând: Fericiţi sunteţi 
voi, care n-aţi ajuns zilele noastre, acestea de pe urmă! Şi nu 
vor avea unde să fugă şi să se ascundă, că se va tulbura marea 
şi uscatul. Pentru aceasta ne-a zis nouă Domnul: Privegheaţi, 
neîncetat rugându-vă, ca să scăpaţi de necazuri. 

Rea putoare în mare, rea putoare pe pământ, foamete, 

cutremur, în mare tulburare, pe pământ tulburare, înfricoşare în 
mare, înfricoşare pe pământ. Aurul cel mult, argintul şi hainele 
cele de mătase, cu nimic nu va folosi pe cineva în necazul 
acela, că toţi oamenii pe morţii cei îngropaţi îi vor ferici, mai 
înainte de a veni necazul cel mare, ce va fi pe pământ. Că 
atunci tot aurul şi argintul, aruncat fiind pe uliţe, nu va fi cine 
să-1 ia pe el, fiindcă toate vor fi urâte şi toţi, din toate părţile, a 
fugi se vor strădui. Şi nicăieri nu va fi lor cu putinţă ca să se 
ascundă, căci împreună cu foamea şi cu setea, va fi frica de 
fiarele cele târâtoare şi de trupuri mâncătoare; din afară, 
cutremur va fi, iar dinăuntru frica. Toate uliţele vor fi pline de 
mortăciuni: în uliţă putoare, în casă putoare; în uliţă glas de 
plângere, în casă glas de plângere; în uliţă foame şi sete, în casă 
foame şi sete; în uliţă amar, în casă amar; fiecare, pe unul şi pe 
altul, cu plâgere îl va întâmpina şi toţi în mare strâmtoare vor 
fi, în zilele acelea prea cumplite. Iar oamenii, nemaiputând 
suferi unele ca acestea, cu mari glasuri vor striga: O, voi 
munţilor, cădeţi peste noi şi ne acoperiţi! Deschideţi-vă 
morminte şi ne primiţi pe noi! O, moarte, vino de ne scoate din 
atâtea nevoi grele şi din mâinile preacumplitului împărat, a 
acestui preapăgân! 

Iar după sfârşitul acelor cumplite necazuri, îndată 
soarele se va întuneca şi luna nu-şi va mai da lumina sa şi 
stelele vor cădea şi puterile cerului se vor clătina. „Şi atunci se 
va arăta semnul Fiului Omului pe cer. Atunci vor plânge toate 
seminţiile pământului şi vor vedea pe Fiul Omului, venind pe 
norii cerului, cu putere şi cu slavă multă." Iar cerul, ca o carte, 
se va învălui şi pamatul se va mistui de foc pentru fărădelegile 
oamenilor şi, mai ales, pentru curvie, sodomie şi ucidere. Şi, 
făcându-se într-o clipă toate noi, va trimite Domnul pe îngerii 
Săi să trâmbiţeze cu glas mare, ca să adune pe aleşii Săi de la 
marginea pământului, de a căror trâmbiţare, cerul şi pământul 

şi toate cele dedesubt se vor cutremura şi se vor înspăimânta, şi 
toată firea cea omenească şi îngerească de groaza cea mare se 
va înfricoşa. Atunci, se vor vedea pogorându-se de sus toate 
cetele cele cereşti: îngerii, Arhanghelii, Scaunele, Stăpâniile, 
Incepătoriile, Domniile, Puterile, Heruvimii cei cu ochi mulţi şi 
Serafimii cei cu câte şase aripi, dimpreună cu toţi Sfinţii, 
strigând: Sfânt, Sfânt, Sfânt, Domnul Savaot! Plin este cerul şi 
pământul de slava Lui. Şi îndată, în acea cântare, se va arăta pe 
nori, ca un fulger, păşind, împăratul Slavei, Hristos Dumnezeu, 
Judecătorul viilor şi al morţilor, spre a Cărui întâmpinare se vor 
răpi toţi drepţii de pe pământ, alăturându-se la toate cetele 
îngereşti, după cum zice Sfântul Apostol Pavel: „Şi noi, cei vii, 
care vom fi rămaşi, împreună cu dânşii ne vom răpi în nori, 
întru întâmpinarea Domnului, în văzduh, şi aşa, pururea cu 
Domnul, vom fi" 

Se va pogorî Domnul nostru Iisus Hristos, pe pământ, 
fiind lăudat de toate puterile îngereşti, şi de toţi cei drepţi 
slăvindu-Se, şi de Apostoli mărindu-Se, de Prooroci şi de 
Mucenici proslăvindu-Se. După aceasta vor aduce Sfinţii 
îngeri, înaintea înfricoşatului Judecător, pe fiul pierzării, adică 
pe satana şi pe Antihrist, dimpreună cu slujitorii lui şi se va 
arăta înşelăciunea lui, pe care, legându-i, îi va arunca în iezerul 
cel de foc (iad) unde se vor arde neîncetat, în vecii vecilor, 
satana şi Antihrist, cu toţi dracii şi slujitorii lor, adică: cu 
masonii, cu fermecătorii, cu necredincioşii jidovi, cu agarenii, 
cu păgânii şi cu toată mulţimea ereticilor celor ce au hulit şi 
s-au lepădat de dumnezeirea lui Iisus Hristos, Dumnezeul 
nostru, şi de Preacurata Născătoare de Dumnezeu şi Pururea 
Fecioara Măria, încă şi cu toţi creştinii cei păcătoşi şi nepocăiţi 
şi nemărturisiţi la preot de păcatele lor cele rele şi spurcate. 

5.5. Cuvânt al Sfântului Efrem Şirul 

pentru a doua venire a Domnului nostru 

Iisus Hristos; pentru venirea lui Antihrist şi 

pentru sfârşitul lumii culese din Tomul al doilea 

Eu, Efrem, cel prea mic şi păcătos şi plin de greşeli, 
cum voi putea să spun cele mai presus de puterea mea? Dar de 
vreme ce Mântuitorul, prin a Sa milostivire, pe cei necărturari, 
înţelepciune i-a învăţat şi, prin dânşii, pe credincioşii de 
pretutindeni i-a luminat, şi limba noastră cu îndestulare o va 
lămuri spre folosul şi zidirea mea, a celui ce zic, şi a tuturor 
ascultătorilor. Şi voi grăi cu durere şi voi spune cu suspinări 
despre sfârşitul lumii de acum, şi despre acel fără de ruşine şi 
cumplit balaur (adică Antihrist), cel ce va tulbura pe toate cele 
de sub cer şi are să bage teamă şi împuţinare şi cumplită 
necredinţă în inimile oamenilor. Va face arătări, semne şi 
înfricoşări, încât, de ar putea, ar amăgi şi pe cei aleşi; pe toţi se 
va sârgui să-i înşele cu mincinoasele semne, cu năluciri de 
arătări vrăjitoreşti şi cu fermecătorii, care se vor face de dânsul. 

Căci, cu voia lui Dumnezeu, va lua stăpânire, ca să 
înşele lumea, fiindcă s-au înmulţit păgânătăţile oamenilor şi 
pretutindinea tot felul de lucruri cumplite se lucrează. Pentru 
aceasta Preacuratul Stăpân, va lăsa să fie ispitită lumea cu 
duhul înşelăciunii, pentru păgânătatea ei, de vreme ce oamenii 
s-au depărtat de la Dumnezeu şi au iubit pe vicleanul. Mare 
nevoinţă va fi, fraţilor, în vremile acelea, mai ales asupra celor 
credincioşi, când se vor săvârşi semne şi minuni de însuşi 

balaurul, cel cu multe stăpâniri, când se va arăta ca un 
dumnezeu, cu năluciri înfricoşate, zburând în văzduh, şi toţi 
dracii, ca îngerii, înălţându-se înaintea lui, şi va striga cu tărie 
schimbându-şi chipul şi înfricoşând fără de măsură pe toţi 
oamenii. Atunci, oare, fraţilor, cine se va afla întărit şi 
neclătinat petrecând, având în sufletul său semnul Unuia- 
Născut, a Fiului lui Dumnezeu, adică sfânta Lui venire, când va 
vedea necazul cel nemângâiat, ce se va face pretutindenea, 
peste tot sufletul şi nu va fi de nicăieri nici o mângâiere? 

Şi, în vremea aceea, nu va fi linişte pe pământ, iar 
marea, văzând-o toată lumea tulburată, va fugi fiecare ca să se 
ascundă în munţi, unii murind de foame, iar alţii de sete 
cumplită, topindu-se ca ceara. Şi nu va fi cine să-i miluiască pe 
ei, când vor vedea toate feţele lăcrimând şi cu durere întrebând: 
Nu cumva se află vreun grai al lui Dumnezeu pe pământ? Şi nu 
se va auzi de nicăieri! Cine oare va suferi urgia zilelor acelea? 
Şi cine va răbda necazul cel nesuferit? Când vor vedea 
amestecarea popoarelor, celor ce vor veni de la marginile 
pământului, pentru vederea tiranului, mulţi, închinându-se 
înaintea spurcatului, vor striga cu cutremur (încât şi locul se va 
clătina de strigările lor), zicând: Tu eşti mântuitorul nostru! 
Atunci marea se va tulbura şi pământul se va usca, cerul nu va 
mai ploua şi lacurile se vor usca. Şi toţi cei ce vor fi pe pământ, 
de la răsărit către apus, vor fugi de multă frică. Şi iarăşi, cei ce 
vor fi la apusul soarelui, către răsărit, vor fugi cu cutremur. 

Luând atunci, obraznicul, stăpânirea, va trimite pe draci 
în toate marginile pământului, ca să propovăduiască cu 
îndrăzneală, că „s-a arătat cu slavă; veniţi de-1 vedeţi pe el!" 
Cine, oare, va avea sufletul de diamant, ca să sufere vitejeşte 
toate smintelile acelea? Cine, oare, va fi acest om, precum am 
zis, ca toţi îngerii să-1 fericească pe el? Căci eu, fraţilor, 
iubitorul de Hristos, desăvârşit m-am înfricoşat numai din 

însăşi pomenirea balaurului. Cuget în mine, despre necazul cel 
mare ce va fi asupra oamenilor în vremile acelea şi în ce fel se 
va arăta acest balaur pângărit, asupra neamului omenesc, însă, 
sfinţilor, celor ce vor putea birui nălucirile lui, mult mai 
cumplit li se va arăta; că vor fi mulţi cei ce se vor afla atunci 
plăcuţi lui Dumnezeu, care vor putea să se mântuiască prin 
munţi şi dealuri şi în locuri pustii, cu multe rugăciuni şi cu 
plângere nesfârşită. Că, văzându-i Dumnezeu pe ei aşa în 
plângere nemângâiată şi în credinţă curată, Se va milostivi spre 
dânşii, ca un Părinte iubitor de fii, şi-i va păzi pe ei, unde se 
vor ascunde. Că prea pângăritul nu va înceta, căutând pe Sfinţi 
pe pământ şi pe mare, socotind că el va împăraţi de acum pe 
pământ. Şi pe toţi îi va supune, şi va socoti, ticălosul, să stea 
împotrivă în ceasul acela înfricoşat, când va veni Domnul din 
cer, neştiind, ticălosul, de a sa neputinţă şi mândrie pentru care 
a căzut din cer. 

Cu toate acestea va tulbura pământul, va înfricoşa pe 
toate, cu mincinoasele semne vrăjitoreşti. Şi nu va fi în vremea 
aceea, când va veni balaurul, slăbire pe pământ, ci mare necaz, 
tulburare şi amestecare de popoare, moarte şi foamete în toate 
marginile pământului. Căci, însuşi Domnul, cu dumnezeiasca 
Sa gură, a zis: „Că unele ca acestea nu s-au făcut de la 
începutul zidiriC Iar noi, păcătoşii, cum vom asemăna nevoia 
cea peste măsură, încă şi netâlcuită, după cum Dumnezeu 
însuşi a numit-o pe dânsa. Insă, fiecare să-şi pună în mintea sa, 
cu dinadinsul, sfintele cuvinte ale Domnului şi Mântuitorului, 
cum că, pentru nevoia şi necazul cel prea mare, va scurta zilele 
acelea, prin a Sa milostivire, sfătuindu-ne pe noi şi zicând: 
Rugaţi-vă ca să nu fie fuga voastră iarna (adică căzuţi în vreo 
sectă, eres), sau sâmbăta (adică în nelucrarea pocăinţei, deci, 
petrecând în păcate). Iarăşi a zis: „Privegheaţi totdeauna, 
adeseori rugându-vă, ca să scăpaţi de necaz şi să staţi înaintea 

lui Dumnezeu, ca să vă mântuiţi de toate acestea, că timpul 
aproape este," şi în această răutate toţi stăm şi nu credem! 
Deci, să ne rugăm neîncetat, cu lacrimi, ziua şi noaptea, căzând 
la Dumnezeu, ca să ne mântuim de necazul ce va să vie pe 
pământ, ca să nu vedem nicidecum fiara, nici să nu auzim 
înfricoşările lui, căci vor fi cutremure şi morţi de multe feluri 
peste tot pământul. 

Viteaz suflet va fi acela, care va putea să-şi ţină viaţa 
atunci în mijlocul smintelilor, căci dacă în credinţă se va 
împuţina omul, atunci foarte uşor se va înconjura şi se va robi 
de semnele balaurului celui rău şi viclean, şi neiertat se va afla 
unul ca acesta la judecată, că vânzător lui însuşi se va afla, că a 
crezut tiranului de bună voie. De multe rugăciuni şi lacrimi 
avem trebuinţă, o, iubiţilor, ca să fie cineva din noi tare în 
ispite! Fiindcă multe vor fi nălucirile fiarei, cele ce se vor face 
de ea, căci luptătoare împotriva lui Dumnezeu fiind, pe toate va 
voi să le piardă. 

Aţi auzit, fraţii mei cei iubitori de Hristos, ce a făcut 
diavolul israilitenilor în pustie, când ieşeau din Egipt? Cum i-a 
amăgit pe ei, ticălosul şi prea spurcatul, ca să facă toţi acel prea 
cumplit păcat, că a învăţat pe Valaam ca să dea lui Valac, 
împăratul Madianului, sfat rău, ca să pună pe femeile cetăţii în 
corturi şi pe popor să-1 amăgească spre curvie şi spre a jertfi? 
Căci, văzându-i Dumnezeu, ca pe nişte necuraţi, cu totul, 
deodată a vrut să-i piardă pe ei, după ce toţi ar fi curvit cu 
femeile, ca nişte dobitoace. Şi au pus pe femei cu neruşinare la 
un loc (în comun) şi mese pline de mâncări, de stropiri şi 
mirosuri de jertfe înaintea porţilor, pe toţi trăgându-i spre 
moarte. 

Ca acela ce va dori să curvească cu spurcatele acelea 
femei, mai înainte să aducă jertfa şi apoi să intre la dânsele, 
căci nu luau femeile plată de la popor, ca pe toţi cei ce veneau 

la dânsele să-i înşele a jertfi la idoli. Şi au dat boierilor să 
curvească cu fetele boierilor, de asemenea şi bogaţilor cu fetele 
bogaţilor, iar pe cele mai multe din femei în comun, la tot 
norodul cel prost. 

Aţi văzut lucrarea nedreptăţii şi vicleana meşteşugire, 
cum tuturor le-a săpat groapa spre moarte? Văzut-a cineva din 
voi, cândva, vreun lucru ca acesta, fără ruşine? Preacurvia 
ţinând sabia, cea cu două ascuţişuri, căci cu două morţi 
cumplite omorau femeile pe cei ce intrau la dânsele, ca să 
jertfească la idoli şi să curvească. Cu un astfel de chip, va face 
tiranul, ca toţi să poarte pecetea fiarei, când va veni în vremea 
sa, la împlinirea vremilor, căci are să amăgească pe toţi cu 
semne şi numai aşa vor putea să cumpere bucate şi tot felul de 
trebuinţe, şi povăţuitori peste popoare va pune, ca să 
împlinească porunca lui. 

Luaţi amite fraţii mei! Covârşirea fiarei şi meşteşugirea 
vicleniei ei, de la pântece începe! Căci, după ce va fi strâmtorat 
cineva, lipsindu-se de bucate, va fi silit a primi pecetea lui, dar 
nu peste toate mădularele trupului, ci pe mâna dreaptă şi pe 
frunte, va fi pus păgânescul chip, ca să nu mai aibă stăpânire 
omul, să se pecetluiască cu mâna dreaptă cu semnul Sfintei 
Cruci, pe frunte, nici să nu se pecetluiască în numele 
Domnului, nici cu prea slăvită şi cinstita Cruce a lui Hristos, 
Mântuitorul nostru. Că ştie ticălosul, că dacă se va pecetlui 
cineva cu Crucea Domnului îi risipeşte toată puterea lui şi 
pentru aceasta pecetluieşte dreapta omului, că aceasta este care 
pecetluieşte toate mădularele noastre. Asemenea este şi fruntea, 
care, ca un sfeşnic ce poartă făclia luminei, adică semnul 
Mântuitorului pe faţă. 

Deci, fraţii mei, înfricoşată nevoinţă o să fie tuturor 
oamenilor, celor iubitori de Hristos, dar până la ceasul morţii să 
nu se teamă cineva şi nici să nu stea cu moleşire, când va 

începe a închipui balaurul pecetea sa în locul Crucii 
Mântuitorului, în acest fel se va osteni vrăjmaşul, ca numele 
Domnului şi Mântuitorului nostru Iisus Hristos să nu se mai 
pomenească deloc în vremea lui. 

Şi aceasta o va face, fiindcă se teme şi se cutremură 
necuratul de sfânta putere a Mântuitorului nostru. Căci, de nu 
se va pecetlui cineva cu pecetea aceluia, nu se va robi de 
nălucirile lui, iar Domnul nu se va depărta de la unii ca aceştia, 
ci îi va lumina şi îi va trage către El. A înţelege se cade nouă, 
fraţilor, cu tot dinadinsul, nălucirile vrăjmaşului, că nemilostiv 
şi fără de omenie este. Iar Domnul nostru, cu linişte va veni la 
noi toţi, ca să gonească de la noi meşteşugurile balaurului 
(fiarei). Deci, noi, credinţa lui Hristos neabătută şi curată 
ţinând-o, uşor vom birui puterea tiranului. Gând neschimbat să 
ne câştigăm şi bună statornicie, şi se va depărta de la noi 
neputinciosul, neavând ce să facă. Căci eu, prea micul, vă rog, 
fraţilor iubitori de Hristos, să nu ne moleşim, ci, mai ales, 
puternici să ne facem cu puterea Crucii. Netrecuta nevoinţă 
lângă uşă este; platoşa credinţei să o luăm cu toţii; să scoatem 
cu dragoste din izvorul cel dumnezeesc, nădejdile mântuirii 
sufletelor noastre! Nezidita Treime, cea de o Fiinţă, este izvor 
ce dă viaţă. Dacă se va înconjura cu astfel de arme sufletul 
nostru, călcat va fi balaurul. Cu toate acestea, se cade nouă, a 
ne ruga, ca să nu cădem în ispită, nici să fugim iarna. Fiţi gata, 
deci, ca nişte robi credincioşi, neprimind pe altul; de vreme ce 
hoţul şi pierzătorul şi cel fără de omenie, mai întâi va veni în 
ale sale vremi, vrând să fure, să înjunghie şi să piardă turma 
cea aleasă a lui Hristos. Falsul păstor va lua asupra lui chipul 
Adevăratului Păstor, ca să înşele oile turmei lui Hristos. 

Insă cei ce ştiu şi vor recunoaşte glasul cel Sfânt al 
Adevăratului Păstor, îndată îl vor cunoaşte. Că glasul 
pierzătorului nu se aseamănă cu glasul Adevăratului Păstor, 

fiindcă glasul tiranului este rânitor. Plin fiind glasul lui de 
chipul hoţului, îndată se şi cunoaşte. Deci, să ne învăţăm, 
prietenilor, cu ce chip are să vină pe pământ şarpele cel fără de 
ruşine! Fiindcă Mântuitorul, vrând să mântuiască neamul 
omenesc, din Fecioară S-a Născut şi chipul omului luând a 
zdrobit pe vrăjmaş cu sfânta putere a dumnezeirii Lui. Blând şi 
smerit a fost pe pământ, ca pe noi să ne înalţe de la pământ la 
cer. Căci, cu încredinţare şi cu adevărat, Dumnezeu este Cel ce 
S-a zămislit şi S-a întrupat, născându-Se din Sfânta Fecioară, şi 
prin patima Crucii, a mântuit neamul omenesc, şi iarăşi va să 
vină în ziua cea de pe urmă să judece viii şi morţii şi să 
răsplătească tuturor după faptele lor, drepţilor şi necredincioşi- 
lor, ca un Drept Judecător. 

Aceasta ştiind-o şi cunoscând-o vrăjmaşul, că iarăşi va 
să vină din cer Domnul, cu slava dumnezeirii, a socotit şi 
aceasta, ca să ia asupra lui chipul venirii lui Hristos şi să ne 
înşele pe noi. Dar Domnul nostru va veni ca un fulger 
înfricoşat pe pământ, iar vrăjmaşul nu va veni aşa, căci 
zurbagiu este. Şi se va naşte, cu adevărat, dintr-o femeie 
spurcată, care va fi unealtă a lui; deci el nu se va întrupa, ci cu 
acest fel de chip va veni prea pângăritul, ca un hoţ, ca să înşele 
pe toţi, fiind smerit, liniştit, urând cele nedrepte, de la idoli 
întorcându-se, dreapta credinţă mai mult cinstind, bun, iubitor 
de săraci, peste măsură de frumos, cu bună aşezare, bun către 
toţi, cinstind cu covârşire pe neamul iudeilor (că ei aşteaptă 
venirea lui). Iar în toate acestea, va face semne, arătări şi 
înfricoşări cu multă stăpânire şi se va meşteşugi cu vicleşug ca 
să placă tuturor, şi să fie iubit repede de mulţi. Daruri nu va 
lua, cu mânie nu va grăi, mâhnit nu se va arăta, şi cu chipul 
bunei rânduieli va amăgi lumea, până ce se va face împărat. Şi 
după ce vor vedea multe popoare nişte fapte bune ca acestea şi 
puterea sa, toţi împreună, cu o voinţă se vor face, şi cu bucurie 

mare îl vor propovădui pe el împărat, zicând unii către alţii: 
Oare se mai află vreun om ca acesta bun şi drept? Insă cel mai 
mult, poporul cel ucigaş al iudeilor, îl vor cinsti şi se vor 
bucura de împărăţia lui. De aceea, ca unul ce va cinsti cel mai 
mult locul şi biserica iudaică, va arăta tuturor, că se face 
purtare de griji pentru dânşii. Şi, când va împăraţi balaurul pe 
pământ, cu mare sârguinţă popoarele i se vor face ajutătoare: 
Edom, şi iarăşi Moav, încă şi fiii lui Amon, ca unui adevărat 
împărat i se vor închina lui cu bucurie, şi ei se vor face cei 
dintâi apărători ai lui. 

Apoi, se va întări îndată împărăţia acestuia, şi va bate 
cu mânie pe trei împăraţi mari. Iar după aceasta, se va înălţa 
inima lui, şi va vărsa balaurul amărăciunea sa, punând înainte, 
în Sion, veninul morţii, tulburând lumea. Va clătina marginile 
pământului, va necăji toate, va pângări suflete. Nu se va mai 
arăta ca un cucernic, ci cu totul va fi fără de omenie: iute, 
mânios, cumplit, nestatornic, înfricoşat, slut, urâcios, greţos, 
sălbatic, pierzător, sârguindu-se a arunca în groapa păgânătăţii 
tot neamul omenesc, prin aşa nebunie. Va face semne 
mincinoase, iar mulţimea şi alte multe popoare, stând înaintea 
lui, îl vor lăuda pentru năluciri şi vor striga cu glas mare, încât 
se va clătina locul, în care popoarele vor sta înaintea lui. Şi el 
va grăi cu îndrăzneală: Cunoaşteţi voi puterea şi stăpânirea 
mea? Iată dar, înaintea voastră, a tuturor, poruncesc acestui 
munte mare, ce este de cealaltă parte a mării, ca să vină aici la 
noi. Apoi, va zice spurcatul: Ţie, îţi poruncesc să te muţi îndată 
dincoace de mare; şi va alerga muntele, în privirea tuturor, însă 
nicidecum din temeliile lui nu se va muta, ci va fi o nălucire. 
Căci cele ce Dumnezeu Cel Preaînalt, de la începutul zidirii, 
le-a întemeiat şi le-a înălţat, asupra acestora, prea spurcatul, nu 
are stăpânire. Şi va amăgi lumea şi cu alte năluciri vrăjitoreşti. 
Şi iarăşi, altui munte, ce va sta în adâncul mării celei mari, 

ostrov foarte mare fiind, îi va porunci să se ducă şi pe uscat să 
stea, în ţărmuri veselitoare, spre veselia privitorilor, dar 
ostrovul nicidecum din mare nu se va mişca. Şi iarăşi, îşi va 
întinde mâinile lui şi va aduna mulţime de târâtoare şi păsări; 
de asemenea, încă va păşi pe deasupra adâncului, şi pe mare va 
umbla ca pe uscat; însă toate acestea vor fi năluciri. 

Şi mulţi vor crede în el şi-1 vor slăvi, ca pe un 
dumnezeu tare. Iar celor ce vor avea pe Adevăratul Dumnezeu, 
li se vor lumina ochii inimii lor şi cu deamănuntul vor privi, 
prin credinţă curată, şi vor cunoaşte înşelăciunea lui. Acestea 
toate făcându-le, va înşela lumea şi mulţi vor crede lui, 
slăvindu-1 ca pe un dumnezeu, însă câţi vor avea frica lui 
Dumnezeu în ei şi ochii inimii luminaţi, vor cunoaşte cu 
dinadinsul, că nici muntele nu s-a mutat din locul său, nici 
ostrovul nu a ieşit din mare pe uscat. Toate acestea, în numele 
său, le va săvârşi Antihrist; şi nu vor fi adevărate, după cum am 
zis mai sus, căci cu farmece va lucra toate mincinoasele lui 
minuni, fermecând vederile oamenilor, ce se vor pleca a crede 
lui. Că nu va primi prea spurcatul să se pomenească 
Preacuratul Nume al Tatălui şi al Fiului şi al Sfântului Duh, 
căci luptător împotriva lui Dumnezeu este şi fiu al pierzării. 

Acestea făcându-se şi popoarele închinându-se lui, şi ca 
pe un dumnezeu lăudându-1, din zi în zi se va mânia Cel 
Preaînalt, în ceruri, şi îşi va întoarce faţa Sa de către ei. După 
aceea se vor face cumplite semne: foamete necurmată, 
cutremur neîncetat, morţi necontenite şi semne înfricoşate. 
Atunci cerul nu va mai ploua, pământul nu va mai rodi, 
izvoarele vor seca, râurile se vor usca, iarba nu va mai răsări, 
verdeaţă nu va fi, copacii din rădăcină se vor usca şi nu vor 
odrăsli, peştii mării şi chiţii într-însa vor muri şi putoare 
pierzătoare şi sunete înfricoşate va trimite marea. Şi, de huietul 
valurilor, vor muri oamenii de frică. Atunci vor plânge şi vor 

suspina cumplit sufletele lor şi necaz necontenit îi va cuprinde 
pe dânşii, ziua şi noaptea. Nicăieri nu vor găsi să se sature de 
mâncare, căci povăţuitorii de noroade, tiranii, se vor afla în tot 
locul. Şi dacă cineva va aduce cu sine pecetea tiranului 
însemnată pe frunte şi pe mâna dreaptă, va cumpăra puţin de 
mâncare din cele ce se vor afla. Atunci vor muri pruncii la 
şanurile maicilor, vor muri şi maicile deasupra pruncilor lor, va 
muri tatăl cu fiii şi femeia pe uliţă, şi nu va fî cine să-i îngroape 
sau să-i strângă în mormânturi. 

Putoare rea se va face, din mortăciunile cele multe ce 
vor fi aruncate pe uliţi şi pretutindenea, şi mult îi va necăji pe 
cei vii. Dimineaţa, toţi vor zice cu suspinuri şi cu durere: când 
se va face seară ca să dobândim odihnă? Şi venind seara, iarăşi, 
cu lacrimi prea amare, vor grăi între dânşii: oare când se va 
lumina, ca, de necazul ce stă asupra noastră, să scăpăm? 
Atunci, se va veşteji frumuseţea feţii la tot trupul. Se vor face 
feţele lor greţoase, ca de morţi, şi va fi urâtă frumuseţea 
femeilor, iar toţi cei ce s-au plecat cumplitei fiare şi au luat 
pecetea aceluia, adică păgânescul chip al spurcatului, alergând 
către dânsul, vor zice cu durere: dă-ne nouă să mâncăm şi să 
bem, că toţi murim de foame şi goneşte de la noi fiarele cele 
veninoase! Şi, neavând ce răspunde, ticălosul, va zice cu multă 
asprime: de unde să vă dau eu, oamenilor, să mâncaţi şi să beţi, 
dacă cerul nu voieşte să dea pământului ploaie, şi pământul, 
iarăşi, nicidecum n-a dat seceriş sau roadă? Şi, auzind acestea, 
poporul va plânge şi se va tângui cu totul, neavând mângâiere 
în necaz. Necaz peste necaz va fi lor, nemângâiat, căci, de bună 
voie, au crezut tiranului. Şi dacă ticălosul nu va putea nici lui 
să îşi ajute, cum îi va milui pe dânşii? In acele zile vor fi nevoi 
mari, de necazul cel mult al balaurului, de frică şi de 
cutremurul cel mare şi huietul mării, de foame, de sete şi de 
muşcăturile fiarelor. Toţi cei ce vor lua pecetea lui Antihrist şi 

se vor închina lui, ca lui Dumnezeu, nu vor avea nici o parte în 
împărăţia lui Hristos, ci dimpreună cu balaurul vor fi aruncaţi 
în gheena. 

Fericit va fi acela ce se va afla sfânt şi credincios, şi va 
avea în inima lui credinţă, fără de îndoială, către Dumnezeu, că 
fără de frică vor lepăda întrebările lui, defăimând muncile şi 
nălucirile lui. Dar mai înainte de acestea, va trimite Dumnezeu 
pe Ilie Tezviteanul şi pe Enoh, ca un milostiv, ca să facă 
cunoscută dreapta credinţă neamului omenesc, şi să 
propovăduiască cu îndrăzneală cunoştinţa de Dumnezeu 
tuturor, ca să nu creadă tiranului de frică, că vor striga şi vor 
zice: înşelător este, o, oamenilor, nimeni să nu creadă lui 
nicidecum! Şi nici să nu-1 ascultaţi pe acest luptător împotriva 
lui Dumnezeu! Nimeni din voi să nu se înfricoşeze, că degrabă 
se va surpa. Iată, Domnul Cel Sfânt vine din cer, să judece pe 
toţi cei ce s-au plecat semnelor lui. 

Insă puţini vor fi atunci cei ce vor voi să asculte şi să 
creadă în propovăduirea Proorocilor. Iar aceasta o va face 
Mântuitorul ca să-Şi arate negrăita Sa iubire de oameni, că 
niciodată nu voieşte moartea păcătosului şi a necuratului, ci 
voieşte ca toţi să se mântuiască; că nici în vremea aceea nu va 
lăsa neamul omenesc fără de propovăduire, ca fără de răspuns 
să fie toţi la judecată. Deci, mulţi din Sfinţi, câţi se vor afla 
atunci, la venirea spurcatului Antihrist, vor vărsa râuri de 
lacrimi, cu suspine, către Dumnezeu Cel Sfânt, ca să se 
mântuiască de balaur şi, cu mare sârguinţă, vor fugi în 
pustietăţi, în munţi şi în peşteri, cu frică se vor ascunde. Şi îşi 
vor presăra pământ şi ţărână pe capetele lor, rugându-se 
noaptea şi ziua, cu multă smerenie. Şi li se va dărui lor aceasta, 
de la Dumnezeul Cel Sfânt, şi-i va povăţui pe dânşii Darul 
Duhului Sfânt în locuri hotărâte, şi se vor mântui, fiind ascunşi 
în găuri şi în peşteri, nevăzând semnele şi înfricoşările lui 

antihrist. Căci celor ce au cunoştinţă, cu uşurinţă le va fi 
cunoscută venirea lui. Iar celor ce îşi au mintea de-a pururea la 
lucruri lumeşti şi iubesc cele pământeşti, nu le va fi cunoscută 
venirea acestuia. Căci, cel ce de-a pururea este legat cu lucruri 
lumeşti, măcar dacă ar şi auzi, tot nu crede, ba îl şi urăşte pe cel 
ce i-ar spune despre venirea lui Antihrist. Pentru aceasta Sfinţii 
se întăresc în credinţă spre a scăpa, că toată învăluirea şi grijile 
vieţii acesteia le-au lepădat. 

Atunci va plânge tot pământul, marea şi aerul vor 
plânge împreună, şi dobitoacele cele sălbatice şi păsările 
cerului; vor plânge munţii şi dealurile şi lemnele câmpului. Vor 
plânge şi luminătorii cerului, dimpreună cu stelele, pentru 
neamul omenesc; că toţi s-au abătut de la Dumnezeu Cel Sfânt 
şi Ziditorul tuturor şi au crezut înşelătorului, primind pecetea 
spurcatului Antihrist, în locul Făcătoarei de viaţă Cruci a 
Mântuitorului. Va plânge pământul şi marea şi cu totul va 
înceta glasul psalmului şi al rugăciunii din gura omului! Vor 
plânge toate bisericile lui Hristos cu plângere mare, că nu se va 
mai sluji sfinţirea şi prinosul! Iar după ce se vor împlini trei ani 
şi jumătate, ai stăpânirii spurcatului şi a faptelor lui, şi după ce 
se vor împlini toate smintelile, în tot pământul, după cum zice 
gura Domnului, atunci va veni Domnul şi Mântuitorul nostru, 
ca un fulger strălucind, din cerul cel sfânt, cel prea curat şi 
înfricoşat şi prea slăvit, Dumnezeul nostru şi împăratul şi 
Mirele Cel fără de moarte. Pe nori va veni, cu slavă 
neasemănată, înaintea Lui alergând rânduielile îngerilor şi ale 
Arhanghelilor, toţi, văpăi de foc fiind, Heruvimii, având ochii 
în jos şi Serafimii, zburând cu feţele şi picioarele ascunse între 
aripile lor, cele de foc, strigând cu groază, unul către altul, şi 
zicând: întreit Sfânt, întreit Sfânt este Domnul. Şi glas de 
trâmbiţă va grăi cu frică: sculaţi-vă, cei ce dormiţi. Iată, a venit 
Mirele! 

Atunci se vor deschide mormintele şi va auzi ţărâna cea 
putrezită, acea mare şi înfricoşată venire a Mântuitorului, şi, ca 
într-o clipeală de ochi, se vor scula toate seminţiile pământului 
şi vor căuta la frumuseţea cea sfântă a Mirelui. Mii şi milioane 
de mii de îngeri şi de Arhangheli şi nenumărate oşti se vor 
bucura cu bucurie mare. Atunci Sfinţii, Drepţii şi toţi care nu 
vor fi luat pecetea balaurului celui păgân, se vor bucura foarte. 
Şi se va aduce tiranul, legat de îngeri, cu dracii lui dimpreună, 
înaintea divanului. Şi cei ce vor fi luat pecetea lui, toţi păgânii 
şi păcătoşii, se vor aduce legaţi; şi va da împăratul hotărâre 
asupra lor, hotărârea osândei celei veşnice în focul cel nestins! 
Şi toţi cei din peşteri se vor bucura împreună cu Mirele, cu 
bucurie negrăită, în împărăţia cea veşnică, împreună cu toţi 
Sfinţii, în nesfârşiţii vecii vecilor. Amin. 



5.6. Din cuvintele Sfântului Efrem Şirul 

culese din Tomul al treilea 

SOARELE şi luna şi toate stelele se vor aduna, după 
învierea cea de obşte, într-un loc din Rai, şi se va face, iarăşi, 
întuneric. 

Mântuitorul a zis: întâi va fi sfârşitul şi pe urmă 
învierea, fiindcă pe toate în pildă le-a grăit. 

Tâlcuire 

Sfântul Efrem vorbeşte aici despre mia de ani, şi despre 
învierea cea de obşte, pentru oarecare eretici, care ziceau că are 
să mai fie o înviere după o mie de ani. Sfântul arată că numai 
una are să fie învierea. Sfânta Scriptură zice poate pentru omul 
cel păcătos, care s-a întors spre pocăinţă că a înviat a doua oară 

întru dreptate, adică a înviat cu sufletul, căci mai înainte de 
pocăinţă era mort. Pentru aceasta zice de a doua înviere. Că 
învierea cea dintâi este Botezul, pentru spălarea păcatului celui 
strămoşesc, iar a doua este după cum am zis mai sus: învierea 
omului păcătos, care murise sufleteşte şi prin pocăinţă a înviat 
a doua oară. Pentru aceasta am explicat aici aceste cuvinte. 

Sfântul Ioan Evanghelistul zice la Apocalipsa, că a pus 
aceşti ani cu închipuire, zicând despre şapte biserici. 

Sfântul Efrem zicea către eretici: Dacă tu ceri de la 
mine întrebările celor o mie de ani, iată, şi eu voi cere de la tine 
candela şi îmbrăcămintea cea albă. „Candela" înseamnă 
necăderea în păcate, după Botez. Dacă ceri de la mine întâi 
învierea cea de o mie de ani, voi cere şi eu de la tine calea, 
adică, cum mergi? Că faptele tale te arată, dacă trăieşti sau nu 
pentru învierea ce va fi. Şi înger galben şi jivină gândită (care 
este trupul), care se aprinde de mânie (că greceşte se zice 
Apsifton), ce are fire amară ca pelinul, iar româneşte se zice: că 
iute se aprinde de mânie. De aceea Sfântul zicea ereticilor, că 
numaidecât se aprind de mânie, căci nu sunt blânzi şi îndelung- 
răbdători. Pentru aceasta cerea, de la ei, Sfântul, chipul 
creştinătăţii. Dă-mi mie cele şapte pahare, adică, cele şapte 
fapte bune, pe care trebuie să le aibă tot creştinul cel adevărat, 
şi lasă acea mie de ani, zicea Sfântul. Dovedeşte că muierea 
este cetatea şi atunci eu îţi voi da dovadă ţie în acest chip 
pentru cei o mie de ani. 

Şarpe s-a arătat a fi diavolul. Lanţul lui este legătura şi 
certarea lui Dumnezeu, ca să nu mai aibă stăpânire asupra 
oamenilor. Când Antihrist va veni, lanţul se va dezlega, 
cerurile, înfricoşându-se, se vor risipi, iar stihiile, arzându-se, 
se vor topi. Pământul, cu lucrurile cele de pe dânsul, se va arde, 
iar stelele ca frunzele vor cădea. Soarele şi luna se vor întuneca 
şi nu-şi vor mai da lumina lor. 

Luaţi aminte, iubiţilor, cum toate cele rele cresc şi 
sporesc în fiecare zi şi prisoseşte viclenia. Acestea toate 
aşteaptă tulburarea ce va să fie şi necazul cel mare, care va fi 
peste toate marginile pământului, că pentru păcatele noastre şi 
pentru trândăvia noastră sporesc cele rele. 



5.7. Descoperiri ale lui Zisu Fasula 
Descoperirea I-a 

Am făcut rugăciuni către Dumnezeu, către Maica 
Domnului şi Sfântul Ioan Evanghelistul, ca să-mi arate ce sunt 
acestea, care mi s-au arătat. Şi, întorcându-mă să dorm, văd în 
aşternutul meu, încă fiind treaz, cum deodată toată lumea s-a 
prefăcut în mare. Şi, deasupra mării, venea o fiară mare ca 
scorpia, cu coada ridicată, şi în vârful cozii avea un ac mare; şi 
mergea pe deasupra apelor mării, din partea răsăritului spre 
apus, cu mare mânie. După aceasta, o altă fiară în chipul 
pisicii, pestriţă, s-a dus cu multă grăbire aproape de scorpie. Iar 
eu am rămas, mirându-mă de cele arătate. M-am uitat după 
aceea spre cer şi l-am văzut alb şi nou, ca o coală de hârtie. Şi 
am zis de trei ori: „Doamne, miruieşte," şi îndată s-a deschis 
cerul acela nou şi a ieşit un vultur foarte alb şi ca un fulger a 
venit la mare. Şi cum s-au atins aripile lui de marginea mării, 
îndată s-au înecat acele două fiare (scorpia şi pisica) şi nu s-au 
mai văzut pe apă. Aripile vulturului erau drepte, cruciş, ca un 
chip de cântar, şi picioare nu avea, iar înăuntru, între aripi, era 
ca un cap de om tânăr şi foarte frumos, iar penele îi erau aurite 
pe margine, şi, îndată ce s-au atins de mare s-a făcut apa albă 
ca laptele, iar marea s-a liniştit, cu multă smerenie! 

Tâlcuire 

Acestea au să fie în vremea împăratului celui bun, care 
va fi pus de îngeri, marea însemnând lumea, iar apele 
însemnând popoarele. 

Atuncea vor veni şi se vor boteza toate neamurile, adică 
se vor albi (se vor curaţi de păcate) cu Sfântul Botez şi se va 
face pace în toată lumea. 

Descoperirea a Ii-a 

După o vreme, când era puţin întunecat şi nu puteam să 
văd bine, a venit un om, în chip de ostaş, şi mi-a zis: să ştii că 
mulţi credincioşi nu vor crede în cărţile tale şi mulţi 
necredincioşi vor crede. Ostaşul acela era tânăr, cam de 18 sau 
20 de ani şi foarte ales şi frumos. Hainele lui erau ca cerul de 
curate, picioarele lui nu se vedeau când călca, numele lui nu 
şi-1 spunea, arme nu avea, numai o cruce ţinea în mâna dreaptă, 
pe jos nu umbla, iar crucea era mai înaltă decât capul său cu 
doi rupi. Nu era nici de fier, nici de lemn, ci se deosebea în 
felul ei. Acesta, mi se părea că după multă vreme venea de la 
crivăţ. Şi mi-a spus un cuvânt, dar eu nu am putut să-i răspund. 
El, ostaşul, mi-a zis: cu acest fel de haine mireneşti să fii 
îmbrăcat, ca să alergi pretutindinea pe la arhierei, şi la cei 
bisericeşti, la stăpânitori, dascăli şi la legiuitori. 

Mi s-a arătat când ostaş, când slujitor oştii, cu toiag în 
mână, şi, mai înainte de fugirea lui Otanu, m-a lovit uşor cu 
toiagul, şi, deşteptându-mă, mi-a zis: aleargă şi propovăduieşte, 
şi să împlineşti degrabă această poruncă împărătească în timp 
scurt, ca să ajungă poporul unde sunt iscăliţi 150 de boieri şi de 
arhierei, începând de la Rumelia. Eu i-am zis: iată că eu sunt 
desculţ, însă, cu lovirea toiagului său, mi s-a părut că am mers 
ca la 40 de paşi şi am împlinit porunca. Apoi mi s-a mai arătat 
şi altădată. Iar acum, fiind ultima dată, mi-a zis: să ştii şi 

aceasta, că viţa cea din Sparta este tare, adică nu crede în cele 
spuse de tine şi asemenea oameni nu se scot, dar tu să 
protestezi şi a patra oară la arhiereu şi să pleci de aici şi să te 
duci în părţile crivăţului, căci acolo vei găsi un om, care să te 
sfătuiască şi să te ajute în orice nevoie vei avea, fiindcă cheile 
Eladei se ţin în mâinile acestui om, K.T.Z. Şi dacă omul acela 
va face ceva, este bine naţiei elineşti, iar de nu, atunci, se va 
prăpădi Elada. 

Descoperirea a IlI-a 

In altă noapte am făcut rugăciune şi nevoinţă şi m-am 
aflat spre părţile răsăritului soarelui. Şi era acolo un palat înalt 
şi curat, care nu era făcut de mâini omeneşti, şi avea o scară 
înaltă, şi mulţi se suiau şi se coborau. 

Avea cetate înaltă de jur împrejur şi păzitori mulţi, iar 
în partea de jos a scării era un om căzut cu faţa spre pământ, 
tânăr şi de mare neam şi foarte ales, cu haine albe, foarte 
curate, că nu s-a mai văzut niciodată în lumea aceasta un astfel 
de om şi astfel de haine. Dar nici unul din cei ce se suiau şi se 
coborau, nu-1 ridica. Şi am întrebat pe un slujitor al palatului: 
Ce om este acesta care zace jos şi pe care nu-1 ridică nimenea? 
Şi el mi-a zis: Acesta, este mila lui Dumnezeu şi nu are pe 
nimenea ca să-1 ridice şi pentru aceasta suntem toţi ai palatului 
întristaţi pentru el. Deci m-am dus eu şi l-am luat în braţele 
mele şi, ţinându-1, i-am zis: Ce ai frate? Stai pe picioarele tale! 
Şi l-am rugat pe el să-mi spuie ce are, şi numaidecât s-a sfârşit 
în mâinile mele, şi tot palatul era întristat de dânsul. 

Descoperirea a IV-a 
Am văzut multe ape, foarte tulburate, râuri care se 
coborau din partea Crivăţului şi treceau spre partea răsăritului, 
care, luând oamenii, îi duceau. Iar eu stăteam între râuri şi-i 

apucam, şi, scoţându-i şi dându-le curaj, le ziceam: nu vă 
temeţi, fraţilor, că nu vă vor îneca apele. 

Iar generalul mi-a zis: ajută poporului cât vei putea! 

Descoperirea a V-a 
In altă noapte, a venit la mine un om negru şi fără de 
dar, păzitorul satului, şi mi-a zis: vei înceta a pomeni numele 
lui Hristos, sau te voi sfâşia? Iar eu i-am răspuns: nu, ci am să 
zic mereu. Şi mi-a dat un ghiont în coastă, şi mi s-a înegrit tot 
trupul meu ca de om ucis, şi am strigat: „Maica Domnului, 
miluieşte-mă!" Atunci, pentru cuvântul pe care l-am zis, s-a 
făcut nevăzut. 

Descoperirea a Vi-a 

Asemenea, şi în altă noapte, am făcut rugăciuni, cu 
nevoinţă şi cu post. Şi mi s-a arătat generalul şi mi-a zis: ai 
îndrăzneală în cărţile tale şi nu te teme de rânduiala ta. Toată 
lumea va putea spune minciuni, însă cărţile tale nu vor minţi. 
Să mergi pe la toţi preoţii, şi la popor, să propovăduiască, 
strigând: pocăiţi-vă, ca să vă mântuiţi, căci, altfel, se va prăpădi 
naţiunea elenă. 

Despre aceste cuvinte, scrise mai sus, am văzut vedenia 
aceasta: a venit un tânăr foarte luminat, care avea în mâinile lui 
o carte, şi îmi arăta cele ce sunt scrise, fiindcă eu nu le 
scrisesem la sfârşitul cărţii mele. Şi mi-a zis: nu lipsesc alte 
cuvinte decât acestea, care trebuie să le pui la începutul cărţii 
tale, şi să nu le acoperi pe unde treci, ci să mărturiseşti: „Slavă 
întru cei de sus, lui Dumnezeu, şi pe pământ pace, între oameni 
bunăvoire! Slavă lui Dumnezeu Celui ce pe pământ S-a arătat 
şi S-a văzut şi lumea a luminat; începutul pentru suflet şi trup. 
Pentru cinstea cea de acum şi pentru împărăţia şi slava viitoare. 
Cu Dumnezeu Cel Sfânt, începutul scrierii se binecuvintează." 

Pentru veacul al optulea 
Mai bine să rămân mincinos de o mie de ori, decât să se 
facă acestea care se arată în acest veac: nici să le dea 
Dumnezeu în lume, să le vadă oamenii în vremea aceea, din 
veacul al optulea. Mulţi teologi renumiţi, vor învăţa poporul 
prin chipul învăţăturii lor, însă învăţătura, ce o vor da poporului 
nu va fi ascultată, fiindcă nu fac mai întâi ei acelea, pe care le 
învaţă. Pentru aceasta, vor fi mulţi cuvântători de Dumnezeu 
făţarnici şi vor învăţa rătăcitele învăţături ale diavolului, adică 
francmasonii şi necredinţa, căci în gura lor va fi venin 
diavolesc şi trebuie să vă păziţi de unii ca aceştia, chiar cu 
preţul vieţii voastre. 



5.8. Alte vedenii ale lui Zisu Fasula 
Vedenia I-a 

A TRECUT un om încuviinţat, din părţile răsăritului, 
călare, cu doi ostaşi purtători de cruci, şi erau crucile mai înalte 
decât capetele lor, ca de doi rupi. Unul era de-a dreapta lui şi 
altul de-a stânga. Şi am întrebat: ce om este boierul acesta? Şi 
mi-au răspuns: acesta este Sfântul Teodor şi merge spre părţile 
răsăritului, împărţind cărţi pe la prietenii lui, care îl iubesc, iar 
într-însele are scris numele lui spre adeverire, ca, unde îi va 
prinde, să arate iscălitura lui şi aşa să treacă prin toate străjile, 
neîmpiedecaţi. 

Vedenia a Ii-a 
Mi-a venit ca o hartă mare, în chip de cadru, care avea 

faţa ca a unui om mare şi foarte neplăcut: faţa lui era ca de 
albină, ochii foarte bulbucaţi, din nările lui curgea sânge şi 
ieşea urât fum, gura lui era foarte mare, dinţii şi limba afară din 
gură, iar din gură ieşea foc mare, în chip foarte întunecos; şi 
venea spre mine. Iar eu am strigat: Maica Domnului, ce este 
această răutate ce o văd? Şi, liniştindu-mă puţin, a venit o 
femeie slăvită şi Doamnă cu un copil mic pe mâini şi mi-a zis: 
Te-ai speriat? Ai îndrăzneală şi nu te teme, că eu am venit să-ţi 
spun cine este acesta, care a venit şi a trecut pe aici: acesta este 
Luceafărul care a căzut, dar nu mă întreba unde merge. 

Vedenia a III -a 
Mă aflam într-o mănăstire, aproape, şi acolo au venit 
trei ţigani zdrenţăroşi, iar capetele lor erau legate cu nişte 
petece. Cel mai mare dintre ei ţinea în mână o carte din aur, ca 
evangheliile cele scolastice. Şi mi-au zis: vezi cartea aceasta? 
Şi am văzut că avea scrisoare de aur (cu stihuri pe dinafară), 
care zicea: Antihrist. Iar eu l-am privit cu urgie mare. Şi mi-au 
zis iarăşi: peste puţină vreme vor lua sfârşit poruncile lui. Iar eu 
l-am blestemat şi, îndată, s-au făcut găuri prin toată cartea cea 
de aur. Apoi mi-a zis cu multă mânie: tu mi-ai stricat slovele 
mele. Atunci, acei ţigani s-au făcut nevăzuţi. 

Vedenia a IV -a 
Mă aflam într-o cetate mare, precum Constantinopolul, 
unde era popor nenumărat, prăvălii şi uliţe curate şi foarte largi. 
Şi a căzut foc din cer şi s-a aprins tot locul. Iar oamenii cetăţii 
fugeau strigând: ardem cu toţii! Şi nu aveau loc unde să fugă. 
Eu fiind străin, am zis unuia: „Nu este vreun creştin în cetatea 
aceasta, care se pierde prin foc, ca să-1 întâlnesc? Nu este vreun 
creştin în cetatea aceasta ca să ne mântuiască?" Şi mi-a zis: 
„Este un oarecare om. Vino, să mergem la casa lui." Şi, 

mergând înăuntru, am aflat un om nobil şi o femeie 
încuviinţată. Şi am zis omului celui nobil: „Te rog să-mi arăţi 
la cine vă închinaţi aici?" Iar el mi-a răspuns: „Vino, de vezi la 
cine ne închinăm!" Şi m-a dus într-o cameră, în care era o 
lădiţă foarte frumoasă, şi, deschizând-o, a scos o basma aurită 
în care era o Evanghelie cu totul de aur, albă, zicându-mi: „La 
aceasta ne închinăm noi." Eu i-am răspuns: „Dă-mi-o pe 
aceasta şi mie, ca să mă închin şi eu." Şi mi-a zis: „Ia-o, şi fă ce 
voieşti," iar eu le-am zis: „Veniţi să mergem, să ne închinăm 
cu toată familia," şi ne-am dus la o piatră înrădăcinată, m-am 
suit numai eu de m-am închinat şi, deschizând Evanghelia cea 
de la Ioan, am plâns. Iar lacrimile au căzut înăuntru pe hârtie şi 
s-au închegat îndată şi s-au făcut ca aurul. Şi mi-a zis omul cel 
nobil: „După ce se vor împlini în lume toate răutăţile, atunci, 
au să vină toţi să se închine la această Evanghelie." 

Am adus mii de mărturii, prea adevărate, de la atâţia 
drepţi şi Sfinţi precum că se vor boteza din toate neamurile şi 
ereticii şi închinătorii la idoli. Vor veni şi se vor uni cu Biserica 
Răsăritului şi se vor face una. Că însăşi gura Domnului a zis: 
Trebuie să se propovăduiască mai întâi Evanghelia de la o 
margine a pământului până la cealaltă margine a pământului, şi 
pe urmă are să fie sfârşitul. 

Vedenia a V-a 

Au venit doi oameni bătrâni şi m-au luat aproape de ei, 
şi, ducându-mă într-un loc străin, mi-au arătat acolo două cruci 
de aur şi mi-au spus numele lor: că una se numeşte Haralambie 
şi cealaltă Nicolae. 

Apoi mi-au zis: ai îndrăzneală, că mulţi suntem cu tine; 
ia această cruce şi să ai credinţă şi, câte vei cere din cer, ţi se 
vor da pe pământ, şi aleargă înainte, ca să vină poporul după 
tine. 



Monah Zosima Pascal-Prodromitul 142 

Şi îndată am luat îndrăzneală şi am plecat. 



Pentru Biserica Sfânta Sofia din Constantinopol 

Sub Biserica Sfânta Sofia din Constantinopol se află o 
altă biserică. Şi când au luat turcii Constantinopolul de la greci 
(creştini), atunci, în vremea luării, slujeau preoţii cu arhiereii 
Sfânta Liturghie, fiind adunat şi mult popor. Aceştia, toţi, au 
adormit de atunci până în vremea de astăzi. Iar în vremea când 
se va lua de la turci Constantinopolul toţi aceia câţi sunt acolo, 
adormiţi, vor învia, după cum la Efes au înviat cei şapte 
mucenici. Şi vor întreba: unde este împăratul Constantin? Deci, 
în tulburare au adormit, în tulburare vor şi învia. 

Descoperire 
La împăratul turc era un croitor creştin, cu numele 
Hristea, care făcea haine la toţi paşii şi la toţi slujitorii 
împărăteşti. Unul din paşi iubea foarte mult pe Hristea. Şi s-a 
întâmplat de s-a îmbolnăvit cel care iubea pe Hristea. Deci, 
auzind Hristea că este bolnav paşa, în toate zilele mergea la el 
ca să-1 vadă, dar fiul paşei nu-1 lăsa ca să intre la dânsul (Pe 
vremea aceea documentele fiecărui creştin care avea case mari, 
ori moşii, erau ţinute la paşă). Peste puţină vreme, făcându-se 
sănătos paşa, a venit la el Hristea şi a zis paşa: Hristeo, pentru 
ce n-ai venit ca să mă vezi, că eram să mor? Atunci el i-a spus 
pricina: Am venit, stăpâne, în toate zilele, dar nu m-a lăsat să 
intru la tine. Şi 1-a întrebat paşa, zicându-i: Cine nu te-a lăsat să 
vii la mine? Şi a zis Hristea: Fiul tău. Atunci, a deschis o ladă 
şi a dat lui Hristea toate documentele. Apoi a chemat paşa pe 
fiul său şi a zis: Pentru ce nu a-i lăsat să vină Hristea la mine 
când eram bolnav? Şi i-a răspuns: Pentru documentele caselor 

nu l-am lăsat. A zis tatăl: Fiule, nu mai este multă vreme şi ne 
vom face şi noi creştini că împărăţia noastră va sta numai până 
la anul 1881 când are să cadă. Apoi a zis lui Hristea: Eu 
niciodată nu ţi-am făcut vreun bine. Vino după mine! Şi am 
mers în Biserica Sfintei Sofia, şi a zis către mine: ridică piatra 
aceasta (care era ca o uşă), şi am apucat cu o mână să o ridic, 
iar el mi-a zis: apuc-o cu amândouă mâinile că nu poţi să o 
ridici cu una căci este grea. 

Şi apucând-o de un belciug, am ridicat-o. Şi, 
coborându-ne pe scări, eu tremuram de frică şi mă gândeam că 
de acum aici mă lasă. Şi era acolo mulţime de popor şi ostaşi 
care stăteau ca adomiţi, în picioare. Şi am zis: Stăpâne, pentru 
ce nu-i daţi afară, de ce stau aici aşa? Şi el mi-a zis: Nu poate 
nimenea ca să-i dea afară, căci câţi s-au apucat ca să-i dea 
afară, unii au orbit, alţii au rămas ciungi şi alţii au ologit, iar 
altora gura la ceafă li s-a întors şi nici măcar a se atinge de ei 
nu se poate. Că cine poate a se împotrivi lui Dumnezeu? Iar eu 
îl tot sileam ca să ieşim şi el mi-a zis: Vino după mine! Şi 
ducându-ne mai înăuntru, am văzut arhierei, diaconi şi preoţi. 
Şi era împăratul în scaun şi lângă el era un soldat bătrân cu 
sabia de amândouă părţile ascuţită, şi avea mâna dreaptă pe 
sabie, iar sabia era pe jumătate scoasă din teacă. Şi a zis paşa 
către mine: Când va ieşi sabia aceasta din teacă, atunci are să 
cadă împărăţia noastră. 

Şi erau ostaşii cu hainele din vremea când au adormit şi 
poporul de asemenea. Şi am plecat ca să ieşim. Şi a început 
paşa a se sui pe scară, iar eu mergeam după dânsul. Şi era un 
călugăr din cei adormiţi, ca de treizececi de ani ca vârstă, cu o 
carte în mână. Iar eu i-am luat cartea din mână şi am băgat-o în 
sân, fără să ştie paşa, şi am mers acasă. Apoi am pus-o în casa 
de fier, ca a doua zi să o citesc, şi căutând-o a doua zi n-am mai 
găsit-o. Am întrebat pe femeie şi i-am zis: Numai tu umbli în 

casa de fier, iar ea mi-a răspuns: Eu niciodată nu am umblat. Şi 
i-am zis: Poate ai luat cheile din buzunar? 

Apoi am rugat mult pe paşă, zicându-i: Stăpâne, te rog 
să mergem iarăşi la Sfânta Sofia, dar el mi-a zis că nu se poate, 
fiindcă trebuie să ia voie de la împărat. Atunci eu l-am supărat 
mult pentru aceasta şi de-abia s-a îndurat şi am mers şi a doua 
oară. Şi ducându-ne am găsit cartea în mâinile călugărului. Şi 
i-am spus paşii: Stăpâne, când am venit întâi, eu în urma ta 
fiind, am luat cartea din mâna călugărului acestuia fără să ştii 
tu. Şi paşa mi-a zis: Cum ai putut-o lua? Că noi nici a ne atinge 
de el nu putem, pentru că rămânem sluţi. Şi eu m-am dus la 
Patriarh şi i-am spus toate pe rând. 



5.9. Vedenia 
unui om al lui Dumnezeu, drept şi minunat 

ACEST om al lui Dumnezeu, sculându-se pe la miezul 
nopţii, şedea gândindu-se. Şi luând aminte spre înălţimea 
cerului, fiind lună şi lucind stelele pe cer, cum şedea singur, 
aducându-şi aminte de păcatele sale şi de ziua cea înfricoşată a 
judecăţii, plângea cu tânguire; şi vede că, deodată, s-a ridicat 
tăria cerului, ca o pânză, şi a văzut pe Domnul nostru Iisus 
Hristos, foarte mare, stând în văzduh, întru tărie, împrejurul 
Lui stăteau toate puterile cereşti, cu frică şi cu cutremur: 
îngerii, Arhanghelii, înfricoşatele Stăpâniri, ca în rând de 
război, stând cu multă frică. Domnul a făcut semn unuia din 
îngerii începători de cete, care a venit aproape de Dânsul, 
înfricoşat şi înspăimântat. Şi a zis Domnul către dânsul: 
Mihaile, Mihaile, începător al aşezământului Meu, ridică, 

împreună cu ceata ta, scaunul cel în chipul focului, al slavei 
Mele şi mergi în valea lui Iosafat şi îl găteşte pe el, spre 
dumnezeiasca apropiere a venirii Mele, căci a sosit ceasul 
judecăţii, ca să primească fiecare după lucrurile sale. Şi fă 
aceasta degrabă pentru că a sosit ziua cea mare, a venirii Mele: 
Eu voi răsplăti celor ce s-au închinat idolilor şi pe Mine, 
Făcătorul, M-au tăgăduit, şi au cinstit pietrele şi lemnele şi au 
slujit lor! Asemenea şi noilor iudei şi celor ce au zis că sunt 
iudei şi nu sunt, ci adunare a satanii şi următori ai mincinoşilor 
prooroci. Aceştia se vor zdrobi, toţi, ca vasele olarului: criticii, 
ereticii şi cei ce au îndrăznit a Mă despărţi de Tatăl Meu şi cei 
ce au îndrăznit a coborî pe Mângâietorul, Duhul Sfânt, întru 
zidire. Vai lor, că munca îi aşteaptă pe ei! Iar iudeilor, celor ce 
M-au răstignit şi nu au crezut în Mine, Mă voi face arătat lor, 
că Mie Mi s-a dat puterea, cinstea şi stăpânirea. Eu voi judeca 
cu dreptate. Iudeii ziceau, când eram răstignit: „ Vai Ţie! Cel ce 
strici Biserica, mântuieşte-Te pe Tine însuţi T A Mea este 
izbânda, Eu voi răsplăti neamului celui răzvrătit şi rău. îl voi 
judeca şi-1 voi mustra şi de multă ruşine îl voi umple şi 
cumplită pedeapsă îi voi da, pentru că nu s-a pocăit. I-am dat 
vreme de pocăinţă şi nu M-a ascultat. Uciderea lui Cain o voi 
izbândi, că pocăinţă şi vreme, ca să se pocăiască, le-am dat lor 
şi n-au luat aminte. Eu singur voi izbândi. Aceasta o voi face şi 
sodomitenilor, care au spurcat văzduhul şi pământul cu 
putoarea lor. 

Eu am ars Sodoma şi Gomora, şi iarăşi îi voi arde cu 
foc, desăvârşit, pentru că s-au întors de la dulceaţa Sfântului 
Duh şi au iubit curvia şi desfrânarea diavolului. Eu voi răsplăti 
curvarilor celor nebuni şi întunecaţi cu mintea, care umblă 
turbaţi după muieri şi celor ce nu se îndestulează cu femeile 
lor, ci aleargă ca nebunii, pentru lipsa lor de minte, şi-i trage 
satana (ca şi cu un frâu) în adâncul focului şi nu se tem de 

înfrioşata cădere în mâinile Dumnezeului Celui viu. Cu mânie 
şi cu ameninţare voi veni asupra lor! Că timp de pocăinţă le-am 
dat lor şi nu s-au pocăit. Aceasta o voi face şi tâlharilor, care au 
făcut ucidere. Pe toţi lucrătorii fărădelegilor, cei ce au făcut 
multe răutăţi şi nu s-au pocăit, tartarului îi voi da! Eu le voi 
arăta lor cum se cuvine a se supune lui Dumnezeu şi poruncilor 
Lui. Căci tuturor le-am dat timp de pocăinţă şi n-au luat aminte 
la ea. Unde este lucrarea lor? Şi pentru că n-au păzit porunca pe 
care le-am dat-o lor, ci M-au defăimat, îi voi umple de multă 
ruşine şi amărăciune şi de aprinderea durerilor! Datu-le-am lor 
pildă pe fiul cel risipitor şi pe mulţi alţii, ca să nu se 
deznădăjduiască, însă ei M-au dispreţuit şi poruncile Mele 
le-au tăgăduit şi s-au întors de la Mine şi au iubit desfrânarea, 
iar pe Mine M-au urât şi s-au făcut robi ai pântecelui. Să se 
ducă, deci, în focul pe care şi l-au aprins! 

Iar pe cei ce s-au săvârşit în pomenire de rău îi voi da în 
grea tulburare, pentru că pacea Mea nu au iubit, ci, cu urgie, 
mânie şi amărăciune, şi-au cheltuit viaţa lor. Eu gata sunt a le 
răsplăti lor, pentru că nu s-au ruşinat şi nu s-au umilit. 

Iar pe asupritori, pe cămătari şi pe iubitorii de argint, 
care pricinuiesc a doua slujire de idoli, îi voi pierde de tot şi voi 
izbândi asupra lor, cu toată mânia Mea, fiindcă şi-au pus 
nădejdea în aur, lepădându-se de Mine, ca şi cum Eu nu M-aş fi 
îngrijit de dânşii. Voi apuca pe cei ce se socotesc a fi creştini, 
dar zic că nu este învierea morţilor, şi pe cei ce zic că se face 
mutare a sufletelor în alte trupuri (metempsihoză) şi alţi 
nebuni, pe toţi aceştia, ca ceara în gheena îi voi trimite şi în foc 
şi în cenuşă se vor preface! Atunci se vor încredinţa de învierea 
morţilor! 

Pe vrăjitori şi pe fermecători, pe cei ce caută în stele şi 
ghicituri îi voi sfărâma cu pierzare silnică şi se vor vântura în 
pieire! Iar pe cei ce beau vinul cu cântări şi cu muzică, care de 



Sfârşitul omului 147 

Mine s-au lepădat, îi voi pierde şi îi voi arunca în adânc. A 
Mea este izbânda. Eu voi răsplăti fiecăruia, ca un Drept 
Judecător. Vai, celor ce cântă cântări lumeşti, joacă şi vorbesc 
deşertăciuni şi celor ce se mândresc şi joacă după umbra lor; cu 
dreptate şi fără făţărnicie îi voi arde pe dânşii, fiindcă i-am 
chemat la pocăinţă, cu adevărat, şi nu M-au ascultat, ci Mă 
batjocoreau. Tuturor am pus milă şi pocăinţă şi nicidecum n-au 
luat aminte la Mine! Iar pe cei ce micşorează Dumnezeieştile 
Scripturi, pe care Duhul Sfânt le-a pus în gurile Sfinţilor Mei, îi 
va cuprinde pe dânşii întunericul şi pâcla şi viermele le va 
mânca inimile! Fiindcă şi-au bătut joc şi au râs de poruncile 
Mele, şi eu voi râde de dânşii, şi, plini de ruşine fiind, focului îi 
voi da! Iar pe cei ce umblă la vrăjitori şi fermecători, ca la 
doctori, şi îşi pun nădejdea în ei şi în scrierile lor şi la altele de 
acest fel, îi voi certa şi atunci vor cunoaşte că trebuie să 
nădăjduiască în Dumnezeu, iar nu în făpturile Lui (în oameni), 
că nu s-au smerit Mie, ci M-au defăimat, neavând ei nici o 
tărie. A Mea este izbânda şi Eu le voi răsplăti lor. 

Iar împăraţilor şi boierilor, care pururea Mă amărăsc cu 
nedreptăţile lor, în numele Meu le voi răsplăti lor, că au 
nădăjduit, cu mândrie, în dreptăţile lor şi cu defăimare au 
nedreptăţit poporul Meu şi au luat daruri şi au prefăcut 
dreptatea în nedreptate. Iar Eu, nu voi face aşa, că stăpânirea 
Mea nu primeşte daruri; deci, îi voi pierde pe dânşii, după 
răutatea lor, ca un Dumnezeu drept şi, atunci, vor cunoaşte că 
Eu sunt înfricoşat şi iau duhurile boierilor şi sunt mai înfricoşat 
decât toţi împăraţii pământului. Vai, lor, că în muncă vor 
merge! Căci au scrâşnit cu dinţi asupra drepţilor şi au vărsat 
sângele nevinovat al fiilor şi fiicelor lor! Vai, năimiţilor, care 
nu sunt păstori, că urgia Mea le va răsplăti. Vai, vai, vai, lor! 
Toată urgia Mea o voi vărsa asupra lor şi asupra năimiţilor care 
au furat Sfintele Mele Taine, că nelegiurile lor strigă către 

Mine. Faptele lor tulbură Scaunul Meu, cel în chipul focului, 
nedreptăţile lor până la ceruri s-au suit şi de vorbele lor cele 
smintitoare se înfricoşează Heruvimii, că în fiecare clipeală de 
ochi trimit câte o hulă la înălţimea Mea. 

Lupii cei răi, cei tari de cap şi netăiaţi împrejur la 
inimă, care au sfărâmat via Mea şi oile Mele le-au risipit, 
păstoresc aurul şi argintul, cu care şi-au câştigat vrednicia lor 
cea Arhierească. Şi, o, cât va fi munca acestora şi cât de mare 
va fi plângerea lor! Intru mânia urgiei Mele îi voi tulbura pe ei. 
Câştigat-au oi şi boi şi cai şi grădini stricăcioase, iar de oile 
Mele nu s-au îngrijit. Eu voi certa cu toiagul fărădelegile lor şi 
cu bătăi nedreptăţile lor. înfricoşată este munca acestora, 
asemenea cu a lui Antihrist! 

Iar pe preoţii ce grăiesc deşertăciuni şi se ceartă în 
Sfintele Mele Biserici, în foc îi voi arunca şi în tartar îi voi 
cufunda şi, ca pe vasele olarului, îi voi sfărâma! Eu vin, 
aducând judecata Mea. Am venit şi iarăşi voi veni, dar care se 
va afla vrednic ca să Mă întâmpine pe Mine? Vai celor ce sunt 
în fărădelegi, căci vor cădea în mâinile Mele! Că fiecare va 
veni înaintea Mea gol şi descoperit. Unde se va arăta atunci 
neruşinarea lor? Cum vor vedea ei faţa Mea şi unde va fi 
ruşinea lor? 

Apuca-voi şi pe cei ce gândesc ei că sunt monahi, care 
cu multă lenevire umblând, mint lui Dumnezeu şi oamenilor. 
Căci unele au făgăduit şi împotrivă au lucrat. 

Pe aceştia îi voi prinde, ca şi cu o undiţă, şi îi voi 
zgudui, ca fulgerul din nori, şi în adânc îi voi trimite; căci nu 
s-au îndestulat de pierzarea lor, ci şi altora s-au făcut sminteală 
şi pierzare. Bine era lor a nu făgădui, căci, rău vieţuind, în 
desfrânare, s-au amestecat în necuraţii. A Mea este izbânda! Eu 
voi răsplăti celor ce nu voiesc a se pocăi, şi îi voi judeca, ca un 
drept Judecător! 

Acestea zicând Domnul, către Arhistrategul Mihail şi 
auzind celelalte puteri acestea, câte a zis, frică şi cutremur i-a 
cuprins pe toţi îngerii. După aceasta, a poruncit Domnul să-I 
aducă peceţile celor şapte veacuri, ale stării lumii, de la 
începutul zidirii şi după această poruncă, Mihail, îndată 
ducându-se la Casa aşezământului, le-a adus, fiind ca nişte 
valuri mari de pânză. Apoi le-au pus înaintea feţei Domnului, 
stând împrejur cu frică şi cu cutremur toate puterile cereşti. 

Şi priveam - zice omul minunat - cum desfăşura 
Domnul cărţile veacurilor şi cele ce erau scrise în ele. Deci, 
luând veacul întâi, şi deschizând, zicea: Aici s-au scris întâi 
acestea: Tatăl, Fiul şi Sfântul Duh. Un Dumnezeu în trei feţe. 
Fiul născut din Tatăl şi Făcătorul veacurilor. Căci cu Cuvântul 
Tatălui s-au aşezat veacurile; cu Cuvântul Tatălui cerurile s-au 
întărit şi tot pământul şi cele dedesubt, marea şi râurile, şi toate 
cele ce sunt, şi cu Duhul gurii Lui toată puterea lor. 

Puţin după aceasta, deschizând cartea, zicea: aici s-a 
scris închipuirea lui Dumnezeu, Celui nevăzut, a întâiului om, 
Adam, cu Eva, femeia lui. Şi, trecând puţină parte a cărţii, a 
zis: „Porunca lui Dumnezeu, Atotţiitorului şi Ziditorului tuturor 
celor văzute şi nevăzute: lui Adam s-a dat această lege, cu 
încredinţarea de a o păzi cu scumpătate către Dumnezeu, şi de 
a cugeta că Dumnezeu este mai presus decât el." Şi iarăşi, 
trecând de aici, a zis: „Călcarea de poruncă pe care a călcat-o 
închipuirea lui Dumnezeu, adică omul, care este după chipul 
lui Dumnezeu Celui nevăzut, amăgindu-se, mai mult din 
lenevire şi puţină îngrijire, şi căzând, s-a scos din rai, cu 
dreaptă judecată şi cu hotărârea lui Dumnezeu, pentru ca să nu 
fie el, nevrednicul şi călcătorul de poruncă, în mijlocul atâtor 
bunătăţi!" Iarăşi, trecând mai înainte, zise: „S-a sculat Cain 
asupra lui Abel şi 1-a omorât pe el, cu sfatul diavolului; dator 
este focului gheenei, iar Abel va trăi în veci!" Şi mai trecând 

puţin zise: „Faţa binecuvântării lui Set şi icoana sfinţeniei lui 
Enoh şi mai înainte-închipuirea înălţării Mele, Enoh." Şi la 
sfârşitul cărţii era scris: „Cartea veacului întâi." 

Iar în următoarele veacuri, sunt scrise faptele oameni- 
lor, pe care le-au lucrat în vremelnica lor viaţă: moartea şi 
viaţa, nelegiurea şi dreptatea, smerenia şi trufia; şi fiecăruia i se 
va da după lucrarea lui. In acest chip au ieşit cele şase veacuri. 

Ţinând şi Cartea veacului al şaptelea, a zis: începutul 
răutăţilor şi al vicleşugului, începutul nemilostivirii, începutul a 
toată urâciunea şi desfrânarea şi a spurcăciunii şi a grăirii de 
rău şi a grăirii în deşert. Şi, înaintând, zicea: Oamenii veacului 
acestuia: răi, pizmăreţi, spurcaţi, pângăriţi cu sufletul şi cu 
trupul, mincinoşi (având dragoste făţarnică în inimă, grăiesc 
cele rele; amăgiri şi curse pe buzele lor şi în inimă cugetă cele 
rele), care îndreaptă pe cei necredincioşi, pentru daruri; curvari, 
preacurvari, robiţi fiind de sodomiceasca curvie. Vai lor! Şi 
iarăşi, răsfoind cartea şi înaintând puţin, şi-a ridicat ochii în sus 
şi, cu mâna lovindu-şi genunchiul şi acoperindu-şi fruntea Sa, 
împreună şi ochii, a stat multă vreme ca şi cum s-ar gândi şi a 
zis: Cu adevărat a covârşit acest veac, al şaptelea, cu 
nedreptatea şi cu răutatea, pe cele trecute. Iarăşi, mai trecând 
puţin, în carte zicea: Elinii care s-au închinat idolilor, se vor 
sfărâma cu lemnul, cu suliţa şi cu piroanele care le-au băgat în 
Pâinea Mea cea de viaţă făcătoare (care este Trupul şi Sângele 
Meu), care răneşte pe cei ce se împărtăşesc cu nevrednicie. Şi, 
trecând puţin, liniştindu-Se, iarăşi Şi-a ridicat capul, uitându-Se 
în cartea veacului şi zicea: Iată doisprezece boieri, ai marelui 
împărat, albi ca lumina, care au tulburat pământul şi mările, au 
astupat gurile fiarelor, au ucis balaurii, au povăţuit orbii, au 
îndestulat pe cei flămânzi şi pe cei bogaţi i-au deşertat (adică 
i-au făcut milostivi spre săraci). Cei ce au vânat pe oameni şi, 
cu dumnezeiasca însuflare, i-au înviat din moartea păcatului, 

multă va fi plata lor. Şi, trecând puţin mai înainte, zicea: 
Alesus-au cei iubiţi şi mărturisitori Mie - dragostea lor cea 
prietenească până la ceruri, iubirea lor până la scaunul Meu, 
dorinţa lor în inima Mea, pofta lor necontenit Mă arde. Deci, 
slava Mea şi stăpânirea Mea, cu dânşii. 

Şi, iarăşi, întorcând cea mai multă parte a cărţii, 
zâmbind, zicea: Omul, ţinând cu dreaptă credinţă ocârmuirea 
cetăţii de pe şapte munţi, povăţuitorul împărăţiei s-a aflat 
slujind dragostei Mele, şi lui i se cuvine împărăţia cerurilor, ca 
unui râvnitor şi următor al lui Hristos (Acesta este împăratul pe 
care au să-1 pună îngerii în Constantinopol, după căderea 
turcilor, după cum zice Sfântul Andrei cel nebun pentru 
Hristos). 

După aceasta, cele mai multe lăsându-le, zicea: Mireasa 
Mea, cea prea frumoasă (adică Biserica), împodobită şi cinstită, 
pe care mulţi cârciumari s-au silit să o crâşmărească şi prea 
curvă să o arate; iar ea de Mine nu s-a lepădat şi împotriva 
eresurilor celor de multe feluri s-a înarmat şi le-a surpat şi de 
pe piatra care este întemeiată nu s-a clătinat; nici porţile iadului 
nu o vor birui. 

Iar după aceasta a zis şi pentru păcătoşi, precum arată 
cuvintele cele însemnate ale oamenilor celor buni şi a celor răi: 
Pe câţi moartea i-a închis şi, cu pocăinţă, nu s-au spălat! Şi 
cartea avea mai întâi scrise lucrurile oamenilor buni, iar după 
acestea erau scrise fărădelegile oamenilor celor răi. Ca nisipul 
mării era mulţimea lor, pe care, trecându-le, Domnul Iisus se 
supără foarte, clătinând cu capul şi suspinând. Şi stătea acea 
înfricoşată mulţime a îngerilor, foarte înspăimântaţi şi cuprinşi 
de cutremur, şi ziceau de trecerea citirii veacului al şaptelea. 
De când a început acest veac, ziceau ei, cu multă şi cu grea 
nevoie de păcate se cuprinde cea mai multă parte a cărţii 
acesteia. Ajunge! Căci cartea naturii omeneşti, după 

înjumătăţirea ei (adică în al şaptelea veac şi jumătate au să ia 
sfârşit toate, adică până la anul 7500 de la facerea lumii), este 
plină de fum şi de nevoi, plină de pizmă şi de ucidere, plină de 
minciuni şi de duşmănie şi de pomenirea de rău şi de toate alte 
păcate urâte. Pentru aceasta, cu înjumătăţirea ei, desăvârşit voi 
tăia cu totul lucrarea ei. 

Acestea zicând Domnul, a pornit pe Arhanghelul 
Mihail, ca spre judecată. Şi, îndată, a ieşit Mihail, cu toată 
ceata lui, ţinând cu sine necuprinsul Scaun, ceată care este 
nenumărată şi pe care nu o va încăpea tot pământul. Şi, 
mergând, zicea: Sfânt, Sfânt, Sfânt, înfricoşat, Mare, înalt, 
Puternic şi Preaproslăvit eşti, în vecii vecilor! Şi îndată a trimis 
pe Gavriil, cu ceata lui, şi el, ducându-se, începea, strigând: 
Sfânt, Sfânt, Sfânt, Domnul Savaot, plin este tot pământul de 
slava Lui! Şi de acel înfricoşat glas, care striga, s-a clătinat 
cerul şi pământul. A plecat şi al treilea înger, în urma lor, 
înfricoşat, împreună cu ceata lui, şi numele lui era Rafail. Când 
mergea el striga, zicând: Unul Sfânt, Unul Domn, Iisus Hristos 
întru slava lui Dumnezeu Tatăl. Amin. A plecat şi a patra 
rânduială de ceată, începătorul lor era grozav şi dulce la vedere. 
Şi, mergând şi acesta, striga, zicând: „Dumnezeul dumnezeilor, 
Domnul a grăit; şi a chemat tot pământul, de la răsăriturile 
soarelui până la apusuri. Din Sion este buna cuviinţă a 
frumuseţii Lui! Dumnezeu arătat va veni şi nu va tăcea. Foc 
înaintea Lui va merge şi împrejurul Lui vifor foarte" şi celelalte 
ale Psalmului. Şi cei mai mari ai cetei răspundeau, zicând: 
Scoală-Te, Doamne, judecă pământul, că Tu îl vei moşteni pe 
dânsul cu toţi aleşii Tăi şi cu toţi cei ce păzesc poruncile şi 
îndreptările Tale. Că binecuvântat eşti, Cel ce vii! Că vrei să 
judeci pământul şi lumea întru adevăr şi dreptate. Şi 
începătorul acestei dumnezeieşti cete se numea Uriil, ca cel 
ales cu numele. 

După aceasta a venit înaintea feţei Domnului prea 
proslăvită Sa Cruce, strălucind ca un fulger înfricoşat, şi era 
mare slava ei, având bună mireasmă, foarte mare. Şi se aducea 
în mijlocul celor două cete, a Stăpâniilor şi a Puterilor, cu prea 
mare cinste. Şi mergând ele, era o înfricoşată privelişte, căci 
mulţimea puterilor acelora era cuprinsă de multă frică şi 
cutremur. Şi, când se despărţeau ele, cântau şi ziceau: „înălţa- 
Te-voi, Dumnezeul meu, împăratul meu şi bine voi cuvânta 
numele Tău în veac şi în veacul veacului." Şi cealaltă ceată 
răspundea şi zicea: „înălţaţi pe Dumnezeu şi vă închinaţi 
aşternutului picioarelor Lui, că Sfânt este. Aliluia, Aliluia, 
Aliluia!" 

Şi după aceasta s-a dat dumnezeiasca poruncă către 
Arhanghelul Mihail şi stând înaintea feţei Domnului, a venit şi 
un alt înger şi sta înaintea feţei Domnului, fiind gata ca în chip 
de ostaş de a porni, având încinsă scularea din morţi, şi era 
acea sculare, ca o piele subţire, schimbată, înăuntru era ca 
cenuşa cea obişnuită, foarte vârtoasă şi pe partea din afară scria 
învierea morţilor, iar pe cea dinăuntru, viaţa celor adormiţi în 
buna credinţă. Şi, luând Domnul în mâinile Sale scularea 
morţilor, a suflat de trei ori într-însa şi trei cuvinte a grăit către 
ea şi a dat-o lui Mihail, înfricoşatului înger, zicând: Ia trâmbiţa 
aceasta şi mergi la locul Căpăţânei, în care Preacuratele Mele 
mâini Le-am întins, şi, stând, trâmbiţează de trei ori şi să stai. 
Şi aceasta zicându-i, s-a dus îngerul cu sârguinţă. După aceasta 
a chemat altă ceată, care se cheamă „începătorii". Şi zicea celui 
mai mare al lor: „Ţie îţi zic: luând dumnezeiasca ta ceată să stai 
în toată lumea, ca să răpeşti în nori pe toţi Sfinţii de la răsărituri 
şi de la apusuri, de la miazăzi şi de la miazănoapte şi să-i aşezi, 
în ceasul trâmbiţei, în văzduh, spre întâmpinarea venirii Mele." 
După aceasta a dat semn, prin îngeri, ca să schimbe 
cerul şi pământul, din stricăciune în nestricăciune; soarele şi 

luna să se întunece, stelele să cadă, râurile şi marea să se usuce, 
şi toate cele ce sunt pe pământ să se piardă şi să se sfârşească. 
Pe urmă a căutat Dreptul Judecător, spre pământ, şi iată a văzut 
ceaţă, întuneric, plângere, vaiete şi osteneala oamenilor, din 
multa tiranie a satanei. Căci balaurul, plin fiind de mândrie, de 
nebunie şi de furie, înghiţea (mânca), pe toate sfărâmându-le, 
ca verdeaţa buruienilor. Şi mai ales, când vedea pe îngerii lui 
Dumnezeu pregătindu-i focul cel veşnic. 

Deci, văzând acestea, Dreptul Judecător îndată a 
poruncit unuia din îngeri, care era înfricoşat, iar vederea lui 
aspră, îngrozitoare şi nemilostivă; şi acesta era căpetenia unei 
cete de îngeri şi i-a zis: mergând, ia cu tine toiagul Meu şi 
sfarmă şi înfricoşează, şi ia, împreună cu tine, şi nenumăratele 
tale rânduieli, cele mari, şi călătoreşte pe marea cea 
înţelegătoare (adică în toată lumea) şi prinde balaurul, cu 
toiagul puterii Mele, după porunca Mea, şi îl răneşte cumplit şi, 
pe toate duhurile lui, cele necurate, legându-le şi ridicându-i pe 
toţi, să-i împrăştii în puturoasele munci. Şi, mergând acesta, a 
prins pe balaurul întunericului împreună cu dracii lui şi îl ducea 
la focul gheenei. După aceasta a zis Domnul, către Arhanghelul 
ce ţinea dumnezeiasca trâmbiţă, să trâmbiţeze. Atunci pe 
neaşteptate s-a făcut multă tăcere în ceasul acela, ca şi cum 
toate s-au pustiit. Deci a mai trâmbiţat şi toate trupurile 
morţilor s-au aflat întregi. Şi a trâmbiţat a treia oară. Şi s-a 
pornit Duhul Domnului, din glasul trâmbiţei, şi a intrat în 
fiecare trup şi spaimă şi frică a cuprins pe toţi de glasul 
trâmbiţei. Şi tremurau cele de sus şi cele de jos şi se îngrozeau 
cu totul. 

Şi s-au sculat morţii într-o clipeală de ochi (de a căror 
povestire, fraţilor, frică este şi a grăi), şi, stând ei, cuprindeau 
toată faţa pământului. Şi precum ploaia împiestriţată, aşa se 
pogorau cetele legiunilor de îngeri din cer, la Scaunul pregătit, 

strigând întru tărie şi zicând: „Sfânt, Sfânt, Sfânt, Domnul 
Savaot! Plin este cerul şi pământul de Slava Lui!." Şi sta tot 
poporul cu frică şi cu cutremur, iar nenumăratele cete de îngeri, 
de sus privind, se înspăimântau de acea stăpânire înfricoşată şi 
acea pogorâre pe pământ. 

Deci, cum priveau toţi de sus, fără de veste, s-a făcut 
cutremur şi tunete şi fulgere în valea dreptăţii şi i-a cuprins pe 
toţi mare frică şi cutremur şi multă nepricepere. Şi, îndată, s-a 
ridicat tăria cerului şi deodată s-a arătat cinstita Cruce, 
strălucind mai mult decât soarele, slobozind raze strălucitoare 
şi bună mireasmă, şi era dusă de către Sfinţii îngeri. Şi, după 
puţin timp, s-a făcut cântare şi laudă de obşte, zicând: „Bine 
este cuvântat Cel ce vine întru numele Domnului; Dumnezeu 
este Domnul şi S-a arătat tuturor oamenilor, Judecătorul şi 
Stăpânul şi Domnul păcii." 

Şi, această cântare făcându-se cu tărie, iată, Judecătorul 
S-a arătat pe nori, şezând pe Scaunul slavei Sale şi, de multa 
strălucire şi curăţire, se înflăcăra cerul şi pământul. Şi, din 
mulţimea morţilor care înviaseră, fără de veste se ridicau în sus 
şi se răpeau de nori în văzduh întru întâmpinarea Domnului. Iar 
cei rămaşi jos, plângeau cu amar că nu s-au învrednicit a fi 
răpiţi şi ei. Şi erau în amară durere şi întristare sufletele lor. 
Plecau genunchii la Judecătorul şi iarăşi se ridicau. Şi după ce a 
şezut Judecătorul pe Scaunul slavei Sale celei înfricoşate, au 
stat împrejurul Lui toate puterile cerurilor, cu multă frică şi cu 
cutremur. Şi cei ce în nori se răpiseră, spre dumnezeiasca 
întâmpinare a Dreptului Judecător, s-au pus toţi de-a dreapta, 
iar care nu s-au răpit în văzduh, cea mai mare parte, s-au 
despărţit de ei şi s-au dat focului gheenei, fără a fi judecaţi 
(aceştia sunt păgânii, cei ce n-au crezut în Dumnezeu). Iar 
ceilalţi s-au adunat de-a stânga Judecătorului, şi dintre aceştia 
cei mai mulţi erau iudei şi boieri, arhierei, preoţi, împăraţi, 

clerici şi mulţime multă de monahi şi mireni, care stăteau cu 
multă ruşine şi se ocărau pe sine, ticăloşându-se pentru a lor 
pierzare. 

Aşa, avându-şi feţele pline de ruşine, se sfărâmau ca şi 
cum ar trage de moarte, foarte tare suflând, iar alţii sforăind, ca 
în somn schimbându-se, şi toţi erau cuprinşi de multă durere de 
plâns, de nedumerire şi de deznădăjduire, şi nici unul nu avea 
nici o mângâiere bună. Cei ce stăteau de-a dreapta 
Judecătorului, toţi erau luminoşi şi frumoşi, luminând ca 
soarele şi strălucind mai mult decât fulgerul; toţi cinstiţi şi 
proslăviţi, albi ca lumina, înfocaţi de fulgerul luminii, 
strălucindu-se cu tot adevărul, şi nu îndrăznesc a zice, ca însuşi 
Judecătorul şi Dumnezeul nostru. 

Deci, îndată, uitându-se în amândouă părţile, 
înfricoşatul Judecător, la cei din dreapta privind cu bucurie, a 
zâmbit. Iar văzând pe cei din stânga, S-a tulburat, cu multă 
urgie, şi Şi-a întors faţa Sa de la dânşii. Şi cu glas mare zicea 
către cei de-a dreapta: „ Veniţi, binecuvântaţii Părintelui Meu, 
de moşteniţi împărăţia Mea cea gătită vouă, mai înainte de 
întemeierea lumii, căci am flămânzit şi Mi-aţi dat de am 
mâncat, am însetat şi M-aţi adăpat, străin am fost şi M-aţi 
primit, gol am fost şi M-aţi îmbrăcat, bolnav am fost şi M-aţi 
cercetat, în temniţă am fost şi aţi venit la Mine" Şi răspunzând 
aceia, au zis: „Doamne, când Te-am văzut flămând şi Te-am 
hrănit, însetat şi Te-am adăpat, străin şi Te-am primit, gol şi 
Te-am îmbrăcat, bolnav şi Te-am cercetat, sau în temniţă şi am 
venit la TineT 

Atunci, răspunzând, Domnul nostru Iisus Hristos, le-a 
zis: „Amin, amin, zic vouă: întrucât aţi făcut unuia, dintre 
aceştia mai mici fraţi ai Mei, Mie Mi-aţi făcut" Apoi, 
întorcându-Se cu iuţime către cei de-a stânga, le-a zis: 
„Duceţi- vă de la Mine, blestemaţilor, în focul cel veşnic, care 

este gătit diavolului şi îngerilor lui! Că, am flămânzit şi nu Mi- 
aţi dat să mănânc, am însetat şi nu M-aţi adăpat, străin am fost 
şi nu M-aţi primit, gol am fost şi nu M-aţi îmbrăcat, bolnav am 
fost şi nu M-aţi cercetat, în temniţă am fost şi nu aţi venit la 
Mine" Şi, răspunzând ei, au zis: „Doamne, când Te-am văzut 
flămând, sau însetat, sau străin, sau gol, sau în temniţă, şi nu 
am slujit ŢieT Atunci, răspunzând, Domnul le-a zis: Amin, 
amin, zic vouă: întrucât nu aţi făcut unuia dintre aceşti fraţi ai 
Mei mai mici, nici Mie nu Mi-aţi făcut. Duceţi-vă de la Mine 
voi, cei întunecaţi ai pământului, în tartar, unde este scrâşnirea 
dinţilor; acolo va fi vaiul şi plânsul cel nemângâiat! 

Acestea zicând şi hotărând Domnul, iată că, pe 
neaşteptate, pe dinaintea feţii Sale, din partea răsăritului, a 
izvorât un râu de foc mare şi înfricoşat, cu tărie mergând spre 
apus. Şi era în lăţimea lui ca o mare, mare şi largă. Deci, cei 
de-a stânga, foarte tare s-au înfricoşat, când curgea râul cel de 
foc şi tremurau foarte mult, fiind întru nepricepere şi li se 
schimba mintea, ca într-o uimire. Şi îndată, înfricoşatul 
Judecător a poruncit ca prin mijlocul râului cel de foc, să treacă 
drepţii şi păcătoşii, ca prin foc, să se încerce ei. Şi întâi cei ce 
stăteau de-a dreapta au început a se încerca. Şi, trecând toţi prin 
mijlocul focului, s-au aflat ca aurul cel curat şi lucrurile lor nu 
s-au ars, ci, mai vârtos, s-au arătat mai luminate şi strălucite, 
prin ispitire. Şi se bucurau foarte, când se cercau 
dumnezeieştile lor fapte şi nu s-a aflat nicidecum stricăciune 
întru dânşii. După aceasta, au venit şi cei de-a stânga, ca să 
treacă şi ei prin mijlocul focului, spre a se încerca lucrurile lor. 
Deci, cum au început a trece, flacăra a ars pe cei păcătoşi 
împreună cu lucrurile lor; s-au ars ca nişte paie, rămânând ei 
întregi spre a se arde în veci şi încă a se arde fără a se mistui, 
împreună cu diavolul şi cu îngerii lui, în vecii vecilor; şi nici 
unul dintre dânşii n-a putut trece râul cel de foc. Pe toţi i-a 

cuprins focul, ca pe nişte vrednici de muncă. 

Atunci, înfricoşatul Judecător, sculându-Se de pe 
Scaun, a început a face pornire spre dumnezeiasca cămară, 
către împărăţia cerurilor şi Se depărta împreună cu toate 
puterile cereşti care cântau, zicând cu multă frică şi cutremur: 
ridicaţi domni porţile voastre şi să se ridice porţile Edenului, să 
intre Dumnezeul dumnezeilor şi Domnul, împreună cu toţi 
Sfinţii Lui, ca să le dăruiască lor moştenirea cea veşnică. Şi altă 
ceată striga, zicând: Bine este cuvântat cel ce vine întru numele 
Lui, împreună cu toţi fiii cei după har. Dumnezeu este Domnul 
şi S-a arătat nouă, împreună cu fiii Sionului. Iar Arhanghelii, 
mergând înainte, slăveau pe Domnul, şi cântau, în versuri 
cereşti şi de mântuire, zicând, ca şi cum ar răspunde: „Veniţi să 
ne bucurăm de Domnul şi să strigăm lui Dumnezeu, 
Mântuitorul nostru; să întâmpinăm faţa Lui întru mărturisire şi 
în psalmi să-I strigăm Lui." Şi altă ceată răspundea, zicând şi 
cântând cu dulceaţă: „Dumnezeu, mare este Domnul şi împărat 
mare peste tot pământul; că în mâna Lui sunt toate marginile 
lumii, şi înălţările munţilor ale Lui sunt." 

Aşa, de dulceaţa cea mare a cântărilor acestora, ca în 
somn se prefăceau cei ce ascultau şi erau într-o nespusă 
bucurie. Şi, cântând Sfinţii îngeri, în aşa cântare intrau Sfinţii 
cu Domnul nostru Iisus Hristos, în cereasca desfătare a 
dumnezeieştii cămări, în săltarea inimii; apoi s-au închis 
porţile. Iar după ce s-au închis porţile cămării celei de nuntă, 
atunci, a chemat Domnul pe cei întâi ai dumnezeieştilor îngeri, 
şi au stat de faţă: întâi Mihail şi Gavril, Rafail, Uriil şi, după 
aceştia, începătorii celorlalte cete, spre a împărţi 
dumnezeieştile daruri şi cununi. 

Ceata celor 12 Apostoli 
După aceasta au fost chemaţi cei 12 Apostoli, 

luminătorii lumii, înaintea dumnezeieştilor îngeri, şi s-a dat lor 
înfricoşată şi prea luminoasă strălucire. Şi iarăşi, li s-au dat lor 
12 scaune, în chipul focului, ca nişte dumnezeieşti stele, şi au 
şezut împreună cu învăţătorul lor, Domnul nostru Iisus Hristos, 
întru multă slavă şi cinste. Şi era slava lor lumină veşnică, 
necuprinsă şi de minte neapropiată. Şi erau curaţi precum 
chihlimbarul, lăudându-se către prea curatele Puteri îngereşti şi 
li s-au dat cununi prea frumoase şi minunate, în chipul 
cristalului, bine împodobite cu pietre cereşti nepreţuite. Şi le 
purtau pe creştetul lor, ţinându-se de către cei mai mari şi 
înfricoşaţi îngeri, şi toate se clătinau. 

Ceata celor 70 de Apostoli 
După aceştia, au intrat cei 70 de Apostoli înaintea feţii 
Domnului, stând împrejurul Scaunului Lui, ca nişte boieri mari. 
Şi li s-a dat şi lor aceeaşi cinste şi slavă, dar cununile celor 12 
erau mai minunate. Şi precum soarele nu lasă ochii omului a-1 
vedea şi a-1 înţelege, aşa şi acelea, nu s-au făcut înţelese, 
fericitului bărbat, care a văzut această vedenie, pentru multa 
strălucire a slavei lor. 

Ceata Sfinţilor Mucenici 
După aceştia, au venit înaintea feţei Domnului o ceată 
mare de Sfinţi, care erau Mucenicii, şi stând înaintea cetelor 
cereşti, împrejurul înfricoşatului Scaun, s-a dat lor viaţa şi locul 
obştei celei mari, pe care au pierdut-o dracii, căzând din cer. Şi 
îndată s-au făcut Sfinţii Mucenici în mari cete, şi 
dumnezeieştile căpetenii ale cetelor cereşti degrabă le-au adus 
lor mulţime de cununi cereşti şi sfinte, şi le-au pus pe sfintele 
lor creştete şi, precum soarele străluceşte, aşa erau şi cununile, 
ce se puseseră pe capetele lor; şi săltau Sfinţii, veselindu-se 
foarte şi îndumnezeindu-se. 

Ceata Sfinţilor Ierarhi 
După aceasta a intrat ceata Sfinţilor Ierarhi, ceata 
preoţilor, a diaconilor şi a clericilor şi s-au pus pe 
dumnezeieştile lor capete cununi veşnice şi neveştejite. 
Fiecăruia i s-a dat, după lucrarea, răbdarea şi sârguinţa lui şi 
după ocârmuirea turmei încredinţată lui. Deci, se îndulceau cu 
bucurie, veselindu-se foarte şi s-au făcut moştenitori ai dulcei 
desfătări, luminaţi fiind ca soarele (şi alţii ca focul), în multă 
desfătare şi har fiind. Şi s-a dat tuturor clericilor (celor 
bisericeşti) Jertfelnicul cel înţelegător şi mai presus de ceruri, 
ce aduce întru el jertfă sfântă. Şi toţi erau încununaţi. Iar 
cununile nu erau de o potrivă la toţi, ci cunună de cunună se 
deosebea, covârşind cu slava, precum stea de stea se 
deosebeşte cu slavă. Şi mulţi din preoţi erau mai slăviţi şi mai 
străluciţi; încă din diaconi şi din clerici întreceau cu sfinţenia 
pe Arhierei şi preoţi. 

Ceata Sfinţilor Monahi 
După aceştia a intrat dumnezeiasca ceată a sfinţilor 
monahi. Şi faţa lor era plină de bună mireasmă, strălucind cu 
tainice raze, negrăite, strălucitoare ca ale soarelui, plină de 
slava lui Dumnezeu, Atotţiitorul. Deci îndată li s-au dat lor câte 
6 aripi, îmbrăcându-se cu ele de către înfricoşaţii Serafimi, 
întru puterea Duhului Sfânt, şi strigau: Sfânt, Sfânt, Sfânt, 
Domnul Savaot, plin este tot pământul de slava Lui! Şi slava 
lor era foarte mare şi prea proslăvită, ca a acelora cu ochi mulţi, 
purtând în sine dumnezeiască lumină. Iar cununile lor erau în 
multe chipuri împodobite şi la vedere deosebindu-se. Căci după 
sudorile şi nevoinţele lor, li s-a dat şi slava, precum soarele de 
lună se deosebeşte. 

Ceata Sfinţilor Prooroci 
Iar după aceştia s-a apropiat ceata Proorocilor şi li s-a 
dat lor Cântarea Cântărilor şi instrumentele de Psalmi 
mişcătoare, ale lui David, cu timpane şi cu hore şi cu lumină de 
strălucire nematerialnică, pline de veselie şi de laude de 
mulţumirea Sfântului Duh. Iar cununile lor erau de aur, 
fulgerând şi erau bine aşezate pe creştetul lor. Apoi li s-a 
rânduit lor puţin a cânta pe lângă dumnezeiasca cămară a 
Stăpânului; şi cântau cântări veselitoare, încât săltau toţi Sfinţii, 
care din veac bine au plăcut lui Dumnezeu. Acestea primindule 
Sfinţii, din Preacurata dreaptă a Stăpânului şi Mâtuitorului 
nostru, au moştenit bunătăţile, pe care ochiul nu le-a văzut şi 
urechea nu le-a auzit şi la inima omului nu s-au suit. 

Poporul cel de obşte al dreptcredincioşilor creştini 
După aceasta a intrat poporul cel de obşte al drept 
credincioşilor creştini şi toată ceata celor mântuiţi din lume: 
săracii şi boierii, împăraţii şi preoţii, robii şi cei slobozi şi toţi 
stăteau înaintea dumnezeieştii cămări a Mirelui, Care i-a 
despărţit pe fiecare după faptele lui: 

Cei milostivi 
Deosebindu-i, pe cei milostivi şi curaţi, le-a dat lor 
desfătarea raiului cea din Eden: palaturi cereşti luminoase, 
cununi bineîncuviinţate şi bucurie de sfinţenie şi scaune şi 
scripturi şi îngeri luminoşi a sluji strălucirii lor. Iar bucuria lor 
era ca rouă cea grasă şi ca aerul prea luminos. 

Cei săraci cu duhul 
După aceştia, au intrat cei care, pentru Hristos, s-au 
făcut săraci cu duhul. Şi s-au înălţat foarte, foarte, luând cununi 
prea împodobite şi strălucite, din mâna Domnului, care i-a 

făcut moştenitori ai împărăţiei cerurilor. 

Cei ce plâng 
După aceştia au intrat cei ce plâng, pentru păcatele lor, 
cu fierbinte pocăinţă şi li s-a dat lor marea mângâiere a Sfintei 
Treimi, în multă veselie şi bucurie. Şi erau prea străluciţi de 
darul lui Dumnezeu. 

Cei blânzi 
După aceştia au intrat cei blânzi şi smeriţi. Şi li s-a dat, 
spre moştenire, pământul celor blânzi în care pică dulceaţă şi 
buna mireasmă a Duhului lui Dumnezeu. Aceştia, aveau multă 
veselie şi bucurie când au văzut că li s-a dat a moşteni fericitul 
pământ. Şi li s-au dat cununi de mult preţ, de trandafiri 
împestriţaţi, slobozind raze strălucitoare pe care, luându-le din 
mâna Domnului, se bucurau, veselindu-se întru bucuria 
sufletelor. 

Cei ce flămânzesc pentru dreptate 
După aceştia, au intrat cei ce flămânzesc de dreptate şi 
de poruncile lui Dumnezeu. Şi li s-a dat, spre saţiu, plata 
dreptăţii, îndulcindu-se întru buna lor stare, văzând înaintea lor 
pe împăratul Hristos, cu laude înălţat şi prea proslăvit de către 
Sfinţii îngeri. Şi erau cununile lor de mult preţ şi înfrumuseţate. 

Cei curaţi cu inima 
După dânşii, a intrat ceata celor ce, cu inima curată, au 
lucrat poruncile lui Dumnezeu. Şi li s-au dat ochi luminoşi, 
plini de toată bucuria şi mila Domnului, dându-li-se 
îndemânatică vedere, prea luminoasă, încât li s-a dat a vedea ei, 
curat, faţa lui Dumnezeu, în vecii vecilor. Iar cununile lor erau 
de diferite culori, prea luminoase, iar în partea dinapoi aveau 



Sfârşitul omului 1 63 

cruci, în chipul cristalului, iar de-a dreapta şi de-a stânga, 
popor cu închipuirea, iar dinainte, erau heruvimiceştii ochi, cu 
totul cinstiţi. 



Făcătorii de pace 
Şi după acestea a intrat cinstita ceată a făcătorilor de 
pace. Şi li s-a dat pacea şi înţelepciunea lui Dumnezeu şi a 
Duhului Lui, şi bunăvoirea, înţelegerea şi mila luminată, din 
strălucirea lui Hristos. In urmă a venit, pe deasupra lor, o mână 
închipuită din încheieturi de oase, ţinând un condei 
nematerialnic, şi s-a scris pe frunţile lor: „Iisus Hristos, Fiul lui 
Dumnezeu Celui viu, fii ai Lui cu darul, iar nu cu firea." Şi la 
urmă li s-a dat lor cununa păcii, prea luminată, având scris 
Numele Tatălui şi al Fiului şi al Sfântului Duh. Şi se veseleau, 
bucurându-se, întru dulceaţa lui Dumnezeu. 



Cei prigoniţi pentru dreptate 
După aceştia, au intrat cei prigoniţi pentru dreptate. Şi li 
s-a dat dumnezeiasca laudă şi viaţa cea prea minunată, 
strălucind, cu revărsări de lumină şi cu raze strălucitoare. Apoi 
li s-a dat şi negrăite scaune, în cer. Iar cununile lor erau de aur 
prea luminos şi erau bine aşezate din dumnezeiescul Dar. Şi de 
slava lor se veseleau cetele îngereşti. 

Cei ocărâţi pentru numele lui Hristos 
După aceştia, a intrat ceata celor ocărâţi pentru numele 
lui Hristos, Marele Dumnezeu şi Mântuitorul nostru. Şi li s-a 
dat sfânta fericire a dumnezeieştilor laude, de la îngerii lui 
Dumnezeu şi prea necovârşitoarea cinste şi laudă şi slava 
bogăţiei şi nemărginita lumină a lui Hristos. Pe urmă li s-au dat 
scaune făcute din felurite culori şi sceptruri, cuviincioase lui 

Dumnezeu şi Sfinţilor Lui. Şi, după aceasta, li s-au dat cununi 
împărăteşti, de la slava lui Dumnezeu. Iar lauda lor era cu 
bunăcuviinţă şi înfrumuseţată, fără de asemănare. 

Cei ce sunt în pocăinţă 
(adică în canon de la duhovnic) 
După aceştia au intrat alţii, care s-au pocăit de păcatele 
lor, dar nu s-au nevoit cu postire şi cu rugăciuni, însă de rele 
s-au ferit. Deci, Judecătorul Slavei le-a zis lor: Vă este deajuns 
că aţi scăpat de munci. Şi le-a dat lor numai ca un chip de inel 
- semn de nemuncire a lor - ca să fie, adică, slobozi de foc. Şi 
li s-a dat a şedea la un loc de puţină răsuflare. 

Despre cei din neamuri, 
mai dinainte de venirea lui Hristos 
După aceştia au intrat multă mulţime, din neamuri, care 
au fost mai înainte de Hristos, şi s-au săvârşit neavând legi, dar 
toţi au făcut cele ale Legii lui Hristos; căci mulţi dintre dânşii 
străluceau ca soarele. Şi, pentru ale lor vrednicii şi curăţenii, au 
dobândit dumnezeiescul Rai şi buna mireasmă a lui Dumnezeu. 
Asemenea aveau şi cununi prea luminoase împletite de 
trandafiri şi de crini. 

Pentru Sfinţii prunci 
După aceştia a intrat o ceată de sfinţi, care erau pruncii 
creştinilor şi toţi erau ca la vârsta de 30 de ani. Şi, uitându-Se, 
Mirele a zis: haina voastră cea de la Botez este neîntinată, iar 
faptele asemeni; deci, ce vă voi face vouă? Atunci au răspuns şi 
ei cu îndrăzneală şi au zis: Doamne, fiindcă ne-ai lipsit de 
bunătăţile cele pământeşti, nu ne lipsi măcar de cele cereşti! Iar 
Mirele, zâmbindu-le, i-a făcut părtaşi veşnicilor bunătăţi întru 
neîncetata veselie şi bucurie. Şi li s-au dat lor cununile 

credinţei şi ale dragostei şi ale nerăutăţii. Şi erau prea minunaţi 
înaintea oştilor cereşti, şi se bucurau sfinţii prunci, purtând 
cununi nestricăcioase, întru curăţirea inimii. Şi minune era că, 
văzând sfinţii îngeri rânduielile tuturor sfinţilor, mai marii 
luminători (adică Arhanghelii Mihail şi Gavriil) răsunau cântări 
de bucurie şi se înspăimântau foarte de mărirea bunătăţii lui 
Dumnezeu. 

Pentru Prea Sfânta Născătoare de Dumnezeu 
După acestea toate, iată, că vedea omul lui Dumnezeu, 
cu duhul, că a sosit înaintea Mirelui oarecare Mireasă, foarte 
luminată, ca un fulger a lui Dumnezeu înfricoşat, şi cu totul 
cinstită. Şi era mare bucurie şi veselie îngerilor lui Dumnezeu. 
Şi, când mergea, străluceau picioarele ei ca soarele, iar genele 
ei erau ca fulgerul şi era plină de bună mireasmă cerească şi de 
dumnezeieşti aromate. Şi călătorea prin aer şi, de harul ei, se 
bucurau Sfinţii lui Dumnezeu. Şi, îmbrăcată fiind cu porfiră 
bineîncuviinţată, purta pe dumnezeiescul ei cap o coroană, a 
cărui minunată podoabă limba omenească nu poate s-o arate, 
din care ieşeau, ca nişte raze ale dumnezeirii. Şi ieşeau spre a ei 
întâmpinare cetele Sfinţilor îngeri şi ale tuturor Sfinţilor. Şi 
purta deasupra dumnezeiescului ei creştet, oarece prea slăvit, 
de la Sfântul Duh. Acea preacurată diademă era cu firea 
netâlcuită. Iar când mergea ea, la dumnezeiasca cămară, către 
Mirele, mergea după dânsa mulţime multă de tineri şi fecioare, 
care urmau după dânsa cu imnuri şi laude de cântări, slăvind pe 
Dumnezeu, pentru lucrurile Sale cele slăvite. Şi când s-a 
apropiat de Mirele s-a închinat de trei ori împreună cu toate 
acele sfinte fecioare. 

Atunci El, văzând acea prea frumoasă podoabă, S-a 
veselit de dânsa foarte, şi zâmbind şi-a plecat ei capul Lui; iar 
ea, strângând la piept prea curatele Sale mâini, s-a apropiat cu 

multă dragoste şi evlavie şi i-a sărutat prea curaţii săi ochi, cei 
nemuritori, şi neadormiţi şi prea dulci. Şi, după dumnezeiasca 
sărutare, însuşi Domnul tuturor, le-a dăruit acelor sfinte 
fecioare îmbrăcăminte asemenea cu întocmirea în chipul 
fulgerului şi prea curate cununi. Şi după acestea toate, 
apropiindu-se înţelegătoarele Puteri cereşti şi toţi Sfinţii, cei ce 
bine au plăcut lui Dumnezeu, toţi, cu mare bucurie, au 
îngenunchiat înaintea Preacuratei Maici a lui Dumnezeu şi, cu 
multă bucurie, o lăudau şi o fericeau şi, întinzându-şi mâinile 
lor, o slăvea pe dânsa. 

Iar după ce a dăruit Domnul toate darurile cuviincioase 
tuturor, atunci, S-a sculat şi Mirele din cămara Sa cea de nuntă 
şi a ieşit ţinând în dreapta pe Prea Curata Sa Maică, iar la 
stânga pe un oarecare Prooroc minunat. Şi aşa, din cămara de 
Mire ieşind, Se plimba. Apoi au intrat în dumnezeiasca cămară 
(Cetatea cea cerească) în care sunt bunătăţile pe care ochiul nu 
le-a văzut şi urechea nu le-a auzit şi la inima omului nu s-au 
suit, pe care le-a dăruit Dumnezeu celor ce-L iubesc pe Dânsul. 
Când a intrat Domnul în acea prealăudată şi luminată cetate, 
atunci, au intrat împreună cu El şi toate cetele Sfinţilor. Şi 
văzând Sfinţii acele negrăite bunătăţi au săltat de multă veselie 
şi bucurie. 

Şi, mergând, au început cântări şi laude şi intrau cu 
cinste în lăcaşurile lor, cele minunate. Acolo a împărţit 
Dumnezeu bunătăţile cele nespuse tuturor, celor ce-L iubesc pe 
Dânsul. Iar eu mult am rugat pe sluga lui Dumnezeu ca să-mi 
spună în ce fel sunt acele bunătăţi de care Sfinţii se 
împărtăşesc. Şi, neputând nicidecum a-mi spune, suspinând, 
acesta numai a zis: că nu se poate cu limba a grăi şi cu mintea a 
le înţelege sau a le asemăna cu oarecare lucruri pe acelea de 
acolo, căci erau afară de toată înţelegerea, şi de a le încerca cu 
mintea nu este cu putinţă. Deci, când a împărţit Domnul tuturor 

Sfinţilor Lui toate bunătăţile, atunci a poruncit marilor 
Heruvimi a înconjura, ca un zid, cetatea (Cămara cea veşnică). 
A poruncit şi Serafimilor să înconjoare pe Heruvimi. Iarăşi a 
poruncit Scaunelor a înconjura pe Serafimi. De asemenea, a 
rânduit Domniilor de a înconjura pe Scaune. După aceasta a 
hotărât Incepătoriilor a înconjura pe Domnii. Iar Stăpâniile în- 
conjurau pe începătorii şi Puterile cerurilor pe Stăpânii. Şi aşa 
au înconjurat cetatea, ca un zid şi aşa cetele se înconjurau una 
pe alta. 

Şi sta şi Mihail între dânsele cu ceata lui, din partea 
dreaptă a veşnicelor cămări, iar Gavriil, de-a stânga cămării sta, 
împreună cu ceata lui, cu multă evlavie. Uriil a trecut înspre 
apusul cămării. Rafail sta cu ceata lui, cu multă cucernicie, 
înspre răsărit. Iar acestea toate s-au făcut din porunca 
Domnului nostru Iisus Hristos, Dumnezeul şi Mântuitorul 
tuturor Sfinţilor. Şi stăteau aceste patru tabere, foarte mari, iar 
cetele şi prea curatele puteri stăteau, una după alta, împrejur şi 
toate înconjurau cămara (Cetatea) lui Dumnezeu, întru multă 
lumină. După ce toate acestea s-au făcut, atunci, însuşi Fiul lui 
Dumnezeu S-a supus Tatălui Său, Celui ce I-a supus toate, şi I 
s-a dat Lui toată Stăpânirea, Domnia şi Puterea. Apoi a intrat şi 
El însuşi în dumnezeiasca şi neapropiata cămară, moştenirea 
Tatălui Său, împărat şi Arhiereu veşnic făcându-Se, cu toţi 
moştenitorii Lui cei Sfinţi. 

Deci, fraţilor, după sfârşitul tuturor celor ce s-au zis, a 
căror taine dreptul a fost văzător, prin înfricoşată descoperire, 
mai pe urmă însuşi Tatăl, Născătorul Unuia-Născut Fiului Său, 
Lumina cea neapropiată şi necuprinsă, luminând cu lumină 
neapusă peste acea Cetate cerească, după cum spune şi în 
Apocalipsa, strălucea deasupra preacuratelor Puteri şi a toată 
aşezarea lor şi înconjurarea, şi asupra prea curatelor sale 
cămări. Şi precum soarele luminează lumea, aşa şi Tatăl 

îndurărilor şi Dumnezeul tuturor şi a toată mângâierea, revărsa 
lumina Sa, cu nespusa Dumnezeire, peste toţi Sfinţii şi, 
neîncetat, împreună, Sfânta Treime împărăteşte în veci. 

De aici înainte nu le mai era lor noapte, că Dumnezeu le 
este lor lumină şi viaţă şi ziuă şi necuprinsă dulceaţă şi veselie. 
După aceasta s-a făcut multă tăcere şi a dat dreptului puterea a 
vedea, cu ochii lui, lumina curată. Şi iată, cetei celei dintâi i s-a 
dat moştenire cântarea cea neîncetată şi necurmată, având 
neasemănată şi nespusă dulceaţă. Deci, îndată, acea 
dumnezeiască şi prea înfricoşată ceată a Heruvimilor a început 
negrăită cântare, întru bună mireasmă şi frumuseţe, încât 
inimile Sfinţilor, din nemăsurata bucurie şi dulceaţă a 
dumnezeieştii cântări, se veseleau, urmând lui Dumnezeu cu 
slavă, în preacurata cetate. 

După cea dintâi ceată, s-a dat acea nepovestită cântare 
de slavă, la a doua ceată, a Serafimilor. Şi au început şi aceştia 
a cânta, cântări în multe feluri, ce nu pot fi spuse de mintea 
omenească. Şi, precum mierea îndulceşte cu îmbelşugare, aşa 
şi cântarea aceea îndulcea auzul Sfinţilor şi veselea toate 
simţirile lor, iar ochii lor vedeau lumina cea neapropiată. Nările 
lor miroseau buna mireasmă a Dumnezeirii. Auzul lor auzea 
dumnezeiasca cântare a preacuratelor Puteri, iar gura lor mânca 
şi bea Trupul şi Sângele Domnului nostru Iisus Hristos, nou, 
întru împărăţia cerurilor. In mâinile lor ţineau veşnicile 
bunătăţi şi se bucurau. Picioarele lor dănţuiau întru lărgimea 
preafrumoasei şi preacuratei cămări; şi aşa, prin toate simţirile 
lor primeau mare bucurie şi nespusă dulceaţă. 

După aceasta s-a dat dumnezeiasca cântare de către a 
doua ceată la a treia, cu acelaşi răsunet al frumuseţii şi al 
privirii. Iar de către aceştia s-a dat nespusa cântare la a patra 
ceată, după starea lor. Asemenea, acea nepricepută de mine 
cântare, s-a dat din ceată în ceată, după rândul aşezării lor, 

făcând bucurie şi veselie în inimile Sfinţilor. Şi era tainic şi 
dulce foarte versul lor, căci înfricoşată era cântarea şi nu era 
numai de un fel, ci erau felurite şi negrăite şi străine cele ce 
ieşeau din gurile lor. Şi, precum încheietură cu încheietură şi 
mădular cu mădular se alcătuiesc, aşa, împreună, unii cu alţii 
glăsuiau şi-şi alcătuiau împreună cântările lor şi se înălţau către 
Dumnezeu, iar Sfinţilor li se făcea nespusă veselie. Şi când 
aceştia, toţi, cu multă laudă, de bună rânduială săvârşeau 
cântarea lor, atunci, şi toţi Sfinţii îngeri începeau întreita 
cântare, şi mai ales între aceste străine şi prea slăvite rânduieli, 
Mihail începea, iar Gavriil înapoi răspundea, căci cei patru 
începători răsunau ca nişte înfricoşaţi stâlpi din nemăsurata 
rânduială a strălucirii lor. Şi pe rând, unul după altul, se 
alcătuiau a cânta cu multă evlavie şi se odihneau între dânşii. 
Iar cântarea lor era repede şi foarte tare. 

Şi după aceasta, au început toţi cei dinăuntrul 
dumnezeieştii cămări, din nemărginita acea cântare a dănţui, a 
cânta şi a preamări pe Dumnezeu. Şi erau înăuntru şi afară 
cântări de laude înfricoşate, aşa că se înflăcărau inimile 
Sfinţilor din fericita dulceaţă ce înălţa acele cântări neîncetate 
care, toate minţile le covârşesc întru nesfârşiţii veci. 

Repede, pe toate acestea le vedea fericitul, robul lui 
Dumnezeu, şi era întru multă uimire. Şi s-a făcut glasul 
cunoştinţei lui Dumnezeu, zicând către dânsul: „După această 
multă privire şi proorocească vedenie, câtă ai văzut şi ai auzit, 
îţi zic ţie ca să le însemnezi în scrisoare, cu toată înţelepciunea, 
întru preafericitul adevăr, pe toate cele văzute şi nevăzute, câte 
ţie s-au descoperit, ca unui tainic şi iubit al Meu fiu şi prieten şi 
moştenitor al împărăţiei Mele. Că ţi-am descoperit ceea ce 
altuia nu i-am arătat, ca să ştii câtă prietenie este între Mine şi 
între tine. Deci, lămureşte-te din cunoaşterea acestor înfricoşate 
taine, cum au să fie. Şi aşa, să cugeti la cele viitoare, pentru 

multa Mea iubire de oameni, pe care o am spre tine şi spre 
toată firea omenească, care întru multă smerenie slujeşti 
stăpânirii Mele. Căci Eu, cu plăcere privesc spre cel blând, 
smerit şi liniştit şi spre cel ce se cutremură de cuvintele Mele." 
Eu socotesc că omul acesta să se fî făcut mucenic, 
pentru că i-a zis Domnul: „Lămureşte -te din cunoaşterea 
acestor înfricoşate taine." Poate a mărturisit la turci, pentru că, 
în împărăţia turcească, mulţime de mucenici s-au făcut. 

6. Din viaţa şi învăţăturile 
Sf. Lavrentie de la Cernigov (1868 - 1950) 7 

Antihristul - un singur împărat 

PĂRINTELE deseori îşi arăta dorinţa să discute cu 
ucenicii săi, („cu copiii săi iubiţi"), despre vremurile de apoi, 
ca să-i înveţe cum să se ferească de cărările greşite şi să fie 
veghetori. 

- Acum, când noi îi votăm pe conducătorii noştri, 
suntem fie cu cei „de dreapta" fie cu cei „de stânga". Dar nu 
ăsta e amarul, căci va veni o vreme când vor impune lumii să-şi 
aleagă un singur împărat. Iar când omenirea va vota pentru un 
singur împărat, să ştiţi că acela „el e" - antihristul - şi să te 
ferească sfântul de vei vota. Apoi adăuga: 

- Va fi un asemenea război mare încât atât de mulţi se 
vor pierde că vor rămâne foarte puţini care vor supravieţui, dar 
cei ce vor rămâne nu vor putea scăpa decât dacă se vor adăposti 
prin crăpăturile pământului, prin peşteri. 

Spunea că în acest război se vor distruge atâtea state 
încât până la urmă vor mai rămâne doar două sau trei. Atunci ei 
se vor hotărî să-şi aleagă un singur împărat peste tot pământul. 

în ultimele timpuri, la sfârşit, va începe prigoana 



7 Istorisire luată din cartea Sfântul Lavrentie, viaţa, învăţăturile şi minunile, 
Ed. Credinţa strămoşească, 2003, pp. 169 - 177. 

împotriva adevăraţilor creştini, care vor trebui să scape fugind, 
(evadând), iar cei neputincioşi şi bătrâni măcar de remorcile lor 
să se prindă şi să fugă. 

Deseori stareţul repeta cu tristeţe în discuţiile despre 
antihrist următoarele cuvinte: 

„Vor veni aşa vremuri când vor umbla din casă în casă 
ca lumea să semneze pentru acel «singur împărat» pe pământ şi 
se va face un recensământ al populaţiei foarte drastic. Vor intra 
în casa omului iar acolo sunt soţul, soţia şi copiii, şi soţia îl va 
ruga pe soţ să semneze căci altfel nu va putea cumpăra nimic 
pentru copii: «hai, soţule, să ne înscriem şi noi căci avem copii 
şi dacă nu ne înscriem nu vom putea face nimic», iar soţul îi va 
răspunde: «iubita mea soţie, tu fă cum vrei, eu însă sunt 
pregătit să mor mai bine pentru Hristos, decât să semnez ceva 
pentru antihrist». Aşa de tragic viitor vă aşteaptă." 

Vine timpul, şi nu e departe, povestea stareţul, când 
foarte multe biserici şi mănăstiri se vor deschide în slujba 
Domnului şi se vor repara, le vor reface nu numai pe dinăuntru 
ci şi pe dinafară. Vor auri şi acoperişurile atât ale bisericilor, 
cât şi ale clopotniţelor, dar preoţimea nu va lucra la sufletul 
credinciosului ci numai la cărămizile lui Faraon. Preotul nu va 
mai face şi misiune. Când vor termina lucrările nu se vor putea 
bucura de slujbe duhovniceşti în ele că va veni vremea 
împărăţiei lui antihrist şi el va fi pus împărat. Rugaţi-vă ca 
Bunul Dumnezeu să mai lungească acest timp ca să ne putem 
întări în credinţă, căci vremuri groaznice ne aşteaptă. Luaţi 
aminte la toate cele ce vă spun căci totul se pregăteşte cu foarte 
mare viclenie (perfidie). Toate bisericile şi mănăstirile vor fi 
într-o bunăstare imensă, pline de bogăţii, ca niciodată, dar să 
nu mergeţi în ele. Antihrist va fi încununat ca împărat în marea 
biserică din Ierusalim cu participarea clerului şi a Patriarhului. 

Intrarea şi ieşirea din Ierusalim va fi liberă pentru orice 

om, dar atunci să vă străduiţi să nu vă duceţi, căci totul va fi 
spre a vă linguşi pe voi, ca să vă atragă în ispită. 

Antihrist va proveni dintr-o femeie curvă, o evreică 
dintr-al doisprezecelea neam de preadesfrânaţi. Deja de la 
adolescenţă se va deosebi de semenii săi prin capacităţile sale 
intelectuale deosebite, care se vor manifesta la el mai ales după 
vârsta de 12 ani când, plimbându-se prin parc cu mama lui, se 
va întâlni cu satana care ieşind din beznă (din adâncul iadului) 
va intra în el. Băiatul se va cutremura de spaimă dar satana îi 
va spune: „nu te teme şi nu te înspăimânta, eu te voi înălţa pe 
tine" Acest copil îi va uimi pe toţi cu inteligenţa sa. Şi aşa, din 
el va încolţi şi se va coace în chipul omului „antihristul". 

Când satana va fi întronat, în timpul punerii coroanei se 
va citi Simbolul Credinţei - Crezul -, dar el nu va permite ca 
acesta să fie citit corect, iar acolo unde vor fi scrise cuvintele 
„şi întru Unul Domn Iisus Hristos, Fiul lui Dumnezeu" el se va 
lepăda de acestea şi se va recunoaşte doar pe sine. La 
încoronare, antihristul va avea mănuşi pe mâini, iar când le va 
da jos ca să-şi facă Sfânta Cruce, Patriarhul va observa că el în 
loc de unghii are gheare şi aceasta îi va întări bănuiala sa că 
acesta este antihristul. Atunci Patriarhul va exclama: „Acesta 
este antihristul" pentru care Patriarhul va fi omorât. 

Din cer se vor coborî proorocii Enoh şi Ilie care de 
asemeni vor explica lumii şi vor striga: „Acesta este antihristul! 
Să nu-1 credeţi!" Iar el îi va omorî pe ei, însă după 3 zile, cu 
puterea lui Dumnezeu, vor învia şi se vor înălţa la ceruri. 

Antihrist va fi foarte învăţat şi va cunoaşte toate 
vicleniile sataniceşti şi va face multe minuni false şi semne 
amăgitoare. Pe el îl vor vedea toţi şi îl va auzi lumea întreagă 
(prin televiziune, radio, etc. n. ed.). Pe oamenii săi el îi va 
ştampila cu semnul său. Insă pe adevăraţii creştini, care i se vor 
opune, are să-i urască cu ură mare. Atunci va începe ultima şi 

cea mai mare prigoană a creştinilor care vor refuza ştampila 
satanei (semnul 666). Prigoana va începe îndată de pe pământul 
Ierusalimului iar apoi se va extinde pe tot globul şi se va vărsa 
ultima picătură de sânge în numele Mântuitorului nostru Iisus 
Hristos. Dintre voi, copiii mei, mulţi veţi ajunge aceste vremuri 
îngrozitoare. Ştampila lui satana (666) va fi de aşa natură încât 
toţi vor vedea dacă a primit omul sau nu semnul satanicesc. 

Creştinul care nu va primi semnul satanei (666) nu va 
putea nici să vândă şi nici să cumpere nimic. Dar nu vă pierdeţi 
nădejdea şi nu vă descurajaţi, că Dumnezeu nu-Şi va părăsi 
turma Sa. Să nu vă fie frică, nu cumva să vă deznădăjduiţi! 

Bisericile vor fi deschise, dar creştinul ortodox (trăitor, 
viu cu sufletul) nu va putea intra în ele să se roage, căci în ele 
nu se va mai aduce jertfa fără de sânge a lui Iisus Hristos. în 
ele va fi toată „adunarea satanică". 

Şi iată că, pentru aceste fărădelegi, pământul nu-şi va 
mai da roadă sa şi va fi o secetă aşa de mare, încât pământul va 
face aşa nişte crăpături că va putea să cadă omul într-însele. 
Creştinii vor fi omorâţi sau izgoniţi în locuri pustii, dar 
Dumnezeu are să-Şi îngrijească turma Sa, dându-le de mâncare 
şi apă de băut celor ce-I urmează Lui. 

Pe evrei de asemenea îi va goni într-un loc. Mulţi evrei 
care au trăit cu adevărat după legea lui Moise, nu vor primi 
pecetea lui antihrist. Ei vor sta în aşteptare, urmărindu-i toate 
activităţile lui. Ei ştiu că strămoşii lor nu L-au recunoscut pe 
Hristos drept Mesia, dar aici va lucra Dumnezeu, căci ochii lor 
se vor deschide şi ei nu vor primi ştampila lui satana, iar în cel 
de-al unsprezecelea ceas îl vor recunoaşte pe Iisus Hristos 
drept Mesia, vor trece la ortodoxie, iar pentru credinţa lor se 
vor mântui. 

Restul poporului, fiind slab în credinţă, va merge după 
satana. Iar când pământul nu va mai rodi, oamenii vor merge la 

satana cerându-i pâine, la care el le va răspunde: „dacă 
pământul n-a rodit, eu nu pot face nimic." Vor seca râurile şi 
lacurile, şi nu va mai fi nici apă în fântâni. Acest dezastru se va 
lungi vreme de trei ani şi jumătate, dar pentru aleşii Săi 
Dumnezeu va scurta aceste zile. 

In aceste grele vremuri încă vor fi luptători puternici, 
adevăraţi stâlpi ai Bisericii Ortodoxe care vor avea harul 
Rugăciunii lui Iisus (rugăciunea inimii) şi Dumnezeu îi va 
acoperi pe ei cu harul Său cel sfânt şi binefacerea Sa cea 
atotputernică şi ei nu vor vedea acele minuni şi semne false 
care vor fi pregătite de antihrist pentru toţi oamenii şi pe care le 
va vedea restul lumii, unele chiar în bisericile creştinilor, încă o 
dată vă repet să nu mergeţi în aceste biserici, căci Hristos şi 
binefacerea Lui nu va fi acolo". 

Una din surori, ascultând această discuţie, a întrebat: 

- Ce să fac, Părinte? Tare n-aş vrea să ajung vremurile 
acelea! 

- Tu eşti încă tânără, s-ar putea să ajungi, i-a răspuns 
Părintele. 

Atunci sora, îngrozită, a căzut la picioarele Părintelui, 
exclamând: 

- Părinte, mi-e frică, ce să fac? 

- Păi, tu alege una din două, sau cele cereşti sau cele 
pământeşti. 

Va fi război, continuă Părintele povestirea, iar locurile 
prin care el va trece vor fi pustiite, vor dispărea şi oamenii şi 
toate vieţuitoarele. Dar înainte de aceasta Dumnezeu va trimite 
tot felul de boli pentru oamenii cei slabi şi ei vor muri. Când va 
veni antihrist la putere, bolile însă vor dispărea. Cel de-al 
treilea război mondial nu va fi pentru pocăinţă, ci pentru 
nimicire, pentru distrugere. 

O soră 1-a întrebat pe Părintele: 

- Asta înseamnă că vom pieri cu toţii? 

- Nu, a răspuns Părintele. Cei credincioşi îşi vor vărsa 
sângele pentru credinţă şi atunci ei vor trece în rândul 
mucenicilor, iar cei necredincioşi vor merge direct în iad. Până 
când nu se vor completa rândurile îngerilor căzuţi, Dumnezeu 
nu va veni la judecată. în timpurile cele de apoi, Dumnezeu şi 
pe cei vii înscrişi în cartea vieţii îi va trece în rândurile 
îngerilor, completând astfel rândurile. 

Restaurarea bisericilor se va face până la venirea 
antihristului şi în toate va fi o bunăstare materială 
nemaipomenită. Iar voi, cu reparaţiile în biserica noastră să mai 
îngăduiţi, fiţi modeşti şi cu măsură în aspectul ei exterior, ci 
mai bine să vă rugaţi mai mult şi să umblaţi la biserică atâta 
timp cât încă se mai poate, şi mai ales să veniţi la Sfânta 
Liturghie unde se aduce Jertfa fără de sânge a Mântuitorului 
pentru păcatele întregii lumi. Să vă spovediţi cât mai des şi să 
vă împărtăşiţi cu Trupul şi Sângele lui Hristos, şi Dumnezeu vă 
va întări. 

Dumnezeu este mult milostiv. El îi va mântui şi pe 
evreii care vor refuza să primească ştampila lui antihrist şi vor 
exclama că: asta e amăgire şi minciună, că acesta este necuratul 
şi nu Mesia nostru, şi nu-1 vor recunoaşte de mesia. 

Părintele discuta cu ierodiaconul Gheorghe despre 
timpurile de apoi şi vărsând lacrimi amare, spunea: 

- Mulţi duhovnici şi slujitori ai Bisericii îşi vor pierde 
sufletul în vremea antihristului! 

Părintele Lavrentie a avut o dragoste duhovnicească 
puternică către toţi şi Bunul Dumnezeu 1-a înzestrat cu darul 
rugăciunii inimii şi cel al înainte-vederii. 

Ne povestea foarte des despre timpurile de apoi 

In ultimul timp, Părintele, stând pe lângă corişti, ne 
povestea foarte des despre timpurile de apoi şi despre sfârşitul 
lumii acesteia. 

In timpurile acelea nu vor mai fi draci în iad, ci toţi vor 
fi pe pământ şi în oameni. Va fi o mare calamitate atuncea pe 
pământ, nici măcar apă nu va mai fi, apoi va fi războiul 
mondial (al treilea n. ed.). Vor fi nişte bombe atât de puternice, 
încât şi fierul şi pietrele se vor topi. Focul şi fumul se vor ridica 
până la cer şi pământul va arde, vor rămâne foarte puţini 
oameni, şi atunci ei vor striga: „Terminaţi cu războiul şi să ne 
alegem un singur împărat pe tot globul!" 
Şi vor alege de împărat pe unul ce va fi născut dintr-o 
desfrânată evreică din cel de-al doisprezecelea neam de 
desfrânaţi, din neamul împărătesc, şi va fi „el" frumos pentru 
cei necredincioşi, iar cei dreptcredincioşi îi vor vedea faţa lui 
adevărată: urâtă şi înspăimântătoare. Când se va plimba în 
mantie împărătească prin grădină cu mama sa, şi se va gândi 
cum va fi el în viitor să-şi conducă împărăţia, deodată se va 
deschide pământul, va izvorî apă, iar din apă va sări ceva, şi lui 
îi va părea că cineva e în spatele lui şi se va întoarce cu faţa 
înapoi să vadă. 

Atunci va vedea ceva groaznic, o grozăvie, şi, de frică, 
va deschide gura să ţipe; atunci diavolul se va sălăşlui în el şi 
din acel moment el va deveni antihrist. 

Nu o dată Părintele ne spunea: „antihristul va fi 
încoronat la Ierusalim. Acum însă diavolul este legat în iad, dar 
Dumnezeu îl va dezlega şi el se va sălăşlui în împăratul- 
antihrist." 

Iereul Nechifor, Grigorie şi protoiereul Vasile Ganzin îl 
contrazic pe Părintele Lavrentie, că el despre asta a mai spus o 
dată, dar puţin diferit, iar el le-a răspuns. 

- Fraţii mei şi onoraţi părinţi, voi un lucru nu-1 pricepeţi 

şi nu-1 ştiţi. Eu nu spun doar pentru Rusia noastră, ci pentru 
întreaga lume. Cuvintele mele sunt adevărate, iar mie mi le-a 
arătat pe toate Duhul Sfânt, prin milostivirea Bunului 
Dumnezeu asupra mea. 

Iereul Nechifor şi Grigorie 
Protosinghelul Vasile 

